
Hvo  kj ender  ej  det  Musers   Hjem, 

hvor  Gjæstfriheden  bygger? 

Hvo  flygted   ikke  tit  til  dem 

i  deres  Lindeskygger, 

hvor  Sangens  Fugle  synge  tør, 

og  Sangens   Venner  lytte, 

hvor  Baueis   og   Philemon   gjør 

et   Tempel  af  en   Hytte. 

J.  L.  Heiberg 


Var  Bakkehuset  uanseeligt  og  fattigt,  saa 
var  dets  store  Have  til  Gengæld  kongelig 
i  sin  yppige  Pragt.  Intetsteds  i  Kjøbenhavns 
Nærhed  ejede  Grønsværet  en  saadan  Farve  og 
Fylde,  intetsteds  myldrede  Blomsterne  frem  i 
større  Rigdom  end  dér. 

Tunge  blussende  Roser  vældede  ud  fra 
Bakkehusets  Mure,  opfyldende  Luften  med  sød 
berusende  Aande.  Set  fra  Havesiden,  hvor  de 
blomstrende  Ranker  klatrede  over  Teglstens- 
taget helt  op  ad  Skorstenspiberne,  lignede  Stedet 
en  lille  Tornerose-Borg. 

Henne  over  de  lilla  Lavendelhække  flagrede 
Sværme  af  Sommerfugle  og  Guldsmede,  hvis 
luftige  metalglinsende  Vinger  slog  Gnister  i  Sol- 
skinnet. 

Længere  borte  i  Havens  Udkant,  hvor 
hvidblomstrede  Jasminer  dannede  levende  Hegn, 
skimtedes  en  glitrende  Stribe  af  Kallebodstrand, 
hvorfra  der  nu  og  da  strøg  en  kølende  Brise 
ind  over  de  flade  Engstrækninger  og  Marker.  — 

Det  var  en  solhed  Formiddag  i  Juli   1813. 

Bakkehusets  Vinduer  stod  aabne  baade  ud 

mod  Alleen,  hvis  skyggende  løvrige  Linde  gen- 
lød af  hundredtunget  Fuglekvidder,  og  mod 
Havesiden,  hvor  de  solmættede  Roser  stak  deres 
røde  Hoveder  helt  ind  i  Stuerne. 

Selve  Stedet  syntes  ganske  menneskeforladt 
—  der  hørtes  ingen  Lyd  endsige  Stemmer  der- 
oppe. 

Men  langt  borte  —  paa  den  anden  Side 
Blomsterriget  —  inde  i  Køkkenhaven  lød  nu 
og  da  en  perlende  Latter  og  enkelte  Udbrud 
af  Kvindestemmer. 

Midt  i  Jordbærbedet  øjnedes  Professorinde 
Kamma  Rahbeks  vævre  fintbyggede  Skikkelse, 
klædt  i  lys  sommerlet  Kjole  af  et  egent  Snit, 
ikke  søgt  eller  opsigtvækkende,  men  af  et  paa- 
faldende  personligt  Særpræg.  Hendes  store 
udtryksfulde  blaa  Øjne,  som  overskyggedes  af 
en  mægtig  Solhat,  gled  søgende  hen  over  de 
lange  Jordbærrækker,  hvis  Bær  hun  i  Forening 
med  Bakkehusets  tvende  Tjenestepiger  plukkede 
og  fyldte  i  Vidiekurve. 

Kamma  mønstrede  Kurvenes  Indhold.  Der 
kunde  vel  være  en  Snes  Pund  deri,  skønnede 
hun. 

>Det  var  bra'  plukket,  mine  Høns  —  nu 
kan  det  være  nok,«  sagde  Kamma  muntert  og 
stak  et  Par  Jordbær  ind  i  Pigernes    Munde. 

»Vorherre  bevare's  —  Birthe  gaber  saa 
højt,  som  om  hun  vilde  sluge  min  Haand  med,« 
lo  Kamma  og  gav  Pigen  et  let  Dask  paa  hendes 
solbrændte  Kind. 

»Dér  skal  syltes  idag  —  der  skal  æltes 
Deig    til  Fintbrød,    og   der  skal  slagtes  et  Par 


Duer,    saasnart    de    er    fløjet   ind   i   Dueslaget 

se  engang,  Birthe  og  Marie,«   hun  pegede 

op  mod  en  af  de  gule  Længer,  som  stødte  op 
til  Bakkehuset,  —  >de  to  graa  Topduer,  som 
sidder  der  og  næbbes  paa  Tagrygningen  rører 
I  ikke  —  det  er  mine  Hjærtebørn !  Ellers 
kunde  det  let  hænde,  at  Profossen  kom  efter 
Jer,«  smilede  Kamma  og  hævede  truende  sin 
Højrehaands  Pegefinger. 

Professoren  kaldtes  paa  Pigernes  Bonde- 
maal  Profossen.  En  Benævnelse,  som  absolut 
ikke  var  træffende  for  den  alt  andet  end  blod- 
tørstige Knud  Lyne  Rahbek. 

Pigerne  gik  nu  bort  med  Kurvene,  mens 
Kamma  endnu  en  Stund  dvælede  i  Køkken- 
haven, hvor  hun  med  levende  Interesse  tilsaa 
Urter  og  Planter  rundtom. 

Hun  skrabede  med  Foden  Jorden  tilside 
hist  og  her,  hvor  Solen  brændte  stærkest;  og 
prøvede  hvor  langt  det  tørre  Lag  naaede  ned. 
Det  var  dog  virkelig  en  Ynk,  at  Himlen 
ikke  vilde  sende  lidt  Væde  over  den  tørstige 
Jord.  —  Der  kom  saavist  ingen  Artiskokker  i 
Aar,  det  var  da  soleklart.  Og  Ærterne  klatrede 
saa  modvilligt  op  ad  Risene,  som  om  de  meget 
heller  med  langt  mindre  Besvær  foretrak  at 
krybe  langs  Jorden.  Men  Kartofler  og  Gule- 
rødder knejsede  nok  saa  frejdigt  i  Vejret  med 
deres  grønne  Toppe. 

Kamma  fyldte  Vand  i  en  Kande  henne  ved 
et  stort  Trækar  og  tømte  Indholdet  ud  over 
de  smægtende  Planter. 

En  hel  Time  var  hun  sysselsat  hermed; 
saa    stillede  hun  træt  og  ophedet  Vandkanden 

fra  sig,  glattede  en  Smule  paa  Kjolen  og  satte 
sig  paa  en  simpel  Bænk  henne  under  nogle 
skyggende  Syrener,  hvor  der  aabnede  sig  en 
vid  Udsigt  over  Enge,  Marker  og  selve  Hoved- 
staden, hvis  rødteglede  Tage  og  høje  Kirkespir 
dukkede  frem  bag  det  grønne  Voldbælte  og 
Stadsgravene. 

Der  hvilede  en  let  graalig  Varmedis  over 
den  fjærne  By,  hvorfra  den  opstigende  Skorstens- 
røg forkyndte,  at  nu  spiste  alle  gode  Kjøben- 
havnere  deres  Middagsmad,  thi  Klokken  viste 
ét  Slæt  paa  det  kullede  Fruetaarns  mægtige 
gyldne  Uhrskive. 

Der  var  længe   til  Bakkehusets  Middag. 

Først  ved  Sextiden  fandt  det  egentlige 
Hovedmaaltid  Sted,  fordi  Bahbek  Størstedelen 
af  Dagen    var    optaget  af  Forretninger  i  Byen. 

De  ni  Aarets  Maaneder  optoges  han  af  sin 
Direktørpost  ved  det  kongelige  Theater  foruden 
af  Bladvirksomhed,  æstetiske  Forelæsninger  og 
Skribentsysler.  Bahbek  tillod  sig  aldrig  Fri- 
tid, selv  naar  han  var  hjemme  paa  Bakkehuset, 
sad  han  i  Arbejde  til  op  over  Ørerne.  Kamma 
var  da  ganske  overladt  til  Ensomheden  og  sig 
selv.  Men  langtfra  at  føle  sig  trykket  heraf 
forstod  hun  at  udnytte  alle  disse  ensomme  Timer 
paa  allehaande  nyttig  Vis. 

Der  var  for  det  første  Haven.  Hver  en 
Blomst,  hver  en  sjælden  Busk,  hver  en  nyttig 
Urt,  havde  hun  selv  saaet  og  plantet  med  kyn- 
dig Haand.  Hendes  Kundskaber  i  Botaniken 
skallede    hende    ikke    blot     Komplimenter    fra 

ansete  Gartnere,  men  disse  henvendte  sig  ogsaa 
hyppig  hos  hende,  dels  om  Raad  og  Vejledning 
ved  sjældne  Arters  Dyrkning,  dels  med  Anmod- 
ninger om  visse  Exemplarer,  som  kun  fandtes 
i  Kammas  Rige.  Den  fyldte  italienske  Viol  og 
Alpeblomsten  Gentiana,  fandtes  her  i  saadan 
Skønhed,  at  man  næsten  skulde  søge  deres  Lige 
i  selve  Hjemlandene.  Gentianen,  som  voxer 
paa  Alpernes  Snegrænse,  og  som  idelig  skal 
opsuge  det  smeltende  Snevand,  der  risler  ned 
ad  Bjærgenes  Skraaninger,  havde  Kamma  plantet 
mellem  fugtige  Mosarter  og  Stene  i  Havens 
Nordside,  hvor  Middagssolen  ikke  brændte  alt 
for  stærkt. 

Mangt  et  nyttigt  Vink  modtog  Kamma  fra 
Slotsgarntner  Petersens  tre  Døtre  paa  Frederiks- 
berg Slot  —  Pomonas  Døtre  eller  Blomster- 
pigerne kaldte  Kamma  disse  unge  elskværdige 
Piger,  som  hyppig  gæstede  hende  og  medbragte 
Opmærksomheder  i  Form  af  udsøgte  Abrikoser, 
Ferskener  og  gule  Blommer  fra  Slottets  Driverier. 

I  Løbet  af  fjorten  Aar  —  saalænge  havde 
Kamma  nu  været  gift  med  Rahbek  —  var 
denne  Have  voxet  frem  under  hendes  Hænder, 
Tryllehænder,  som  Rahbek  sagde. 

Have  havde  der  jo  været  længe  før  Kammas 
Tid,  men  hvorledes  saa  den  ud?  Vildnis  og 
Uorden  paa  alle  Kanter  var  der  dengang.  Rah- 
bek havde  boet  der  saa  længe  som  Ungkarl, 
men  hvad  skøttede  han  om,  at  Stikkelsbær- 
buskene groede  vildt  og  ganske  skjulte  Gange 
og  Rede. 

Nej,  det  var  først,  da  Kamma  havde  gjort 

sig  den  lille  Verden  underdanig,  at  der  frem- 
kom et  Eden. 

Rahbeks  Øjne  aabnedes  lidt  efter  lidt  for 
Skønheden,  som  bredte  sig  over  Haven;  han 
kunde  staa  længe  og  ligesom  kærtegne  en  Blomst, 
fordi  han  syntes  den  var  en  af  Kammas  Børn. 

Saa  var  der  alle  hendes  øvrige  Sysler  i 
de  lange  Formiddage  paa  Bakkehuset.  Hun 
læste  Calderon  og  Shakespeare  i  Original- 
sprogene, rettede  tyske  Stile  for  Rahbek  under 
de  aarlige  Studenterexaminer,  studerede  Botanik 
paa  Latin,  forsøgte  endog  at  gennempløje 
Sophokles  paa  Græsk  og  førte  en  uhyre  Corre- 
spondance  med  sine  mange  Venner.  Denne 
Correspondance  betragtede  Kamma  som  sin 
»Embedspligt«.  Den  kunde  undertiden  strække 
sig  til  Udlandet,  men  for  det  meste  fandtes 
Adressaten  indenfor  Voldene. 

Da  der  ingen  Postforbindelse  gaves  mellem 
Bakkehuset  og  Hovedstaden,  udrettede  en  nær- 
boende Bondekone,  som  altid  gik  under  Navnet 
»Stine  Postbud«,  de  benhørende  Forretninger 
samt  medførte  Rahbeks  Korrekturer  til  Trykke- 
riet i  Kjøbenhavn.  Der  forløb  næsten  ingen 
Dag,  uden  at  det  var  Postdag  for  Kamma. 
Naar  den  mundtlige  Correspondance  er  nægtet 
et  stakkels  Menneske,  saa  maa  man  jo  tjr  til 
Kragepennen,  plejede  hun  at  sige.  Især  om 
Vinteren  kunde  Brevskriveriet  næsten  voxe 
Kamma  over  Hovedet.  Rahbek  var  som  altid 
fraværende;  Venner  kom  der  ingen  af  det  halve 
Aar,  fordi  Vejene  var  ufremkommelige  og  Mørket 
frembød  store  Hindringer  mod  at  tinde  hjem  efter 

et  Bakkehusbesøg.  Saa  var  der  jo  kun  den 
skriftlige  Samtale  tilbage,  naar  det  gjaldt  at  ud- 
vexle  Tanker  og  Meninger  mellem  Kamma  og 
Vennerne. 

Kamma  havde  altid  en  speciel  Ven,  som 
nød  endnu  mere  godt  af  hendes  aandrige  og 
hjertelige  »Kragetæer«  end  de  Andre.  Saaledes 
havde  hun  i  de  sidste  syv  Aar  korresponderet 
lidenskabeligt  med  sin  beundrede  Ven,  Pastor 
Jacob  Peter  Mynster  i  Spjellerup,  som  mere 
end  nogen  anden  turde  smigre  sig  med  Kammas 
Fortrolighed.  Han  var  saa  at  sige  hendes 
Skriftefader.  Men  nu  var  uheldigvis  den  kære 
Onkel  Job,  som  Kamma  havde  døbt  ham, 
bleven  forflyttet  til  Vor  Frue  Kirke  i  Kjøben- 
havn,  hvor  Embedspligter  lagde  saa  stærkt 
Beslag  paa  hans  Tid,  at  Kamma  maatte  give 
Afkald  paa  hans  altid  med  Længsel  imodesete 
Breve.  Venskabet  forblev  uforandret,  men  Brev- 
skriveriet ophørte.  Til  Gengæld  forsømte 
Kamma  aldrig  hverken  Vinter  eller  Sommer 
at  »age«  ind  til  Staden  for  at  høre  Onkel  Job 
prædike. 

Ved  Mynsters  Forflyttelse  til  Kjøbenhavn 
—  en  Begivenhed,  som  vakte  en  vis  Skinsyge 
hos  Kamma  ved  Tanken  om  nu  at  skulde  dele 
sin  Ven  med  Flere  —  havde  hun  imidlertid 
haabet,  at  den  kære  Onkel  Job  vilde  blive  en 
af  Bakkehusets  flittige  Generaler,  en  Udtryks- 
maade,  Kamma  anvendte  paa  Venner,  der 
hyppig  gæstede  hende,  men  ogsaa  dette  Haab 
glippede,  fordi  Mynster  aldrig  kunde  give  sig 
Stunder  til  en   Bejse  derud. 

Der  indtraadte  dog  ikke  Dyrtid  i  Kammas 
Correspondanee.  Hun  plejede  stadig  Brevvexling 
med  Adam  Oehlensehlåger,  Jens  Baggesen,  Inge- 
mann, P.  A.  Heiberg,  Henrik  Steffens,  Werlauff 
og  Digterinden  Fru  Friederike  Brun,  og  nu 
havde  hun  fornylig  knyttet  en  ny  Ven  til  sig, 
den  trediveaarige  Forfatter  og  Sekretær  ved  det 
kongelige  Bibliothek,  Christian  Molbech,  i  hvem 
hun  ventede  at  finde  en  ny  Mynster. 

Alle  disse  Mennesker  udgjorde  tillige 
Kammas  kæreste  Omgangskreds.  Det  var  Fest- 
dage paa  Bakkehuset,  naar  en  af  disse  indfandt 
sig,  og  Kamma  behøvede  ikke  at  anvende  Over- 
anstrængelser  for  at  knytte  Vennerne  til  sig. 
Foruden  alle  hendes  ypperlige  Aandsevner  og 
vidtgaaende  Interesser,  ejede  hun  tillige  den 
lykkelige  kvindelige  Egenskab  at  kunde  udføre 
en  Værtindes  vanskelige  Pligter.  Bordets  Glæder 
spillede  for  hende  en  ligesaa  stor  Rolle  som 
de  aandfulde  og  interessante  Samtaler  med 
Vennerne.     Og  Kamma  havde  Tid  til  Alt.  — 

Da  Professor  Rahbek  i  Sommeren  sytten 
Hundrede  otte  og  halvfems  førte  den  næppe 
tre  og  tyveaarige  Karen  Margrethe  Heger  ind 
som  Brud  i  Bakkehuset  var  den  senere  Venne- 
kreds endnu  ikke  samlet. 

Den  otte  og  trediveaarige  Rahbek  var  vel 
Dus  med  alle  de  daværende  betydelige  Mænd 
og  førte  tillige  et  stærkt  selskabeligt  Liv  med 
disse  i  Byens  Klubber,  men  nogen  egentlig  Om- 
gangskreds havde  han  ikke  skabt  paa  Bakke- 
huset, forinden  sit  Bryllup  med  Kamma.  Hun, 
som    fra    sin    Faders,    Konferentsraad    Hegers 

Hus,  var  vant  til  Selskabelighed  og  Liv,  følte 
en  Smule  Savnet  heraf  i  sit  første  Ægteskabsaar. 
Den  konservative  Rahbek  gjorde  nemlig  ingen 
Afvigelser  i  sin  tidligere  Levevis,  tværtimod 
brugte  han  den  ved  Ægteskabet  med  Kamma 
forhøjede  Livsstemning  til  at  forcere  sin  Virk- 
somhed efter  større  Maalestok  end  forhen.  Og 
det  var  nødvendigt,  fordi  Indtægterne  var  yderst 
knappe.  Rahbek  maatte  undervise  sex  Timer 
daglig  i  C hri stianis  Institut  paa  Vesterbro,  desfor- 
uden beklædte  han  et  Par  Sekretærposter  i 
Skolekommissionen  og  hos  Hertugen  af  Augusten- 
borg, endvidere  oversatte  han  Fremmedliteratur, 
skrev  Noveller  og  Viser  og  udgav  endelig  flere 
Tidsskrifter. 

Under  saadanne  Forhold  var  det,  at  Kamma 
følte  Trang  til  at  skabe  sig  en  Kreds,  som  hun 
kunde  være  noget  for  og  af  hvilken  hun  kunde 
modtage  Impulser.  Hendes  livfulde  flammende 
Aand  maatte  bestandig  have  Næring;  den  taalte 
ingen  Dvaletilstand.  Vel  delte  hun  med  Iver  og 
Lyst  Rahbeks  Interesser,  alligevel  udfyldte  de 
hende  ikke  helt,  hun  fordrede  endnu  mere.  Han 
tilhørte  den  gamle  Tid  og  vilde  nødig  bøje  sig  for 
det  Nye.     Kamma  var  egentlig  stik  modsat. 

Da  hendes  yngre  Søster  Christiane  Heger 
ved  Aarhundredets  Regyndelse  var  bleven  for- 
lovet med  den  unge  Adam  Oehlensehlåger,  som 
paa  denne  Maade  indførtes  i  Kredsen,  oprandt 
Rakkehusets  livlige  Dage.  Oehlenschlagers  Geni 
undgik  ikke  Kammas  skarpe  Rlik  endog  længe 
før  hans  egentlige  Stjærne  begyndte  at  funkle. 
Hans  frodige  Livsfylde   bidrog  i    Forening   med 

Kammas  satiriske  Lune  og  hendes  Broder  Carl 
Hegers  tørre  Humor  til  at  give  Livet  paa  Bakke- 
huset ejendommelig  Farve.  I  den  Periode  op- 
stod et  indbyrdes  Sprog  fuldt  af  pudsige  Ord- 
forvanskninger og  Omskrivninger,  et  Slags 
vittigt  Kragemaal,  som  Udenforstaaende  vel 
kunde  le  ad,  men  næppe  udtyde.  Alt  som 
Aarene  gik,  udvidedes  Bakkehussproget,  som 
næsten  altid  anvendtes  mellem  fortrolige  Venner 
baade  paa  Prent  og  i  Tale.  Saasnart  Kammas 
lydhøre  Øre  opsnappede  en  eller  anden  Pudsig- 
hed under  en  Samtale,  eller  en  affektert  klin- 
gende Yttring,  blev  den  øjeblikkelig  puttet  i 
hendes  Sprogdigle  for  at  benyttes  ved  given 
Lejlighed.  Alle  Bakkehusvennerne  fik  deres  Øge- 
navne; de  gik  næsten  aldrig  under  deres  rette 
Døbenavn. 

Rahbek  kaldte  hun  Egernet,  dels  fordi  han 
var  rødhaaret  og  altid  gik  klædt  i  en  ulden 
brun  Frakke,  vel  ogsaa  med  en  let  maliciøs 
Hentydning  til  hans  idelige  Gnaven  paa  Neglene 
eller  fordi  hans  Yndlingsvane  var  at  knuse 
Kanarifrø  mellem  Fortænderne.  Han  gik  altid 
med  Frø  i  sin  Vestelomme.  Det  mere  ond- 
skabsfulde Tilnavn  »Kalvevognskusken«,  som 
P.  A.  Heiberg  venskabeligt  havde  givet  ham 
paa  Grund  af  hans  usoignerede  Paaklædning, 
anvendte  Kamma  dog  aldrig.  Oehlenschlager 
kaldtes  Adagiospilleren  og  den  omvendte  Adam ; 
Christiane  hed  aldrig  andet  end  Atair,  et  Navn 
hun  havde  modtaget,  da  hun  en  Aftenstund 
pegede  mod  denne  Stjerne,  og  Kamma,  som  fandt 
at  det  robede  altfor  megen  astronomisk  Kend- 

skab  for  en  ung  Pige,  lod  hende  da  i  elskværdigt 
Drilleri  beholde  Stjernens  Navn.  Hendes  Broder, 
Bibliothekaren  Carl  Hegcr,  kaldtes  Hufe,  fordi 
han  en  Tid  sværmede  for  Hufeland. 

Mellem  Kamma  og  Oehlenschlåger  opstod 
der  en  ejendommelig  Brevvexling,  Hundeposten 
eller  Hondeposten,  hvori  de  begge  lagde  deres 
Meddelelser  i  en  Hunds  Mund.  Oehlenschlåger 
tegnede  altid  en  Hund  over  Brevene,  et  Indfald 
han  havde  fra  Bakkehuset,  hvor  Bologneser- 
hunden  Mignon  spillede  en  vis  Rolle  i  den 
muntre  Kreds.  Han  undertegnede  sig  gærne 
med  den  burleske  Omskrivning  »Honden«.  I 
disse  Breve,  som  vrimlede  af  Løjer  og  Vittig- 
heder, der  snærtede  Gud  og  Hvermand,  fik  de 
begge  Lejlighed  til  at  nedlægge  en  rig  Skat  af 
ægte  dansk  Satire  og  Lune.  Ingen  slap  fri  for 
deres  vittige  Pile,  »Barnet  blev  dræbt  i  Moderens 
Skød,  hvor  mildeligt  det  end  smiled«,  thi  alt 
maatte  for  Kamma  og  Oehlenschlåger  »være 
Herholdt«,  det  vilde  sige:  holde  for. 

I  Aarenes  Løb  indstilledes  dog  denne  Hunde- 
post dels  paa  Grund  af  Oehlenschlågers  flere- 
aarige  Udenlandsrejse,  dels  fordi  han  ved  sit 
Giftermaal  med  Christiane  Heger  tabte  Interessen 
herfor.  Men  Hundepostens  Sprog  vedblev  at 
leve.  Den  sidste  Hundepost  sluttede  galant 
med  et  Kys  paa  Fruens  »ellegante«  Liliehænder. 

løvrigt  var  Venskabsforholdet  mellem 
Bakkehuset  og  Oehlenschlågers  lidt  ujævnt. 
Snart  meget  varmt,  snart  helt  afbrudt,  men 
kun  for  kortere  Tid  ad  Gangen.  Aarsagen  var 
paa    Mændenes    Side   og    stammede    fra    deres 

forskellige  literære  Synspunkter.  Og  Hustruerne 
holdt  med  deres  respektive  Ægtemænd.  Dels 
var  der  ogsaa  en  Del  Skinsyge  med  i  Spillet, 
fordi  Rahbeks  fandt,  at  Oehlenschlåger  viste 
Brødrene  Ørsted  altfor  stor  Fortrolighed  ved 
først  at  sende  sine  Manuskripter  til  disse.  Der 
var  i  og  for  sig  intet  mærkeligt  deri,  fordi 
Oehlenschlåger  ved  sin  Søster  Sophies  Gifter- 
maal  med  Juristen  Anders  Sandøe  Ørsted  jo 
var  nær  beslægtet  med  begge  de  udmærkede 
Brødre. 

Kamma  og  Sophie  Ørsted  var  egentlig 
aldrig  ret  venskabeligt  sindede,  vidt  forskellig 
som  deres  Natur  var.  Der  fandt  da  beller  ingen 
Sammenkomst  Sted  mellem  disse  to  Familier 
i  Aarenes  Løb.  Men  mellem  Kamma  og  Chri- 
stiane var  Forholdet  tiltrods  for  deres  Ægte- 
mænds smaa  Tvistigheder  dog  stedse  varmt  og 
hjerteligt.  Den  syv  Aar  ældre  Kamma  blev 
moderlig  tilbedt  af  Søsteren.  — 

Savnet  af  Børn  var  Kammas  største  Sorg. 
Hun  talte  sjældent  herom,  men  hun  følte  det 
des  stærkere. 

Hendes  store  rige  Hjerte  med  al  dets 
Varme  og  Ømhed  var  som  skabt  for  Moder- 
glæderne. Der  var  saa  uendeligt  meget  i  dette 
Hjerte,  som  blev  liggende  urørt,  fordi  hun 
intet  Væsen  ejede  af  eget  Kød  og  Blod  —  et 
Væsen,  hun  kunde  samle  al  sin  Godhed  og 
Varme  om. 

Nu  blev  hendes  Hjerte  stykket  ud  til  de 
Mange,  for  hvem  hun  mer  eller  mindre  kom 
til  at  spille  en  Moders   Bolle. 

Alligevel  var  der  rigelig  Plads  for  Rahbek 
deri.  — 

Kamma,  som  nu  var  henved  sit  syv  og 
tredivte  Aar,  havde  forlængst  opgivet  Haabet 
om  Børn.  Hun  følte  sig  lykkelig  med  Rahbek, 
hang  ved  ham  med  opofrende  Ømhed  og  nærede 
den  dybeste  Respekt  for  hans  Talenter  og 
Arbejdsomhed,  alligevel  ulmede  der  inderst  i 
hende  ubestemte  Længsler  eller  Trang  til  at 
opleve  Noget,  der  kunde  sætte  hendes  Sjæl  i 
Svingninger.  Hun  havde  næppe  kendt  de  stærke 
Lidenskaber  og  var  vel  ogsaa  en  Smule  ængste- 
lig for  at  træffe  disse  paa  sin  Yej ;  dog  spirede 
der  i  ensomme  Timer  en  stille  Længsel  frem 
i  Retning  af  stærke  Følelsesudbrud  og  Higen 
efter  stærke  Favntag.  Hun  stod  jo  ved  Slut- 
ningen af  sine  bedste  Aar  —  det  var  denne 
Kendsgerning,  som  fremskyndede  Trangen  til 
Nydelser,  hun  ikke  havde  kendt,  og  som  hun 
formodentlig  heller  aldrig  vilde  komme  til  at 
kende. 

Samlivet  med  Rahbek  havde  ikke  bragt 
Lidenskaberne  i  Bevægelse;  Kamma  og  han 
var  bundne  til  hinanden  ved  varme  Følelser 
og  uundværligt  Kammeratskab;  Vanen  fæstnede 
Baandene  stærkere  Aar  for  Aar,  men  Fyrighed 
og  Ungdom  havde  ikke  oplivet  deres  Ægteskab, 
fordi  Rahbek  aldrig  havde  været  ung. 

Hun  følte  sig  stundom  fattig  i  sin  daglige 
Lykke,  fordi  hun  ikke  kunde  aabne  sin  Favn  for 
et  Væsen,  som  blot  for  nogle  Øjeklikke  kunde 
lulle  hende  ind  i  en  Saligheds  Rus  og  fylde 
hendes  Sjæl   med  Undren.     Der  boede  en   Del 

Sanselighed  i  Kamma,  men  hun  havde  altid 
søgt  at  holde  den  nede,  lænkebunden  i  Sjælens 
dybeste  Kælderrum.  Nu  følte  hun  til  Tider, 
at  denne  Sanselighed  ligesom  rørte  sig  i  hende 
og  søgte  at  skabe  sig  Luft.  Hun  var  ængstelig 
over  for  sig  selv,  var  ikke  fultud  sikker  paa 
sit  eget  Herredømme  og  førte  stærke  selv- 
prøvende  Kampe,  som  hendes  sædelige  sjæls- 
rene  Natur  dog  altid  gik  sejrrig  ud  af. 

Hun  forklarede  sig  selv,  at  hun  jo  vidste, 
hvad  hun  var  gaaet  ind  til,  da  hun  i  sin  Tid 
gav  Rahbek  sit  Jaord.  Hun  vidste,  hvad  hun 
turde  vente  sig  af  ham,  den  gammelagtige 
adstadige  Mand,  som  næppe  vilde  berede  hende 
Overraskelser.  Kamma  spurgte  sig  tit,  hvordan 
det  egentlig  var  gaaet  til,  at  hun  i  Tyveaars- 
alderen  havde  følt  sig  tiltrukken  af  den  grimme, 
rødhaarede  og  femten  Aar  ældre  Mand.  Svaret, 
som  hun  gav  sig,  var  altid  det  samme:  Til- 
bøjelighed og  Godhed. 

Fra  hendes  Side  havde  der  aldrig  været 
Tale  om  heftig  Forelskelse  i  Rahbek;  det  var 
en  egen  Slags  stille  Kærlighed,  som  havde 
knyttet  hende  til  ham.  En  Kærlighed,  som 
manglede  alle  Betingelser  for  Udviklingen  af 
Lidenskab.   — 


Kamma  havde  rejst  sig  fra  Bænken,  men 
stod  endnu  i  Skyggen  under  Syrenerne. 

Ude  i  Horizonten  begyndte  mørke  truende 
Skyer  at  hæve  sig,  og  der  lød  nu  og  da  en 
fjærn  Tordenrullen.  Den  dybe  Stilhed  i  Naturen 
syntes  pludselig  forstyrret  af  lavtflyvende  Svalers 


21 


klagende  Skrig.  En  Flok  Køer,  som  græssede 
ude  paa  Engene  ved  Strandkanten,  udstødte 
ængstelige  Brøl  og  sled  uroligt  i  Tøjret. 

Heden  og  den  stærkt  udstrømmende  Blom- 
steraande  nødte  Kamma  til  at  forlade  Haven. 
Hun  gik  langsomt  op  mod  Huset,  plukkede  i 
Forbigaaende  en  Haandfuld  Roser  fra  Espalieret 
og  aabnede  Døren  ind  til  Havestuen. 

Det  var  et  mindre  Værelse  med  nogle  faa 
tarvelige  Møbler  og  en  Række  Bogreoler  langs 
Væggene.  Havestuen  benyttedes  kun  som  Gen- 
nemgang til  Rahbeks  Arbejdsværelse  og  til  den 
store   Hjørnestue,  hvor  Kamma  residerede. 

Alt  herinde  var  prunkløst,  næsten  tarveligt, 
men  sirligt  og  præget  af  Smag. 

Midt  i  Stuen  fandtes  et  stort  Bord  med 
Klapper,  der  baade  gjorde  Tjeneste  som  Spise- 
bord og  som  Arbejdsbord  for  Kammas  for- 
skellige Sysler.  Omkring  dette  samt  langs 
Væggene  stod  en  Mængde  hestehaarsbetrukne 
Stole,  og  helt  henne  nær  Vinduerne  en  Mahogni- 
træs Sopha  ved  Siden  af  et  gammelt  Fortepiano. 
Over  Sophaen  hang  et  Pastelmaleri  af  Rahbek 
og  et  af  Pastor  Mynster,  samt  en  Mængde 
Silhouetter,  som  Kamma  havde  klippet.  Fra 
Vinduerne  var  der  en  vid  Udsigt  over  Enge, 
Stranden  og  den  fjærne  Hovedstad. 

Kamma  følte  sig  lidt  træt  efter  sit  lange 
Ophold  ude  i  den  solhede  Have.  Strænge 
Strabadser  taalte  hendes  sarte  sygelige  Legeme 
ikke,  men  alligevel  skaanede  hun  sig  aldrig. 
Hun  mente  netop  at  hærde  sig  ved  legemlige 
Anstrængelser  i  fri  Luft  og  følte  sig  som  oftest 

under  Arbejdet  baade  styrket  og  forfrisket, 
men  Eftervirkningerne  viste  sig  hyppigt  i  Form 
af  Hoste  og  Aandenød.  Dette  influerede  paa 
hendes  Humør  og  Stemning,  gjorde  hende 
pirrelig  og  nervøs,  ja  stundom  lidt  vanskelig 
og  uomgængelig;  hun  vidste  det  kun  altfor 
godt  og  arbejdede  idelig  paa  at  skaffe  sig 
Ligevægt  i  Sindet. 

Nu  sad  hun  der  paa  Sophaen  ved  Vinduet  og 
fulgte  med  Blikket  de  optrækkende  Uvejrsskyer. 

Klokken  slog  fem  paa  det  forgyldte  Taffel- 
uhr,  der  stod  henne  paa  Fortepianoet.  Det 
var  altsaa  snart  Tidspunktet,  da  Rahbek  kunde 
ventes  hjem  fra  Byen.  Endnu  var  der  ikke 
en  levende  Sjæl  at  øjne  hverken  i  Alleen  eller 
paa  Landevejen  ned  mod  Vesterbros  Jærnport. 

Der  var  begyndt  at  blæse  op.  Store  Støv- 
masser hvirvledes  i  Vejret  ude  paa  Vejen,  og 
Lindetræernes  Kroner  svajede  uroligt  hid  og 
did.  Tordenens  uafladelige  Rullen  hørtes  nu 
tydeligere,  mens  Himlen  i  Nordost  antog  en 
blaaligsort  Farve. 

Inde  over  Staden  hvælvede  sig  en  syv- 
farvet  straalende  Regnbue.  — 

Rahbek  vilde  saamænd  ikke  naa  hjem  i 
Tørvejr,  tænkte  Kamma  med  et  Suk,  da  idet- 
samme  et  stærkt  Lyn  bragte  hende  til  at 
stemme  Hænderne  for  Brystet.  Hun  rejste  sig 
urolig,  gik  nogle  Øjeblikke  frem  og  tilbage  i 
Stuen  og  kaldte  saa  paa  Kokkepigen  Marie. 

Den  store  trivelige  Pige  kom  listende  paa 
Hosesokker,  mens  hun  med  Forklædet  tørte 
Pandens  perlende  Sveddraaber  bort. 

»Kaldte  Fruen?« 

»Ja.  —  Sørg  endelig  for  at  lukke  alle 
Vinduer,  Marie.  Vi  har  om  et  Øjeblik  et 
Herrens  Vejr  over  Hovedet.« 

Der  kom  atter  et  stærkt  Glimt.  Pigen  ud- 
stødte et  Skrig  og  skælvede  over  hele  Kroppen. 

»Aa  —  lad  os  nu  være  fri,«  udbrød  Kamma 
let  irriteret,   »Du  skriger  som  en  stukken  Gris!« 

>Jeg  kan  Herredød  ikke  gøre  for  det,« 
stammede  Pigen  skamrød,  »se  nu  —  —  aa 
nej   —  —  det  slog  ned! c 

Kamma  brast  pludselig  i  Latter  over  den 
ulykkelige  Marie,  der  stod  som  lamslaaet  af 
Rædsel. 

»Staa  nu  ikke  dér  som  en  Støtte,  Marie, 
men  skyd  Hjærtet  op  i  Brystet,«  lo  Kamma; 
»hvad  skal  saa  Professoren  sige,  som  maaske 
nu  er  midt  ude  i  Vejret.« 

Kamma  saa'  ud  ad  Vinduet.  Regnen  var 
begyndt  at  falde  i  tunge,  store  Draaber,  mens 
hvide  Zigzagstraaler  uafladelig  krydsede  den 
mørke  Himmel. 

Marie  Kokkepige  sjokkede  atter  afsted  med 
undertrykte  Angstsuk,  mens  Kamma  gav  sig  i 
Lag  med  at  dække  Bordet. 

Det  var  som  om  Himlen  aabnede  alle 
Sluser,  saadan  plaskede  Regnen  ned.  Træer 
og  Blomster  indsugede  med  Begærlighed  al  den 
velsignede  Væde,  som  saa  længe  havde  ladet 
vente  paa  sig.  Kamma  glædede  sig  ordentlig 
med  Tanken  paa  de  sj-gnende  Artiskokker  og 
Ærter.  Der  kunde  maaske  dog  komme  noget 
godt  derud  af. 

Hun  var  netop  færdig  med  Bordets  Dæk- 
ning, da  Rahbeks  høje  Fistelstemme  hørtes 
inde  i  Havestuen.  Kamma  aabnede  hurtigt 
Døren  og  udbrød  hjerteligt: 

»Mit  stakkels  pjaskvaade  Egern!« 

Rahbek  stod  allerede  ifærd  med  at  ryste 
Vandet  af  sin  Kappe  og  skulde  nu  til  at 
trække  Støvlerne  af. 

»Ja,  jeg  er  min  Tro  gennemvædet,«  lo 
Rahbek,  »hør  bare  hvor  det  siver  i  Støvlerne. 
Man  kan  sandfærdig  kalde  dem  Vandstøvler, 
thi  Vandet  har  skan/frit  Durchløb  derigennem!« 

Kamma  hjalp  leende  til  med  at  trække 
de  vaade  Klæder  af  Rahbek.  I  en  Fart  fik 
hun  kastet  en  gammel  luvslidt  Slobrok  om 
ham,  stak  et  Par  Tøfler  paa  hans  Fødder, 
glattede  lidt  paa  hans  vaade  strittende  Haar- 
tjavser  og  førte  ham  med  komisk  Gravitet  ind 
til  Spisebordet,  hvor  et  Fad  stegte  Duer  tronede 
mellem  en  langhalset  Vinflaske  og  et  Par 
Jordbærskaale. 

»Aa  ja,«  sagde  Rahbek  drævende  og  satte 
sig  ved  Bordet,  mens  han  ironisk  lod  sine 
godmodige  vandblaa  Øjne  glide  spejdende  over 
Dugen. 

»Egernet  skriger  efter  Brændevin,«  be- 
mærkede Kamma  skælmsk,  og  rejste  sig  for 
at  hente  Klukflasken  og  den  obligate  Osteskorpe. 

Der  gled  et  Lyksaligheds  Smil  over  Rahbeks 
Aasyn,  da  Kamma  satte  disse  Delikatesser  for 
ham.  Han  kunde  nu  engang  ikke  undvære  sin 
Snaps;  naar  han  ikke  fik  den,  var  der  ingen 
rigtig  Bund  lagt  for  Maden,  syntes  han. 


»Har  Egernet  en  Pose  Nyheder  med  hjem 
til  mig,«  spurgte  Kamma,  mens  hun  lagde  en 
Due  over  paa  Rahbeks  Tallerken. 

»En  Nyhed  har  jeg  da  i  det  mindste  — 
—  sig  mig,  skal  vi  ikke  vride  Halsen  over 
paa  den  Flaske  Sauterne  — ? 

»Jo  vist  —  men  hvad  var  det,  Du  vilde 
sige,«   spurgte  Kamma  utaalmodig. 

»Kan  du  tænke,  hvem  der  arriverer  til 
Kjøbenhavn  om  nogen  Tid?« 

»Naa  —   naa  —  nej?« 

»Jens  Baggesen,«   lød  det  tørt. 

»Bakkelsebæstet!  Er  det  sandt,«  udbrød 
Kamma  livfuldt,  »hvad  vil  Jens  Bakkehund  nu 
bedrive?« 

»Han  synes  naturligvis,  at  Freden  hal- 
våret for  længe  herhjemme.  —  Aa  ja,  saamænd!« 

Baggesen  havde  nu  været  udenlands  i  fem 
Aar.  Da  han  i  atten  Hundrede  og  syv  forlod 
Danmark  for  at  rejse  til  sin  Hustru  i  Frankrig, 
havde  han  paa  Grund  af  sin  literære  Polemik 
mod  det  danske  Parnas  efterladt  sig  flere 
Uvenner  end  Venner.  Blandt  de  førstnævnte 
fandtes  Rahbeks.  Baggesen  havde  ikke  skaanet 
Rahbek,  tværtimod  havde  han  paa  Tryk  anvendt 
saa  stærke  Udtryk  om  ham  som  »en  rød 
drukken  So«  og  lignende  Smagløsheder,  som 
Rahbek  ikke  kunde  tilgive  ham.  Han  havde 
ogsaa  taget  sig  for  at  katekisere  Rahbek  i  Be- 
grebet Venskab  —  Rahbek,  som  havde  en  Hær 
af  alle  Alderes  Venner!  Og  det  var  unægtelig 
at  røre  ved  et  meget  ømt  Punkt.  Baggesen 
havde    endog    frabedt   sig    hans  Venskab    med 

Knud   Steffensen:    Bakkehuset.  2 

den  Motivering,  at  sligt  betød  en  Slags  inderlig 
Forening,  som  ikke  Mange  kunde  faa  Del  i; 
derfor  kunde  altsaa  Rahbeks  Venskab  intet 
betyde.  Denne  Pil  havde  ramt  Kamma  og 
Rahbek  i  Hjertet.  Det  saarede  dem  saa  meget 
mere,  fordi  Baggesen  i  sin  Tid  var  bleven 
særlig  forkælet  paa  Bakkehuset  og  af  Rahbek 
var  bleven  døbt  Musernes  og  Gratiernes  Yndling. 
Da  Baggesen  gjorde  sin  Afskedsvisit  paa  Bakke- 
huset et  halvt  Aar  forinden  Afrejsen,  havde 
Kamma  plukket  en  skøn  Rose  paa  et  Træ, 
som  Kronprinsesse  Marie  havde  betroet  hende 
i  Pleje,  og  overrakte  Baggesen  denne  med  en 
Erklæring  om,  at  Ingen  fortjente  Blomsten 
mere  end  den  Digter,  i  hvis  Have  hun  havde 
plukket  saa  mange  skønne  poetiske  Roser. 
Baggesen  kvitterede  for  Opmærksomheden  med 
et  svulstigt  Digt,  Afskedsrosen ,  hvori  han 
kaldte  Rahbek   »Dans  Apollo«. 

Men  ganske  kort  efter  var  det,  at  hans 
Følelser  for  Rahbeks  og  mange  Andre  saa 
pludselig  vendte  sig.  Det  overraskede  vel 
Ingen,  fordi  Alle,  som  kendte  Baggesen,  vidste 
hvor  upaalidelig  han  var  i  sine  Følelser.  Man 
var  saa  vant  til  disse  extravagante  Omslag, 
som  han  altfor  ofte  havde  faaet  Tilgivelse  for, 
at  man  næsten  ignorerede  disse.  Men  denne 
Gang  lød  Parolen  over  hele  Linjen :  ingen 
Skaansel  eller  Pardon.  Selv  Kamma,  som  i 
Reglen  viste  Tilbøjelighed  til  at  undskylde 
Baggesen,  om  hun  end  ofte  havde  følt  sig 
krænket,  blussede  op  i  stærkeste  Vrede.  At 
haane  Rahbek  var  det  samme  som  at  haane  hende. 

»Bens  Jaskesen  kan  jo  bare  komme  til 
mig,«  sagde  Kamma  skadefro  smilende,  »han 
kan  tro,  jeg  skal  «klinke»   ham!« 

>Han  kommer  ikke  herud  mere,«  mente 
Rahbek  bestemt. 

»Naa  —  og  hos  Ørsteds  er  Dørene  ogsaa 
lukkede  for  ham,«  faldt  Kamma  ind,  »saa  véd 
jeg  kun  etSted,  hvor  han  bliver  modtaget  med 
aabne  Arme.« 

»Hvor    er   det,«   spurgte  Rahbek  skeptisk. 

»Hos  Friederike  Brun    naturligvis!« 

Rahbek  gnavede  paa  sine  Negle. 

»Det  tror  jeg  nu  alligevel  ikke  — « 

»Jo  vist,«  afbrød  Kamma  ham,  »tror  Du 
Fru  Friedchen  kan  modstaa  hans  galante 
Caprioler  og  selskabelige  Talenter.  Nej,  Fa'rlil, 
han  bliver  modtaget  med  Velkomstdigte,  Laur- 
bærkranse og  plastiske  Attituder.« 

»Vi  faar  se  ad,«  sagde  Rahbek  tvivlende 
og  skar  en  løjerlig  Grimace. 

»Apropos  —  jeg  har  haft  Brev  fra  Sophien- 
holm  idag,«  —  Kamma  trak  en  Epistel  frem 
fra  sin  Lomme  og  rakte  den  til  Rahbek.  — 
»En  meget  elskværdig  Indbydelse  til  et  Besøg 
derude  —  har  Du  Lyst  at  læse?« 

Sophienholm  var  den  Brunske  Sommer- 
residens ved  Frederiksdal. 

»Hm  —  ja,  har  Du  ikke  Lyst  til  at  tage 
derud,«  spurgte  Rahbek,  mens  hans  Øjne  endnu 
dvælede  i  Brevet. 

»Aa  nej  -  jeg  passer  nu  engang  ikke  for 
de  gyldne  Sale,  jeg  fattige  Madam  Peder  Erik- 
sens,«  indvendte  Kamma  godmodigt. 

Rahbek  gav  hende  Brevet  tilbage  og  spurgte 
smaaleende:  »Hvad  er  det  for  et  malebarisk 
Navn,  hun  giver  Dig?« 

»Bocca-méla,«  sagde  Kamma,  »hvilket  er 
udlagt  Honningmund.  Jeg  skal  forklare  Dig, 
hvad  Bocea-méla  er  for  et  Væsen.  Paa  Sardinien 
findes  der  et  lille  yndefuldt  Dyr  af  Væselslægten; 
det  er  frygsomt  men  tæmmes  let  og  bliver 
derefter  helt  selskabeligt,  mildt  og  indsmigrende. 
Det  elsker  Honning  og  søde  Sager;  derfor  kalder 
Indbyggerne  Dyret  Bocca-méla.  Men  i  den 
grandiose  Frues  Lignelse  betyder  Bocca-méla 
den  Sødttalende,  altsaa  det  samme  Udtryk,  som 
Homer  bruger  om  Nestor.«  —  Er  Egernet  ikke 
imponeret  af  min  Viden?« 

»Jo  — -jeg  maa  tilstaa  Du  er  Professorinde 
i  Alvidenhed,«  svarede  Rahbek  og  klappede 
hende  paa  Haanden. 

»Kan  Du  egentlig  tænke  Dig  mig  i  de 
Brunske  Saloner,«  spurgte  Kamma  efter  et 
Øjebliks  Tavshed. 

»Ja  —  hvorfor  ikke?« 

»Aa  jeg  véd  ikke  —  men  jeg  føler  mig 
saa  uendelig  fremmed  i  de  Cirkler,  jeg  faar 
aandelig  talt  Snørliv  paa  og  tvinges  ind  i  en 
Conversation,  som  paa  en  Maade  er  mig 
fremmed.  Det  eneste,  jeg  virkelig  henrykkes 
over  i  den  Brunske  Selskabelighed,  er  Datteren 
Idas  skønne  Sang.  Hendes  plastiske  Attituder  maa 
derimod  de  Andre  gerne  beholde  for  sig.  Mig  fore- 
kommer disse  Fremstillinger  en  Smule  miøsiske. « 

»Hvad  var  det  Du  brugte  for  et  Udtryk,« 
afbrod   Rahbek   hende. 

»Miøsiske!  —  Aa,  det  er  et  nyt  Ord,  som 
Christiane  og  jeg  har  opfundet.  Vi  har  engang 
i  en  gammel  Geographi  læst,  at  Miøsen  er  et 
svigefuldt  Vand.  Naar  vi  saa  møder  et  affeetert 
Menneske,  er  vi  enige  om  at  sætte  ham  ud  i 
en  lille  Baad  paa  Miøsen  og  overlade  ham  til 
Skæbnen.  Deraf  har  Du  Ordet  miøsisk,  som 
i  videre  Forstand  betyder  skabagtig,«  for- 
klarede Kamma. 

»Ja  saamænd,«  nikkede  Rahbek  grundende, 
»det  er  et  ægtefødt  Bakkehusord.« 

»Hvis  jeg  nu  modtog  Fru  Friedchens  Ind- 
bydelse, vilde  jeg  jo  i  Fremtiden  blive  bestormet 
med  lignende  Nye,  og  Følgen  vilde  være,  at 
jeg  atter  mødtes  med  Bakkelsebæstet  dér.  Og  saa 
véd  man  jo  aldrig,  hvad  der  kunde  ske  — « 

Rakbek  saa'   spørgende  paa  hende. 

»Man  er  jo  kun  en  Kvinde,«  fortsatte 
Kamma    med    et   fint  Smil,    »og   det   kunde  jo 

tænkes det  kunde  jo  til  Exempel  tænkes, 

at  jeg  i  et  Øjebliks  Forglemmelse  atter  rakte 
ham  en  venlig  Haand.  For  jeg  er  nu  engang 
svag  i  visse  Retninger,  og  Had  er  mig  saa 
modbydeligt. « 

Rahbek  sad  og  rokkede  utaalmodig  paa 
Stolen,  mens  han  gned  Haandfladerne  mod 
hinanden. 

»Men  det  sker  naturligvis  ikke,«  beroligede 
Kamma  ham,  skønt  hun  ingelunde  var  sikker 
paa  sig  selv  i  det  Capitel. 

»Det  maa  ikke  ske,  Kamma,«  sagde  Rahbek 
alvorlig,  »overfor  en  saa  karakterløs  Person 
har  man  blot  at  forholde  sig  passiv.« 

Kamma  vovede  ikke  at  furdybe  sig  nær- 
mere i  dette  Emne  af  Frygt  for  at  ophidse 
Rahbek.  Da  hun  havde  siddet  lidt  og  tænkt 
tilbage  paa  de  Tider,  da  Baggesen  havde  givet 
sit  rige  Lune  frit  Løb  netop  i  samme  Stue, 
som  hun  nu  sad,  brast  hun  pludselig  i  Latter 
og  sagde : 

»Jaggesen  havde  et  vidunderligt  Lyvetalent! 
Han  kom  virkelig  engang  og  fortalte  mig,  at 
der  var  født  et  Barn,  som  vejede  halvandet 
Pund,  og  andensteds  et,  der  vejede  atten.  Saa 
sagde  jeg,  at  hvis  man  tog  Halvdelen  af  hans 
«sminkede  Sandhed*  og  lagde  til  den  anden 
Halvdel,  kom  man  nok  den  virkelige  Sandhed 
temmelig  nær.« 

Rahbek  indvendte  sarkastik,  at  Barnet 
paa  de  halvanden  Pund  formodentlig  var  et 
Rokkehoved. 

»Maaske!«  lo  Kamma,  »det  er  forresten 
slet  ikke  faldet  mig  ind.«   — 

Uvejret  havde  imidlertid  udraset. 

Der  kom  atter  store  Stykker  blaa  Himmel 
frem,  og  Fuglene  kvidrede  muntert  i  Alleens 
Linde.  Ude  i  Havens  vædeglinsende  Gange 
havde  Regnen  hist  og  her  dannet  store  spær- 
rende Pytter  og  Vanddraaberne  tindrede  paa 
Trær  og  Blomster  som  Ædelstene  i  Solskinnet. 

Kamma  og  Rahbek  havde  rejst  sig  fra  Bordet. 
De  stod  nu  henne  ved  Hjørnevinduet  og  saa'  ud. 

»Vi  faar  en  smuk  Aften,«  bemærkede 
Rahbek,  mens  han  mekanisk  lod  sine  Højre- 
haands  Fingre  glide  ned  i  Vestelommen  efter 
Kanarifrø, 

»Skal  Egernet  nu  nyde  Desserten,«  spurgte 
Kamma  skælmsk  og  listede  sin  Arm  under  hans. 

Rahbek  gryntede  godmodigt  og  knuste  et 
Par  Frøkorn  mellem  Fortænderne. 

Saa  stod  de  en  Stund  tavse  og  tankefulde 
lænet  til  hinanden.  — 

»Aa  ja  — ,«  sukkede  Rahbek,  mens  et 
træt  melankolsk  Udtryk  mere  og  mere  bredte 
sig  over  hans  Aasyn. 

1  hans  hyppige  og  langtrukne  Aaja'er 
aandede  der  et  Kedsomhedens  og  Fortvivlelsens 
Suk.  Ligesom  en  indestængt  Smerte,  der  vilde 
skrige  sig  ud,  —  der  vilde  have  Luft.  Kamma 
søgte  at  komme  rigtig  tilbunds  i  ham,  alligevel 
fik  hun  altid  et  undvigende  Svar  eller  blot  et 
Skuldertræk. 

Hemmeligheden  var  i  Virkeligheden  Rahbeks 
slette  finansielle  Forhold.  Bakkehuset  kostede 
ham  formeget.  Ejendommen,  som  var  forfalden, 
fordrede  idelige  Istandsættelser,  selve  Kammas 
Husførelse,  som  ingenlunde  var  ødsel,  krævede 
ogsaa  forholdsvis  mange  Penge,  og  saa  havde 
Rahbek  jo  visse  Gældsposter,  som  trykkede 
ham  saa  stærkt. 

Men  om  alt  dette  var  Kamma  aldeles 
uvidende.  Hun  maatte  intet  vide.  Hvis  Rahbek 
vilde  tilstaa  hende,  at  han  virkelig  undertiden 
alvorligt  omgikkes  med  den  Tanke  at  sælge 
Bakkehuset,  risikerede  han,  at  Kamma  sørgede 
sig  til  Døde  herover. 

For  hende  betød  Rakkehuset  et  Rige.  At 
skille  hende  fra  dette,  var  det  samme  som  at 
gøre  hende  landflygtig. 

Til  al  Ulykke  var  Landets  Pengevæsen  i 
disse  Aar  i  en  saadan  Forvirring,  at  Seddel- 
pengenes Værdi  sank  ned  til  næsten  Intet,  og 
Priserne  paa  de  daglige  Livsfornødenheder  steg 
til  en  fabelagtig  Højde.  Under  saadanne  Forhold 
var  det  intet  Under,  at  de  knappe  Indtægter 
og  store  Udgifter  gjorde  Rahbek  nedtrykt  og 
forpint. 

»Har  Egernet  intet  set  til  Molbech  i  Dag,« 
spurgte  Kamma  let  henkastende. 

»Molbech  — ,«  gentog  Rahbek  noget  fra- 
værende, »nej  —  jo  —  jovist,  jeg  vexlede  et 
Par  Ord  med  ham  i  Formiddags  oppe  i  Athe- 
næum.« 

»Sagde  han  noget  om,  at  han  snart  vilde 
besøge  os?« 

»Ja  —  han  ligger  paa  Rejse  herud,«  svarede 
Rahbek  paafaldende  uinteresseret. 

Kamma  betragtede  ham  stjaalent. 
Saa  greb  hun  pludselig  fat  om  hans  Skuldre, 
saa'  ham  fast  i  Øjnene  og  sagde  energisk  ind- 
trængende : 

»Rahbek  —  Du  bærer  paa  noget,  som 
piner  Dig.  Betro  mig,  hvad  det  er.  Hører 
Du  —  —  jeg  beder  Dig  af  Hjertet  derom!« 

Rahbek  lod  Blikket  undvigende  glide  ud 
over  Haven,  men  svarede  ikke. 

»Rahbek  —  jeg  lader  Dig  ikke  i  Fred, 
førend  Du  har  aabnet  Dit  Hjerte  for  mig  — 
—  kan  jeg  ikke  nok  fortjene  det,«  spurgte 
Kamma  stille  og  varmt. 

»Hvorfor  skal  jeg  plage  min  Kamma  med 
Bekymringer,  som  ikke  kan  afhjælpes  — .« 

»Byrden  bliver  altid  lettere,  aaar  vi  er 
to  om  at  bære  den,  min  Ven!« 

»Det  véd  jeg  sandfærdig  ikke,«  sukkede 
Rahbek,  er  det  dog  ikke  tilstrækkeligt,  naar 
jeg  er  uden  Humor?  Skal  Du  nu  ogsaa 
miste  Dit!« 

»Er  det  Pengesorger  — ,«  spurgte  Kamma 
forsigtigt. 

Rahbek  nikkede  stiltiende. 

»Aa,  de  kjedelige  Penge,«  udbrød  hun 
ærgerlig,  —  »hvor  meget  drejer  det  sig  om, 
min  Ven?« 

Det  kunde  Rahbek  ikke  saa  lige  svare  paa. 

»Er  det  en  øjeblikkelig  Forlegenhed,  mit 
stakkels  Egern  er  stedet  i  — ?« 

Rahbek  rystede  sørgmodig  paa  Hovedet. 

»Jeg  er  næsten  altid  i  — Forlegen- 
hed,«  slap  det  endelig  ud. 

Kamma  stod  et  Øjeblik  raadvild. 

Saa  gik  hun  hen  til  sit  Chatol,  aabnede 
nogle  Skuffer  og  fremtog  en  trivelig  Lergris. 
som  hun  raslende  holdt  op  for  Rahbeks  Ansigt. 

»Frisk  Mod,  Antonius!«  udbrød  Kamma 
muntert,  »naar  Nøden  er  størst,  er  Grisen 
nærmest!« 

Det  klarede  op  i  Rahbeks  Aasyn. 

»Ser  Du,«  vedblev  Kamma,  »i  Dyrets  fede 
Bug  har  jeg  fra  mit  syvende  Aar  og  indtil 
Dato  samlet  trehundrede  blanke  Speeiedalere 
—  ikke  én  har  jeg  rørt  —  og  nu  er  Grisen 
slagtefærdig.  Den  har  blot  ventet  paa  passende 
Lejlighed  —  og  jeg  han  Ingen  skjønnere  tænke 
mig  end  denne.« 

Rahbek    sluttede    hende  rørt  i  sine  Arme. 

»Min  gode  elskelige  Kammamia  —  ja,  Du 
gør  alle  mine  Byrder  lette.  Tak  for  Din  ædle 
Offervillighed,  den  har  gjort  mig  godt.  Jeg  haaber 
dog  ogsaa  uden  Dine  Specier  at  kunne  klare  mig. 
Det  vil  nok  gaa  altsammen,  skal  Du  se.« 

»Vil  Egernet  da  ikke  bruge  mine  Spare- 
skillinger,«  spurgte  Kamma  skuffet. 

»Gjern  Specierne  til  sene  Tider  —  endnu  kan 
jeg  klare  mig  ved  egen  Hjælp,  haaber  jeg,«  gen- 
tog Rahbek,  skønt  han  vidste,  at  han  ikke  kunde. 

Kamma  saa'  tillidsfuldt  paa  ham  og  gemte 
atter  Grisen  i  Chatollet. 

Efter  Solnedgang  stod  Rahbek  som  sæd- 
vanlig ude  i  Alleen  og  spejdede  efter  Gæster 
til  Bakkehuset. 

Mangen  Aften  var  en  bitter  Skuffelse.  Der 
kom  ingen  Venner.  Og  skete  det,  at  to  eller 
tre  slog  Følge  derud,  blev  Rahbek  strax  en 
Smule  fortrydelig,  fordi  Saamange  kunde  været 
fordelt  enkeltvis  over  flere  Aftener.  Men  vel- 
komne var  de  alligevel.  — 

Der  viste  sig  virkelig  en  Skikkelse  langt 
nede  paa  Landevejen  ind  imod  Byen.  Rahbek 
gik  nogle  Skridt  nærmere. 

Ja  —  det  var  en  Gæst  til  Bakkehuset! 
Nu  kunde  han  tydelig  skelne  Skikkelsen  i  den 
blaa  Skødefrakke  med  forgyldte  Knapper,  den 
store  bløde  Hat  og  Fiskebens  Regnskærmen. 
Hvem  anden  kunde  det  vel  være  end  Christian 
Molbech. 

Rahbek   gik    ham    et  Stykke  imøde,  hilste 

kordialt  med  Haanden  og  raabte  paa  Frastand 
et  glad  Godaften. 

»Godaften  Hr.  Professor,«'  lød  det  langt 
borte.  — 

»Velkommen  og  god  Aften  igen,«  sagde 
Rahbek,  som  nu  stod  med  Molbechs  Hænder 
i  sine.      »Hvad  godt  Nyt?« 

»Jeg  ved  intet  Godt  — ,«  smilede  Molbech 
i  et  svagt  Suk. 

»Hvad  ondt  Nyt  da?« 

Molbech  rystede  opgivende  paa  Hovedet 
og  lo  stille  ad  Rahbeks  evindelig  gentagne  Indled- 
ningsformel,  mens  de  nærmede  sig  Rakkehuset. 

»Først  troede  jeg  sandfærdig,  det  var  en 
Gjæst  til  .Tustitsraad  Langbergs,  som  nylig  har 
taget  Sommerophold  her  i  Alléen,  men  da  jeg 
saa   —   —  —  — « 

»Er  Langbergs  flyttet  herud,«  afbrød  Mol- 
bech ham  interesseret. 

»Ja  —  de  bor  her«  —  Rahbek  pegede  paa 
et  nybygget  Lyststed,  det  eneste  der  fandtes  i 
Alléen  foruden  Rakkehuset  —  »heri  Rorgen, 
som  min  Kone  kalder  Stedet  i  Modsætning  til 
vor  Hytte.     Kjender  de  noget  til  Langbergs?« 

»Ikke  det  fjærneste,«  henkastede  Molbech 
tørt,  »men  da  jeg  for  en  Uges  Tid  siden  be- 
søgte Rakkehuset,  traf  jeg  tilfældig  en  ung 
Jomfru  Langberg  i  Deres  Frues  Dagligstue. 
Jeg  maa  tilstaa,  at  jeg  ikke  har  glemt  hende. « 

De  gik  nu  gennem  den  lille  Staaltraads- 
laage,  som  førte  ind  til  Rakkehushaven. 

Kamma  sad  foran  Espalierroserne  og  vif- 
tede Myggene   bort  med  sit  Lommetørklæde, 

Da  hun  fik  Øje  paa  Molbech  rejste  hun 
sig  hurtigt  og  gik  ham  glædestraalende  imøde 
med  fremstrakte  Hænder. 

»En  venlig  Alf  har  flere  Gange  iaften  hvisket 
mig  i  Øret,  at  De  vilde  komme,«  sagde  Kamma 
dæmpet,  mens  hun  stadig  holdt  hans  Haand 
i  sin. 

Molbech  fæstede  sine  dybe  udtryksfulde 
Øjne  i  hendes.  »Jeg  var  i  et  elendigt  Humør 
i  Eftermiddag  —  — ■  derfor  kommer  jeg  ogsaa 
for  at  plage  dem  lidt  hermed,«   smilede  han. 

»Kom  lad  os  sætte  os  her  foran  Roserne 
—  saa  skal  jeg  forsøge  at  »lappe«  lidt  paa 
Humøret,«  sagde  Kamma  og  førte  ham  med 
sig  hen  til  Bænken. 

»Saa  vil  jeg  gaa  ind  en  halv  Times  Tid 
og  skrive  en  Artikel  til  mit  Tidsskrift,«  mumlede 
Rahbek,  som  følte  sig  en  Smule  tilovers  uden 
dog  at  tage  dette  særlig  fortrydeligtop.  »Mol- 
bech spiser  vel  Aftensmad  med  os'?« 

»Naturligvis,«  svarede  Kamma  afgjort  og 
nikkede  til  Rahbek,  som  fjærnede  sig.  — 

»Hvad  er  der  saa  i  Vejen,  min  Ven?« 
spurgte  Kamma  hjerteligt. 

»Deres  Broder  Carl  og  jeg  er  blevne 
Uvenner.« 

»Det  smerter  mig  haardt,«  udbrød  Kamma 
hurtigt. 

»Anledningen  var,  at  vi  kom  i  Strid  om 
Abildgaards  Malerier.  Deres  Broder  mente, 
at  Abildgaard  kunde  sættes  ved  Siden  af  de 
største  gamle  Mestre  —  ja  maaske  over  disse, 
og  jeg  fandt,   det  var  en  urimelig  Overdrivelse. 

Saa  blev  Deres  Broder  personlig  bitter  imod 
mig,  og  det  ene  Ord  tog  det  andet  i  Kampens 
Hede.  Jeg  sagde,  at  jeg  aldrig  ret  havde  kunnet 
lide  Abildgaard,  fordi  jeg  den  Dag  i  Dag  tror, 
at  han  har  skadet  ved  Uretfærdighed  og  Under- 
trykkelse. Imidlertid  gik  deres  Broder  fra  mig 
med  en  Ed,  at  han  aldrig  mere  vilde  tale  med 
mig,  og  jeg  stod  alene  med  den  bitre  Følelse, 
at  have  saaret  et  Menneske,  jeg  agter  højt  — 
ja  maaske  mistet  en  Ven,  som  mit  Hjerte  aldrig 
vil  glemme.  —  Jeg  véd  godt,  det  Hele  er  min 
Fejl;  jeg  kunde  lade  være  at  tirre  ham,«  sagde 
Molbech  mismodig. 

»Jeg  kan  godt  forstaa,  at  De  ikke  døjer 
den  Abildgaardske  Forgudelse,  som  Karl  er  for- 
falden til,  men  som  man  forresten  bør  tilgive 
ham  —  naar  han  blot  ikke  vil  piske  andre  til 
at  drive  det  samme  Afguderi,«  indvendte  Kamma. 
»Alligevel  synes  det,  som  om  De  har  været 
altfor  hidsig  i  den  latterlige  Strid,  som  absolut 
ikke  maa  skille  to  saa  ypperlige  Mennesker. 
Jeg  skal  gøre  alt,  hvad  der  staar  i  min  Magt, 
for  at  jævne  den  Sag,  min  Ven.« 

»Jeg  fortjener  ikke,  at  De  gaar  i  Forbøn 
for  mig,  fordi  jeg  har  krænket  ham.  Men  De 
kan  tro,  jeg  skal  gøre  alt  for  at  vise  ham,  hvor- 
meget  jeg  fortryder,  hvad  der  er  sket.  —  Kan 
De  tilgive  mig,  kjære  Fru  Bahbek,  at  jeg  for 
nogle  Øjeblikke  lod  Lidenskab  tage  Fornuften 
fangen?« 

Min  Tilgivelse  behøver  De  ikke,  Molbech 
—  jeg  bedømmer  ikke  mine  Venner  efter  over- 
ilede og  ubetvdelige  Handlinger — det  véd  De 

jo  —  men  efter  det  gode  Sindelag.  Og  jeg  har 
forlængst  været  overbevist  om  Deres.« 

Molbech  trykkede  svagt  hendes  Haand. 

De  sad  en  Stund  tavse,  ombølget  af  Rosernes 
hede  Aande,  og  stirrede  op  mod  den  sydlige 
Himmel,  hvor  enkelte  blege  Stjærner  tændtes. 

»Vidste  De  blot  hvilken  Fryd,  De  forskaffer 
mig,  hvergang  De  kommer  herud  —  Molbech 

—  hvor  sødt  Livet  bliver  mig  i  slige  Øjeblikke 

—  —  aa,  jeg  er  vis  paa,  De  vilde  komme 
endnu  tiere,  om  De  kunde  læse  i  mit  Hjerte,« 
sagde  Kamma  sværmerisk,  mens  hendes  Blik 
dvælede  paa  Molbechs  uregelmæssige  interes- 
sante Træk. 

»Jeg  er  altid  hos  Dem  —  om  ikke  person- 
lig, saa  dog  i  Tankerne,«   svarede  Molbech  stille. 

»Ja,  De  er  god  og  elskværdig,  min  Ven.« 
Kamma  sukkede  let.  »Var  De  blot  altid  saa 
aaben  mod  mig,  som  jeg  er  mod  Dem  —  — 
men  undertiden  ængster  De  mig  med  at  være 
mørk  og  tilsluttet  baade  i  Deres  Breve  og  i 
Samtaler.  Hvad  er  Crunden?  Giver  jeg  Dem 
nogen  Anledning  dertil?« 

Molbech  rystede  paa   Hovedet. 

»Tro  De  mig,  kjære  Molbech,  Verden  vilde 
faa  et  helt  andet  Udseende,  naar  vi  Alle  vilde 
være  kjærlige  imod  hinanden,  ikke  alene  i  Sindet 
men  i  vor  hele  Adfærd.  Vi  burde  være  saa- 
ledes,  men  Ulykken  er,  at  vi  indbilder  os,  det 
ikke  gaar  an  i  denne  sublunariske  Verden. 
Den  bedste  af  alle  gode  Gaver  —  Kjærligheden 

—  som  Vorherre  har  nedlagt  i  os,  den  s  k  j  u  1  e  r 
vi  omhyggelig  for  hverandre!« 

»Men  — ,«  indvendte  Molbech  dæmpet, 
kan  man  da  ikke  elske  hinanden  uden  visse 
Kjendetegn  paa  Kjærlighed,  som  dog  kun  er 
et  Udslag  af  vor  Sanselighed.« 

»Det  vover  jeg  ikke  at  afgjøre,«  svarede 
Kamma  tøvende,  »men  saa  meget  véd  jeg,  at 
jeg,  som  sikkert  ikke  hører  til  de  mest  sanse- 
lige Mennesker,  ikke  kan  det!« 

Molbech  studsede  lidt  ved  denne  uforbe- 
holdne Udtalelse. 

»De  maa  naturligvis  ikke  misforstaa  mig, 
min  Ven,«  vedblev  Kamma,  »men  en  fuldstændig 
ren  aandelig  Kjærlighed  findes  ikke  i  nogen 
Menneskeskabning  —  vi  er  Alle  jordbundne, 
hvor  meget  vi  end  søger  at  hæve  os  over  vor 
usle  Jord.  Alligevel  skammer  jeg  mig  ikke 
ved  at  tilstaa,  hvad  der  foregaar  i  mit  Hjerte.« 

»De  har  heller  intet  at  skamme  Dem  over, 
fordi  Deres  Hjerte  er  ædelt  og  rent.  —  Jeg 
kan  ikke  udtrykke,  hvor  hellig  og  husvalende 
Deres  Hengivenhed  og  Venskab  er  mig  i  min 
triste  og  ensomme  Tilværelse.  Jeg  føler  mere 
og  mere,  hvad  De  betyder  for  mig  i  Livet. 
Og  jeg  vil  aabent  og  ærligt  tilstaa  Dem,  at  De 
er  bleven  mit  Livs  gode  Genius.  Hvis  den 
forlader  mig  for  tidligt,  er  det  ude  med  min 
ædlere  Tilværelse  —  —  ja,  Verden  vilde  intet 
mere  eje,  der  kunde  fængsle  min  Sjæl.« 

»Jeg  tror  De  overvurderer  mig,  min  Ven,« 
sagde  Kamma  bevæget,  »alligevel  er  det  mig 
saa  inderligt  kjært,  det  De  dér  siger  mig.  — 
Ja,  jeg  vil  beflitte  mig  paa  at  være  Deres  gode 
Genius   —  —  vis    mig    blot  Fortrolighed    i 

alle  Forhold,  og  lad  mig  blive  Dem  den  Veninde, 
i  hvis  Barm  De  kan  nedlægge  alle  Deres  Sorger. 
Tro  mig,  mit  Hjerte  er  ømt  og  kjærligt  nok 
til  at  kunne  dele  Andres  Bekymringer.  Det  er 
Vorherres  Bestemmelse,  at  jeg  skal  kunne  være 
meget  for  mine  Venner.« 

Molbech  nikkede  bekræftende  og  berørte 
flygtigt  hendes  Haand  med  sine  Læber. 

»Kom  til  mig  saa  ofte  De  kan  —  lov  mig 
det,  Molbech,«  bad  Kamma  stille;  »og  husk, 
at  her  er  Deres  Hjem.« 

Det  knirkede  i  Gruset  henne  ved  Have- 
laagen,  hvor  noget  Hvidt  pludselig  bevægede 
sig  bag  Buskadset.  Molbech  gav  Slip  paa 
Kammas  Haand  og  flyttede  sig  lidt  bort  fra 
hende. 

Kamma  rejste  sig  hurtigt  og  gik  nogle 
Skridt  hen  mod  Laagen. 

»Det  er  jo  Grevebarnet,«  udbrød  hun  og 
vendte  sig  halvt  mod  Molbech,  »De  har  vist  set 
min  kjære  Hanne  Langberg  engang  tidligere  her?« 
Molbech  svarede  et  kort  Ja,  mens  han  i 
sit  stille  Sind  glædede  sig  til  at  skulle  forny 
Bekendtskabet  med  den  unge  elskværdige  Pige, 
som  havde  gjort  et  mere  end  forbigaaende 
Indtryk  paa  ham. 

Jomfru  Johanne  Langberg  var  Kammas 
kæreste  unge  Veninde.  Skøndt  deres  betydelige 
Aldersforskel  —  Jomfru  Langberg  var  knap 
tyve  Aar  —  sympatiserede  de  i  en  sjælden 
Grad.  Og  der  forløb  næsten  ingen  Aften  i 
Sommermaanederne,  hvor  Hanne  Langberg  ikke 
saa'   sit  Snit  til  at  aflægge   Kamma   et  Besøg. 


41 


Molbech  rejste  sig  og  hilste  venligt  paa 
den  unge  Pige,  som  Kamma  kom  gaaende  med 
Arm  i  Arm. 

I  det  Lysskær,  som  faldt  ud  over  Rosen- 
espalieret fra  Rahbeks  Arbejdsværelse,  kunde 
Molbech,  som  selv  stod  i  Mørke,  uhindret  be- 
tragte den  unge  Piges  yndefulde  Skikkelse. 

Der  hvilede  et  paafaldende  vemodigt  Udtryk 
i  hendes  store  dybe  Øjne,  som  overskyggedes 
af  Brynenes  fint  trukne  Buer.  Men  Smilet, 
som  krusede  hendes  Læber  og  spillede  omkring 
Mundvigene,  forraadte,  at  denne  Vemod  vistnok 
ikke  bundede  altfor  dybt. 

»Hr.  Molbech  er  jo  ikke  fremmed  for  Dig, 
min  kjære  Hanne,«   spurgte  Kamma. 

»Nej,  jeg  fik  akkurat  Lejlighed  til  at  stifte 
Hr.  Molbechs  Bekendtskab  en  Aften  hos  Dig  i 
forrige  Uge,«  svarede  Jomfru  Langberg  utvungent, 
mens  hun  samtidig  sendte  et  talende  Blik  til 
Molbech. 

»Det  glæder  mig,  at  De  har  erindret  mig,« 
faldt  Molbech  ind,  »jeg  har  heller  ikke  glemt 
vort  første  Møde.« 

Kamma  opfordrede  dem  til  at  tage  Plads  paa 

Bænken  og  satte  sig  saa  midt  imellem  Begge. 

»Hvorfor    bærer   De    et    saa   aristokratisk 

Tilnavn    som    Grevebarnet,«    spurgte    Molbech 

interesseret. 

»Jeg  maa  lade  min  kjære  Veninde  besvare 
Spørgsmaalet,«  smilede  Hanne  Langberg  und- 
seeligt. 

Kamma  bøjede  Hannes  Hoved  hen  mod 
Molbech  og  sagde  skælmsk: 

»Se  —  er  denne  Nakke  ikke  aristokratisk 
—  og  denne  Hals  —  jo  for  jo  —  saadan  maa 
et  Grevebarn  være  skabt!« 

Molbech  skottede  beundrende  til  hendes 
nydelige  Nakke,  som  lyste  under  et  Brus  af 
mørke  Lokker. 

»Ikke  sandt,«  vedblev  Kamma,  »det  er 
greveligt?« 

»Det  er  næsten  altfor  smukt,«  bekræftede 
Molbech  stille. 

»Hør  bare,«  lo  Kamma,  »hvorledes  Alvors- 
manden kan  sige  Complimenter!« 

»En  Compliment  er  i  Reglen  det  modsatte 
af  det,  man  mener,«  svarede  Molbech  let 
irriteret,  »altsaa  var  mine  Ord  ikke  com- 
plimenterende.« 

Kamma  sendte  ham  et  hastigt  Strejfblik, 
lidt  uvis  om,  hvorvidt  hendes  uskyldige  Be- 
mærkning havde  saaret  den  pirrelige  Molbech. 

Efter  et  Øjebliks  trykkende  Tavshed  viste 
Rahbek  sig  i  Vinduet  ovenover  og  meddelte,  at 
Thevandsbordet  stod  dækket. 

»Et  lille  venligt  Egern  skriger«  —  Kamma 
rejste  sig  hurtigt  —  »vær  saa  god  at  følge  mig 
til  et  tarveligt  Bord!« 

Hun  tog  Hannes  Arm,  mens  Molbech  fulgte 
efter.  — 

Der  herskede  en  lys  og  munter  Stemning  ved 
Aftensbordet,  hvor  Kamma,  præsiderende  bag 
en  stor  Kobber  Themaskine,  udskænkede  sin 
vidtberømte  Drik. 

Bahbek  fik  Lejlighed  til  at  debattere  sit 
Yndlingsemne,     den     franske     Revolution     og 

Napoleons  sidste  Nederlag,  sammen  med 
Molbech,  som  maatte  bringe  dette  lille  Olier 
paa   Bekostning  af  Damernes  Selskab. 

Kamma  undte  saa  gerne  Rahbek  denne 
Aftenpassiar,  at  hun  ikke  i  mindste  Maade  tog 
Molbechs  Uopmærksomhed  ilde  op.  Tværtimod 
lovede  hun  sig  saa  meget  mere  af  hans  Selskab 
efter  Bordet. 

Saa  skulde  Hanne  og  hun  sidde  henne  i 
den  store  Hestehaarssopha  og  lytte  til  hans 
pudsige  Beretning  om  den  store  »Commerz«, 
hvori  han  nylig  havde  deltaget  i  det  Brunske 
Hus.  Han  havde  begyndt  derpaa  engang  tid- 
ligere ved  Bordet,  men  blev  saa  afbrudt  af 
Rahbeks  revolutionære  Spørgsmaal. 

Til  al  Uheld  fordybede  Rahbek  sig  i 
Uendelighed  i  Napoleons  sidste  ulykkelige 
Felttog,  at  Molbech  fuldstændig  maatte  give 
sig  i  hans  Vold  og  opgive  Damerne,  fordi 
Klokken  var  bleven  mange  og  den  lange 
Hjemtur  tvang  ham  til  at  bryde  op  ved  Elleve- 
tiden, at  han  kunde  naa  Broerne  inden  Stads- 
portenes Lukning. 

»Tak  for  i  Aften,  Hr.  Professor;«  Molbech 
skottede  med  let  dulgt  Ærgrelse  hen  til  Taffel- 
uhret  —    jeg  maa  vist  drage  til  Bys  nu  .  .  .  .« 

»En  lille  halv  Time  endnu  —  bare  en 
lille  halv  —  til  os  to  stakkels  Oversiddere,« 
bag  Kamma  komisk  ynksomt.  »Kan  De  virkelig 
nænne  —  — « 

Molbech  undskyldte  sig  med  den  frem- 
rykkede Tid  —  Vejen  —  Portlukningen  —  tidlig 
op  den  næste  Morgen  og  meget  mere.    Kamma 

bøjede  resigneret  Hovedet.     Det  nyttede  altsaa 
ikke  at  gøre  flere  Overtalelsesforsøg. 

Men  for  første  Gang  vaagnede  der  noget 
i  hende,  der  lignede  Mistro,  en  Slags  Usikkerheds- 
følelse overfor  Molbech.  Hun  syntes  pludselig 
han  var  dobbeltbundet.  Hvorfor  vilde  han 
ikke  blive  et  Øjeblik  længer,  naar  hun  saa 
venligt  bad  derom.  Hvad  kunde  der  ligge  bag 
dette  Afslag?  Det  var  ingen  af  de  angivne 
Grunde,  vidste  hun. 

»Vil  Du  nu  ogsaa  forlade  mig,«  spurgte 
Kamma  helt  modfalden,  da  Hanne  Langberg 
lagde  Armene  om  hendes  Hals  og  kyssede 
hende  Godnat. 

»Saa  kan  jeg  maaske  faa  Følgeskab  af  Hr. 
Molbech  gennem  Alléen,«   sagde  Hanne. 

Det  var  netop  det,  Molbech  ogsaa  havde 
ventet. 

Kamma  følte  en  krampagtig  Sammentræk- 
ning i  Hjertet.  Hun  svarede  intet,  men  stod 
bare  og  stirrede  hen  mod  Vinduet. 

Da  Molbech  vilde  tage  hendes  Haand  til 
Afsked,  arbejdede  der  sig  en  synlig  Uvilje  op 
i  hende,  hun  kunde  ligefrem  ikke  tvinge  sig 
til  at  række  ham  sin  og  bøjede  blot  Hovedet 
i  et  umærkeligt  Nik,  mens  et  tonløst  Godnat 
trængte  sig  frem  over  hendes  Læber. 

Molbech  stod  et  Øjeblik  pinlig  forlegen. 

Saa  tog  han  resolut  sit  Parti  og  vendte 
sig  ignorerende  fra  hende,  mens  han  skyndte 
sig  at  sige  Farvel  til  Rahbek  og  gik  ud  af 
Stuen  sammen  med  ham  og  Jomfru  Langberg. 

Det  var  første  Gang,  Molbech  og  Kamma 
skiltes  paa  en  uharmonisk  Maade. 

Hun  følte,  at  der  pludselig  havde  sneget 
sig  Noget  imellem  dem ;  Noget,  der  vilde  sætte 
hende  i  Skygge,  ja  maaske  helt  fordunkle 
hende.  Men  hvad  var  da  dette?  Var  det 
hendes  kæreste  bedste  unge  Veninde?  Hun 
turde  ikke  ret  fordybe  sig  i  denne  Tanke,  og 
hun  syntes  heller  ikke,  hun  havde  Lov  dertil. 
Thi  egentlig  var  der  jo  intet  sket,  som  kunde 
give  hende  synderlig  Grund  til  Mistanke. 
Molbech  havde  jo  blot  vist  den  unge  Pige  en 
ganske  almindelig  Ridderlighed  og  sagt  hende 
nogle  Artigheder,  som  naturlig  var  blevne  vel 
optagne.  Men  —  —  hvorfor  vilde  han  ikke 
blive  lidt  hos  Kamma  —  —  det  var  dette 
Spørgsmaal,  der  pinte  hende  og  havde  bragt 
Uviljen  op  i  hende.  Saa  meget  kunde  hun  nu 
med  Vished  sige,  at  havde  Hanne  ikke  været 
hos  hende,  var  Molbech  bleven. 

Imidlertid  var  Rahbek  atter  kommen  ind 
for  at  hente  et  Lys  til  at  gaa  i  Seng  ved,  og 
han  sagde  da  samtidig  kærligt  Godnat  til  Kamma. 

Midt  paa  Dørtærskelen  stansede  han  og 
vendte  sig  mod  hende  med  et  godmodigt  Smil. 

»Jeg  tror,  jeg  vil  sætte  et  Kryds  i  Almanaken 
ved  denne  Aften,  Kammamia,«  sagde  han,  »for 
det  har  været  en  af  de  rigtig  hyggelige  og 
gode.« 

»Ja  —  det  skulde  Du,  min  Ven!«  — 

Kamma  satte  sig  hen  ved  Hjørnevinduet 
og  stirrede  tankefuld  ned  over  Alléen. 

I    den  lyse  Sommernat   saa'  hun  to  Skik- 

kclser  staa  fordybede  i  Samtale  derborte  ved 
det  Langbergske  Lyststed. 

Ak  —  Molbech  havde  god  Tid  —  — . 

Det  var  langt  over  Midnat,  da  Kamma 
tænkte  paa  Sengetid.  Hun  kunde  ikke  gaa  til 
Ro,  førend  hun  atter  havde  faaet  Ligevægt  i 
Sindet.  Det  pinte  hende  i  Sjælen,  at  hun 
havde  skabt  denne  uhyggelige  Stemning,  som 
havde  faaet  et  saa  trist  Udfald,  at  hun  ikke 
begreb,  hvorledes  hun  næste  Gang  skulde  for- 
holde sig  over  for  Molbech. 

Der  maatte  intet  komme  imellem  dette 
Venskab ! 

Saa  ryddede  hun  det  store  Mahognibord, 
tog  sit  sirlige  Skrivepapir  frem  og  skar  en 
Gaasepen  til. 

Tre  Gange  begyndte  hun  paa  et  Brev  til 
Molbech.  Men  det  var  ikke  saadan,  det 
skulde  lyde.  Hun  rev  Papiret  i  Stykker.  Thi 
Hjertet  skulde  være  med  deri,  dets  stærke 
Pulseslag  skulde  fornemmes  under  hver  Linje. 
Saa  tog  hun  fat  paany,  og  alt  som  Ordene 
strømmede  fra  hendes  Pen,  var  det  som  om 
Isen  smeltede  om  hendes  Hjerte. 

»Min  kjære  Ven! 

Jeg  kan  ikke  gaa  til  Ro,  før  jeg  har  sagt 
Dem  et  Par  natlige  Ord.  For  første  Gang 
under  vort  korte  Venskab  har  jeg  været 
uvillig  imod  Dem.  De  bemærkede  dog, 
at  jeg  med  frit  Forsæt  søgte  at  undgaa 
og  undgik  virkelig  ogsaa  at  byde  Dem  et 
venligt  Godnat.    Dette  har  gjort  mig  ondt, 

og  end  niere  ondt,  fordi  jeg  desværre  saa', 
det  var  Dem  ligegyldigt,  eller  De  idet- 
mindste  lod,  som  om  det  var  Dem  saa. 
Herover  har  jeg  dog  beroliget  mig,  thi  at 
det  virkelig  ikke  er  Dem  ligegyldigt,  om 
jeg  er  venlig  eller  uvenlig  imod  Dem,  ved 
jeg  for  vel,  og  jeg  kunde  ogsaa  let  for- 
klare mig  Deres  Ligegyldighed  blot  af  en 
Smule  Letsindighed,  at  De  ved  Siden 
af  det  elskværdige  Grevebarn  let  kunde 
glemme,  hvad  De  til  en  anden  Tid  maaske 
ikke  havde  glemt.  Alt  dette  er  nu  ogsaa 
glemt  af  mig,  som  med  det  kjærligste 
Hjerte  tænker  paa  Dem  igjen.  —  De  har 
engang  saa  uendelig  smukt  sagt  mig,  at 
den  Kjærlighed,  jeg  møder  hos  mine  Elskede, 
er  mit  Livs  bedste  Næring.  Og  dog  er 
det  ikke  saa.  Nej,  gode  Yen!  mit  Liv 
har  en  helligere,  bedre,  varigere 
Næring,  nemlig  den  Kjærlighed,  der  udgaar 
af  mit  eget  Hjerte,  og  som  omfatter  Alt, 
hvad  der  er  mig  helligt  og  dyrebart.  Vel 
har  jeg  aldrig  erfaret,  hvordan  det  er 
ikke  at  være  elsket  af  noget  Menneske; 
men  saa  vist  jeg  véd,  at  jeg  har  en  kjærlig 
Fader  i  Himlen,  der  er  med  mig  alle 
Dage,  saa  vist  véd  jeg  ogsaa,  at  jeg  vilde 
kunne  bære  denne  Skjæbne;  men  derimod 
kunde  jeg  ikke  ophøre  at  elske  mine  Kjære 
uden  at  maatte  slukke  den  hellige  Flamme 
i  mit  Indre,  som  vist  nok  er  mit  Livs 
bedste  Næring.  Derfor  vil  jeg  ogsaa  altid 
sørge  for  at  skaffe  den  Næring,  rense  mit 

Hjerte  fra  alt  Ondt,  at  den  maa  brænde 
ren  og  hellig  og  altid  stige  højere.  Derfor 
har  jeg  nu  ogsaa  udr)rddet  det  Onde,  der 
havde  indsneget  sig  i  mit  Hjerte  imod 
Dem,  bedet  Dem  om  Forladelse  og  venter 
nu  med  den  inderligste  Længsel  det  Øjeblik, 
da  De  vil  unde  mig  at  række  Dem  en 
kjærlig  Haand.  Heller  ikke  bliver  jeg  ret 
rolig  og  glad,  før  jeg  ved,  De  har  tilgivet 
mig  ganske.  Bær  nu  ogsaa  lidt  over  med 
mig,  gode,  inderlig  kjære  Ven!  og  betænk, 
at  jeg  dog  lider  meget  og  har  foruden 
mine  legemlige  Smerter  ogsaa  mange  Be- 
k)Tmringer,  som  jeg  ikke  altid  har  St}Tke 
nok  til  at  modstaa.  — 

Nu  lægger  jeg  mig  dog  saa  glad  til 
Hvile,  fordi  jeg  har  bedet  Dem  om  Til- 
givelse og  kan  roligen  vende  min  Tanke 
til  Gud  —  — .« 


Den  følgende  Morgen  stod  Kamma  allerede 
ved  Sextiden  ude  ved  Havelaagen  og  ventede 
paa   »Stine  Postbud«. 

Ellers  plejede  Stine  i  Beglen  at  maatte 
vente  paa  Kamma,  som  aldrig  kunde  blive 
færdig  med  Brevstof,  men  denne  Morgen  blev 
hun  højlig  overrasket  ved  at  finde  Fruen  paa- 
klædt og  staaende  ved  Alléen. 

»Næ  —  nu  staar  Verden  da  inte  længe, 
Fru  Bahbek,«  udbrød  den  trivelige  Bondekone, 
som  kom  med  Armene  fulde  af  Kurve,  hvori 
stak  alskens  slagtet  Fjerkræ  og  Fedevarer. 

»Ja,  hvad  synes  Stine!«    lo   Kamma. 

»Har  Fruen   Breve  til   Staden   i   Dag?« 

Kamma  stak  Molbechs  Brev  og  nogle  af 
Rahbeks  Korrekturer  i  Stines  Taske,  som  var 
fastgjort    i  en  Rem    omkring  Livet  paa  hende. 

»Vil  Stine  være  saa  god  at  gaa  op  i  det 
kongelige  Bibliothek  med  Brevet  til  Sekretær 
Molbech  og  bede  ham  komme  herud,  saasnart 
ban  kan.  —  Det  øvrige  skal  til  Bogtrykkeriet.  * 

»Det  skal  jeg,«  sagde  Stine  tilforladeligt. 
Er  der  andre  Ting,  Fruen  vil,  jeg  skal  besørge?« 

»Nej  Tak,  Stine,«  svarede  Kamma  efter 
et  Øjebliks  Overvejelse. 

Saa  stavrede  Stine  til  Byen  med  sine  vægtige 
Kurve.   — 

Haven  laa  badet  i  Morgensol  og  Dug.  Ud 
fra  Blomster  og  Planter  strømmede  en  næsten 
bedøvende  Duft,  som  syntes  fordoblet  efter 
Regnen.  Histhenne  blussede  en  højstammet 
chinesisk  Rose,  —  lutter  smaa  Rosetter,  som, 
samlede  i  Klynger,  paa  Frastand  lignede  Kæmpe- 
roser. Det  var  Molbechs  Rose,  som  Kamma 
havde  døbt  den.  Og  den  nød  en  ganske  særlig 
Omhu  fra  hendes  Side. 

Hun  stod  nu  henne  ved  den  og  bandt  den 
op  med  nænsom  Haand  hist  og  her,  hvor 
Regnen  havde  bøjet  dens  blomstertunge  Grene. 

Molbechs  Rose  — !  Maatte  den  voxe  sig 
stor  og  stærk.  —  Der  krøb  en  Orm  paa  en 
af  dens  Knopper,  opdagede  Kamma;  hun  fjær- 
nede  den  næsten  ængsteligt  og  pustede  paa 
Knoppens  slumrede  Blade,  som  aabnede  sig 
svagt  i  deres  blussende  Jomfruelighed. 

Knud   Steffensen :    Bakkehuset.  3 

Ormen  havde  ikke  naaet  Hjærtebladene. 
»God  Morgen  Kammamia,«  lød  det  pibende 
oppe  fra  et  af  Bakkehusets  Vinduer. 

Kamma  løftede  Hovedet  og  skyggede  med 
Haanden  for  Solen. 

»God  Morgen  —  mit  kære  Egern,  nu  skal  jeg 
strax  være  hos  Dig,«  raabte  Kamma,  som  pludse- 
lig blev  erindret  om  sine  hverdagslige  Pligter. 
Hun  maatte  le  ved  Synet  af  Rahbek  i  den 
falmede  grønne  og  ingenlunde  propre  Slobrok, 
som  kun  løseligt  sammenholdtes  omkring  Livet 
ved  et  flosset  Uldbaand.    Under  denne  Morgen- 
paaklædning   havde   han  forresten    intet   andet 
end  en  grov  Skjorte,  der  stod  aaben  ved  Halsen 
og  blottede  et  Stykke  af  hans  vejrbidte  Bryst. 
En     rød     strikket     Nathue,     som     lignede     en 
Mellemting  af  en  Jakobinerhue  og  en  Nissehue, 
flatterede  ikke  hans  strittende  ræverøde  Haar. 
Det   første    Kamma    foretog    sig,    da    hun 
kom    ind    i  Rahbeks  Stue,    var    at    bringe   lidt 
Orden  i  den  Syndflod  af  henkastede  Bøger  og 
beskrevne  Ark,  som  flød  omkring  paa  Gulv  og 
Stole.      Et   Par   Kanarifugle    fløj    frit    rundt    i 
Stuen     og    gjorde    fortvivlede    Forsøg    paa    at 
overdøve  hinanden  med  deres  skingrende  Sang. 
»Ser   her  virkelig  saa  forskrækkeligt  ud,« 
spurgte  Rahbek  ganske  uskyldigt. 

»Ja,  hvor  Du  sviner  min  Ven,«  udbrød 
Kamma  stønnende  af  Anstrengelse  under  Op- 
samlingen. »Alligevel«  — hun  holdt  et  Øjeblik 
inde  og  saa'  ømt  paa  ham  —  »vilde  det  være 
forfærdeligt  den  Dag,  mit  Egern  ikke  gik  her 
og  svinede  mere.« 

»Ja  saamænd — !«  mumlede  Rahbek  tanke- 
fuld og  sluttede  hende  ind  til  sig.  — 

Kamma  fortsatte  sit  Arbejde  med  ufortrøden 
Energi.  Papirer  og  Ark  laa  omhyggelig  samlede 
og  Bøgerne  stod  omsider  paa  deres  Pladser  i 
Reolerne. 

»Kunde  jeg  nu  bare  faa  mit  Egern  ligesaa 
net  som  Stuen  er  bleven,«  sukkede  Kamma 
smilende  og  saa'  op  og  ned  ad  Rahbek,  »men 
det  nytter  vel  ikke  at  ville  pudse  op  paa  Facaden. « 

»Vilde  Du  sætte  Pris  paa,  om  Bakke- 
huset blev  alamodisk  udstaffert  og  omkalfaltret,« 
spurgte  Rahbek  med  et  lunt  Blink  i  Øjnene. 

»Nej,  sandfærdig  vilde  jeg  ej.« 

»Naå,  det  vilde  jeg  heller  ikke.  Paa 
samme  Maade  med  min  Person.  Jeg  kan  ikke 
tænke  mig  at  skulle  undergaa  Metamorphoser 
paa  min  gamle  Alder.  Og  man  har  det  nu 
engang  meget  bekvemmere  i  — .« 

»I  Svinestien,«  afbrød  Kamma  ham  leende. 

Rahbek  smaagryntede  og  lagde  Pegefingeren 
paa  sin  ene  Næsefløj. 

»Hvordan  er  det  da  egentlig  Du  vil  have 
mig,«   spurgte  han  godmodigt. 

»Jeg  vil  saamænd  bare  have  et  lille 
appetitligt  Egern,  som  kan  glæde  mine  Øjne 
ligesaa  meget  som  samme  kære  Væsen  glæder 
mit  Hjerte.  —  Forlanger  jeg  altfor  meget,  min 
Ven,«  spurgte  Kamma  blidt,  mens  hun  nænsomt 
glattede  hans  lange  Haartjavser. 
Rahbek  kløede  sig  bag  Øret. 
»Nej  Forlangendet  er  vist  saare  beskedent 
—  —  naar  jeg  bare  kunde  opfylde  det.« 

3* 

»Ja,  ja  da  —  saa  slid  Din  trediveaarige 
Slobrok  med  Helsen!« 

»Tak  Kamma  —  Du  ved  jeg  hader  For- 
andringer, endog  til  det  bedre,«  henkastede 
Rahbek  spøgende. 

Saa  forlod  Kamma  ham  for  at  dække 
Frokostbordet.  —  Da  Rahbek  tidligt  om  For- 
middagen var  gaaet  til  Ryen,  fik  Kamma  Lyst 
til  at  spasere  en  Tur  i  Søndermarken,  hvor 
hun  saa  sjældent  kom,  skønt  Haven  kun  laa 
faa  Skridt  derfra. 

Hun  stod  allerede  med  Haanden  paa  Laagen 
for  at  gaa  ud,  da  hun  fik  Øje  paa  en  ung 
Mand  nede  i  Alléen.  Hun  stirrede  lidt  uvis 
paa  ham  —  skulde  det  være  en  Gæst  til  hende? 
Men  hun  syntes  alligevel  ikke  at  kende  denne 
slanke  ungdommelige  Skikkelse. 

Nu  svingede  han  glad  med  Hatten  —  — 
hun  maatte  da  tro  sine  egne  Øjne. 

Saa  ilede  hun  ud  i  Alléen,  blev  et  Øjeblik 
staaende  og  mønstrede  med  spændt  Rlik  den 
unge   Mand. 

»Goddag,  Fru  Rahbek!«,  lød  det  glæde- 
dirrende  fra  hans  Mund. 

»Er  det nej,  nu  har  jeg  aldrig  kendt 

Mage — ,«  udbrød  Kamma  slaaet,  »er  det  virke- 
lig min  egen  Johan  Ludvig!« 

»Ja  kjære  Fru  Rahbek,«  sagde  den  unge 
Mand  hjerteligt  i  en  egen  dæmpet  Tone,  »det 
er  virkelig  den  forlorne  Søn,  der  vender  til- 
bage til  sil  gamle   Hjem.« 

Kamma  sluttede  ham  næsten  voldsomt  i 
sine  Arme,  kyssede  ham   paa  Panden  og  holdt 

ham  saa  lidt  ud  fra  sig,  mens  hun  rørt  stirrede 
paa  ham.  Det  var  en  halv  Snes  Aar  siden, 
hun  havde  set  sit  kære  Plejebarn,  Johan  Ludvig 
Heiberg.  Da  hans  Fader  i  sin  Tid  blev  lands- 
forvist, og  Moderen  midlertid  giftede  sig  med 
Grev  Ehrensvård  Gyllembourg,  blev  det  Kamma 
overdraget  at  sørge  for  den  tiaarige  Johan 
Ludvigs  Opdragelse.  Et  Hverv,  hun  i  sit  barn- 
løse Ægteskab  overtog  som  en  Himlens  Sendelse. 
>Min  egen  kjære  Dreng,  hvor  jeg  har  længtes 

—  længtes  usigeligt  efter  Dig,«  udbrød  Kamma 
med  stigende  Varme,  mens  hun  dulgt  beun- 
drende lod  sine  Øjne  dvæle  paa  hans  fine  mar- 
kerede Træk.  Hun  lagde  sin  Arm  i  hans  og 
førte  ham  med  sig  hen  i  Haven  under  en 
skyggefuld  Kastaniegruppe. 

»Lad  os  nu  faa  os  en  rigtig  fortrolig  Pas- 
siar   Aa,  jeg  kan  slet  ikke  faa  ind  i  min 

stakkels  Hjerne,  at  jeg  pludselig  har  faaet  en 
stor  Søn  —  jeg  maa  ordentlig  sætte  mig 
og  puste  af  Glæde,  inden  jeg  begynder  at 
spørge.  For  jeg  har  rigtignok  mange,  mange 
Spørgsmaal  at  gjøre  Dig,  kan  Du  tro,  Johan 
Ludvig.« 

Heiberg  lagde  Hatten  og  Stokken  fra  sig 
paa  Bænken  og  purrede  op  i  sit  fyldige  kastanie- 
brune Haar. 

Jeg  har  baade  glædet  mig  og  været  æng- 
stelig for  den  Modtagelse  jeg  vilde  faa  af  Dem 

—  for  jeg  véd  godt,  det  var  en  rigtig  Drenge- 
streg jeg  begik,  da  jeg  dengang  løb  fra  dem 
uden  at  mæle  et  eneste  Ord  derom,«  sagde 
Heiberg  stille  og  ligesom   angerfuld. 

Kamma     nikkede,     mens     hun     tog     hans 
Haand  i  sin. 

»Sig  mig  engang,  Johan  Ludvig  —  hvor- 
for flygtede  Du  saa  hovedkulds  fra  os  i  sin  Tid?« 
»Fordi  jeg  elskede  min  Moder  —  fordi  jeg 
ligefrem  ikke  kunde  undvære  hende.« 

»Jeg  tænkte  mig  det  nok,«   sagde  Kamma 
stille. 

»Folk  har  været  slemme  mod  Moder.    Hun 
er  bleven  haardt  dømt  af  de  Fleste  —  —  og 
menneskelig  sét  var  det  naturligvis  en  forfærdelig 
Uret,    hun   begik   mod  Fader  ved   at  gifte   sig 
med    Gyllembourg,    mens    Fader    den    Stakkel 
sidder  forvist  dernede  i  Paris  —  men  jeg  har 
nu   altid    været  blind  for  alle  Moders  Fejl.  — 
Da  jeg   sad    her    paa   Bakkehuset    som    tiaars 
Dreng  og  lyttede  til  de  Voxnes  Samtaler,  som 
jo    netop  dengang  idelig  drejede  sig  om  Skan- 
dalen —  ja  Fru  Rahbek,  De  har  altid  talt  fint 
og  smukt  om  Moder,  men  de  Andre!  —  aa,  saa 
skar  det  mig  ind  i  Sjælen  at  høre  de  bidende  Ord, 
der  faldt  om  hende  —  jeg  kunde  ikke  udholde 
det,   jeg  maatte  atter  sé  hende,   kaste  mig  om 
hendes  Hals   og   hviske   hende   ind   i   Øret,    at 
selv  om  hele  Verden  fordømte  hende,  saa  elskede 
jeg  hende  dog  over  Alt!« 

»Det  skar  ogsaa  mig  i  Hjertet,  Johan 
Ludvig,  at  sé  Dig  være  Vidne  til  disse  Sam- 
taler, som  jeg  desværre  ikke  kunde  forhindre. 
Min  egen  Mening  om  den  Sag  skal  hverken  Du 
eller  Nogen  faa  at  vide,  men  Du  ved  jo,  at 
baade  Rahbek  og  jeg  altid  har  været  saa  inder- 
ligt  knvttet   til  Din  stakkels  Fader,    at  vi  kun 

kunde    skænke   ham    al   vor   Sympathi   og    Be 
klageise,  da  han  i  sin  Tid  blev  saa  haardt  for- 
urettet. « 

Heiberg  svarede  intet,  men  saå  mørk  hen 
for  sig. 

»Naa  sket  er  sket,«  vedblev  Kamma,  »og 
det  nytter  vel  ikke  at  drøfte^,  den  Sag  længer, 
men  Du  kan  tro,  jeg  faar  Taarer  i  Øjnene, 
hvergang  jeg  læser  et  af  Din  Faders  Breve.  Hans 
Tanker  kredser  bestandig  om  dette  mørke  Punkt 
i  hans  Liv.« 

»Ja  —  ja,«   sukkede  Heiberg. 

»Jeg  véd  jo,  Du  skriver  flittigt  til  ham, 
Johan  Ludvig,  og  jeg  véd  ogsaa  hvilken  Glæde 
Du  forvolder  ham  derved.   Det  er  smukt  af  Dig. « 

»Det  er  dog  det  ringeste,  jeg  kan  gjøre,« 
svarede  Heiberg  med  et  vemodigt  Udtryk. 
»Men  saasnart  det  bliver  mig  muligt,  rejser 
jeg  ned  til  ham  i  Paris.« 

»Ja  —  det  skulde  Du,  min  Ven,«  udbrød 
Kamma  med  Varme. 

Heiberg  lod  Blikket  drømmende  glide  ud 
over  Blomsterfloret. 

»Jeg  kender  næppe  Haven  igjen,«  sagde 
han  stille  glad,  »men  saadan  drømte  jeg  alle- 
rede i  mine  Drengeaar,  den  maatte  blive  under 
Deres  Trylleri,  —  ak  ja,  her  er  godt  at  være.« 

»Det  syntes  Du  jo  ikke,  da  Du  løb  herfra, 
Johan  Ludvig,«   smaalo  Kamma. 

»Jeg  er  egentlig  gruelig  bange  for  Gjensynet 
med  Professoren,«  sagde  Heiberg  og  knugede 
i  komisk  Fortvivlelse  Hænderne. 

»Hvorfor  — ?« 

»Fordi  jeg   har   en  Livfuld  Hug   tilgode, 
lo  han. 

Kamma  saa  forundret  spørgende  paa  ham. 

»Kan  De  ikke  huske  jeg  kom  hjem  fra 
Skolen  med  daarlige  Karakterer,  som  Rahhek 
lovede  mig  Prygl  for?« 

»Jo  - —  jo  \tfst,«   kom  det  langsomt. 

»De  Prygl  løh  jeg  fra  —  og  vi  har  ikke 
sét  hinanden  siden.« 

»Saa  faar  Du  dem  nok,  naar  han  kommer 
hjem,«  svarede  Kamma  hjertelig  leende.  »Men 
sig  mig,  Johan  Ludvig,  hvad  har  Du  egentlig 
tænkt  Dig,  Du  vil  være? 

Heiberg  nølede  lidt  med  Svaret. 

»Jeg  vilde  i  Grunden  helst  være  —  Alt!« 

»Det  var  mildest  talt  meget,  Johan 
Ludvig. « 

Heiberg  smilede 

»Jeg  har  Tilbøjelighed  for  alt  muligt  mellem 
Himmel  og  Jord;  Naturhistorie,  Sprogkyndighed, 

Mathematik  og  Astronomi ja,  og  saa  tror 

jeg  nok,  jeg  har  en  lille  poetisk  Aare,«   føjede 
han  til  med  elskværdig  Beskedenhed. 

Kamma  lagde  sin  Haand  paa  hans  Skulder 
og  saa  ham  fast  ind  i  Øjnene. 

»Ja,  Johan  Ludvig  —  Du  er  jo  en  virke- 
lig Digter!« 

Der  bredte  sig  en  let  Rødme  over  hans 
høje  glatte  Pande. 

»Hvorfra  ved  De  det,«  spurgte  han 
hurtigt. 

»Der  er  en  saare  skjøn  Fugl,  der  hedder 
Ida   Brun   —  — .« 

»Saa  har  De  altsaa  læst  mine  Digte  til 
hende?« 

»Ja,  baade  Dine  og  mange  Andres  be- 
undrende Oder,  men  jeg  maa  tilstaa,  at  Dine 
absolut  bærer  Prisen,  de  frapperede  mig  ved 
en  sjælden  Originalitet  og  Følelse.  —  Du  er 
jo  Digter,  Johan  Ludvig!«  gentog  Kamma 
med  Vægt. 

Heiberg  svarede  intet,  men  trak  et  haand- 
skrevet  Bind  op  fra  sin  Brystlomme  og  rakte 
det  til  Kamma  med  et  talende  Blik. 

»Tycho  Brahes  Spaadom,«  læste  hun  og 
bladede  interesseret  i  Bogen.  »Se  se,  Du  giver 
Dig  af  med  at  skrive  Comedier,  —  tænker  Du 
paa  at  indsende  Dit  Stykke  til  Directionen?« 

»Ja,  jeg  vilde  netop  bede  Dem  om  at 
lægge  et  godt  Ord  ind  for  mig  hos  Professoren 
maaske  kan  Stykket  afvæbne  mit  uhyg- 
gelige Tilgodehavende,«   smilede  Heiberg. 

»Jeg  skal  nok  redde  Dit  Skind,  min  Ven« 
—  Kamma  klappede  ham  opmuntrende  paa 
Skulderen. 

»Fru  Brun  vil  forresten  gjøre  en  Diplomat 
af  mig,«   henkastede  Heiberg  tørt. 

»Diplomat!  Vorherre  bevare  Dig  for  en 
saadan  Galskab.  Hvor  det  dog  ligner  Fru 
Friedehen!  Nej,  Du  skal  være  Digter  —  det 
maa  Du  love  mig  —  saadan  en  med  rigtig 
Spænd  i!« 

»Som  Oehlenschlåger  mener  De  vel?« 

Kamma  rynkede  paa  Næsen. 

»Næ,  ikke  som  «Alfa  og  Omega »  —  det 
største  Genie    paa  Jorden    og  i   Himlen    med,« 

lo  hun,  nej  han  er  —  naar  jeg  skal  være 
reel  —  egentlig  ikke  mere  af  mine  Folk;  nu 
har  han  nylig  lavet  noget  frygteligt  Sludder, 
der  hedder  Ludlams  Hule  —  det  er  efter  min 
Mening  det  bare  Pjask!« 

»Ja  men  han  er  dog  alligevel  et  Geni,« 
indvendte  Heiberg  næsten  indigneret. 

»Det  nægter  jeg  ikke,  tværtimod,  hans 
første  Arbejder  sætter  mig  den  Dag  i  Dag  i 
den  syvende  Himmel  —  men  hvad  der  nu 
kommer  fra  ham  er  ufordøjelig  Aandsføde  for 
mig.  Jeg  mener  ikke  dermed,  at  jeg  ikke  for- 
staar  det,  men  det  virker  paa  mig  som  et 
Brækmiddel.« 

Heiberg  rystede  paa  Hovedet  og  følte  ikke 
synderlig  Lyst  til  at  gaa  videre  i  denne  Samtale. 

«Ja,  Du  synes  naturligvis,  jeg  er  et  skrække- 
ligt Asen,  naar  jeg  kan  sige  saadant  noget,« 
vedblev  Kamma,  »men  vent  nu  nogle  Aar, 
Johan  Ludvig,  saa  skal  Du  se,  at  ogsaa  Du 
vil  lære  at  skjelne  mellem  Guld  og  Flitter.« 

»For  mig  er  det  altsammen  Guld,  hvad 
Oehlensehlåger  skriver,  og  hans  Ros  har  mere 
end  opmuntret  mig,«  sagde  Heiberg  med  en 
vis  Selvfølelse. 

»Har  han  da  læst  Noget  af  Dig,  Johan 
Ludvig?« 

»Ja  — jeg  har  skrevet  en  Marionetkomedie, 
der  hedder  Pottemager  Walter  — .« 

»Og  den  har  Du  ikke  taget  med  til  os,« 
afbrød  Kamma  ham  hurtigt. 

»Hvis  De  har  Lyst  at  læse  den,  skal  jeg 
komme  snart  herud  igen.« 

»Ja,  det  kan  Du  da  begribe,  Johan  Ludvig 
—  Du  maa  endelig  komme  en  af  de  første 
Dage.     Rahbek  vil  blive  henrykt.« 

»Tror  De,«   mumlede  Heiberg  skeptisk. 

Kamma  nikkede  i  et  Ja. 

»Kommer  Professoren  snart  hjem  fra 
Byen,«  spurgte  Heiberg,  idet  han  rejste  sig  og 
samtidig  satte  Hatten  paa  sit  Hoved 

»Ikke  før  Klokken  fem —  men  Du  bliver 
da  hos  os  i  Dag,  Johan  Ludvig,«  —  Kamma 
rejste  sig  ligeledes  og  lagde  tillidsfuldt  sin 
Haand  paa  hans  Skulder. 

»Jeg  skal  ud  til  Fru  Brun  i  Eftermiddag,  saa 
jeg  kan  altsaa  ikke  blive  her  i  Dag,  hvor  gjerne 
jeg   end  vilde,«   sagde  Heiberg  og  greb  sin  Stok. 

»Nu  begynder  jeg  pludselig  at  blive  skinsyg 
paa  Fru  Friedchen,«  smilede  Kamma.  »Men 
jeg  vil  tro,  at  Du  er  som  skabt  for  hendes 
gyldne  Sale.  Du  har  allerede  noget  af  dette 
verdensmandsmæssige,  som  absolut  maa  udøve 
en  uimodstaaelig  Tiltrækning.« 

Heiberg  bukkede  galant. 

»Du  gjør  naturligvis  voldsomt  Cour  til  den 
bedaarende  Ida?« 

»Hvem  gjør  ikke  det,«  svarede  Heiberg  let 
rødmende. 

»Hæng  Du  bare  i,  min  Ven  —  saa  skal 
Du  se  Dine  Stormløb  vil  blive  belønnede!« 

»Nej,  Fru  Rahbek  —  saa  meget  venter 
jeg  ikke.« 

Kamma  gav  sig  til  at  le,  mens  hun  gik  hen 
og  plukkede  nogle  flammede  højrøde  Nelliker 
i  et  af  Bedene. 

»Det  er  de  første  Blomster,  Du  modtager 
af  mig,  Johan  Ludvig  —  gid  de  maa  være 
Dig  et  godt  Varsel  for  Din  Digterfremtid,«  sagde 
Kamma    hjerteligt   og    rakte  Heiberg  Buketten. 

»Jeg  vil  gjemme  disse  Nelliker  hele  mit 
Liv,  Fru  Bahbek  —  —  thi  jeg  ved,  der  er 
Lykke  ved  Deres  Blomster.« 

Han  tog  nu  Afsked  med  Kamma  efter 
gentagne  Løfter  om  snart  at  komme  til  Bakke- 
huset og  med  en  venlig  Hilsen  til  Bahbek. 

Saa  fulgte  Kamma  sin  unge  Ven  ud  til 
Alléen,  hvor  de  skiltes,  mens  hun  blev  staaende 
ved  Laagen,  indtil  hun  ikke  længer  kunde 
øjne  ham. 


Molbech  læste  med  Børelse  Kammas  hjerte- 
lige Brev,  som  Stine  havde  bragt  ham  oppe 
paa  det  kongelige  Bibliothek.  Selvfølgelig  skulde 
han  komme  ud  til  Fru  Bahbek,  saasnart  han 
havde  en  Eftermiddag  fri.  Og  med  den  Besked 
vandrede  Stine  hjem. 

Han  blev  siddende  med  Brevet  i  Haanden, 
snart  læsende  i  det,  snart  stirrende  hen  for  sig 
i  Tanker. 

Her  i  det  store  kølige  Bibliotheksværelse, 
hvor  Sommersolen  stængedes  ude  bag  lange 
grønne  Gardiner,  og  hvor  Stilheden  kun  afbrødes 
af  Fuglekvidren  ude  i  Gaardens  Efeuespalierer, 
kunde  han  uforstyrret  samle  sine  Tanker  om 
den  Kvinde,  som  havde  faaet  en  saa  mærkelig 
Indflydelse  over  barn. 

Hvordan  var  det  egentlig  sket?  Tilsyne- 
ladende ved  et  Tilfælde.  Han  var  for  et  Aars- 
tid  siden  bleven  forestillet  for  Kamma  Rahbek, 
som  straks  havde  erklæret  ham  for  »en  af 
hendes  Generaler«  og  endogsaa  tilføjet,  at  han 
vilde  komme  til  at  spille  en  Rolle  i  hendes  Liv. 
Molbech  mente  det  samme  om  Kamma,  som 
slet  ikke  havde  noget  imod  at  være  Rollehavende, 
naar  hun  blot  maatte  komme  til  at  spille  en 
komisk  Rolle,  fordi  det  nu  engang  var  hendes 
egentlige  Fag  og  indflettet  i  hendes  Natur  og 
Væsen.  Rare  hun  maatte  faa  Rollen  saa  be- 
tids tildelt,  at  hun  ret  kunde  faa  Tid  til  at 
indstudere  den,  saa  skulde  hun  nok  udføre  den 
til  hans  Tilfredshed.  — 

Men  Kamma  kom  mindst  af  Alt  til  at  virke 
ved  Komik  i  det  Venskabsforhold,  som  udviklede 
sig  mellem  hende  og  Molbech. 

Det  blev  for  hende  et  stille  Sværmeri  eller 
ligefrem  Tilbedelse,  som  undertiden  gav  sig 
Luft  i  tilslørede  Erklæringer.  Naar  Kamma 
skriftlig  talte  til  Molbech,  fik  hun  i  Reglen  sagt 
ti  Gange  mere  af  det,  hun  vilde  sige,  end  naar 
hun  stod  Aasyn  til  Aasyn  med  ham ;  da  var 
der  næsten  altid  rejst  en  Mur  imellem  dem, 
forekom  det  hende 

Hvori  laa  dog  dette,  spurgte  hun  tit.  Mol- 
bech mente,  det  var  fordi  hun  havde  dannet 
sig  et  altfor  glimrende  Ideal  af  ham  og  dette 
Ideal  aldeles  ikke  lignede  den  virkelige  Molbech. 

Derfor  blev  Idealet  og  Personen  Molbech 
tvende  uforenelige  Regreber,  som  Kamma  ikke  for- 
maaede  at  bringe  til  at  gaa  op  i  en  højere  Enhed. 

Molbech  havde  jo  paa  Forhaand  betroet 
Kamma,  at  hun  vilde  faa  at  skaffe  med  en  sær, 
ubehændig  og  pirrelig  Fyr.  Dette  skræmmede 
dog  ikke  Kamma,  som  tværtimod  følte  sig 
stærkt    draget  mod  denne  sammensatte  Natur. 

I  Virkeligheden  var  Molbech  ikke  saa 
sammensat,  som  Kamma  troede.  En  af  hans 
mest  fremtrædende  Særheder,  var  den  Uom- 
gængelighed han  udviste  i  Selskab  med  Andre. 
Det  var  maaske  snarere  Lunefuldhed  end  Hypo- 
kondri, som  gjorde  ham  saa  pirrelig,  at  han 
næsten  maatte  behandles  som  et  fordærvet  Æg. 
Det  uskyldigste  Ord  kunde  saare  ham  og  bringe 
ham  ud  af  Ligevægt.  Men  saadan  var  nu 
engang  hans  Væsen,  og  han  vilde  ikke  for 
nogen  Pris  forbedre  dette  —  man  maatte  tage 
ham,  som  han  var,  og  søge  at  faa  det  mest 
mulige  gode  ud  af  ham.  Hvorfor  skulde  han 
føre  en  Maskerade-Dragt  med  sig  i  Futteral  til 
Afbenyttelse  blandt  Folk  —  et  laant  Jeg,  som 
kunde  dække  over  den  virkelige  Person  — 
nej,  det  vilde  han  ikke. 

Kamma  søgte  undertiden  at  kurere  paa 
ham,  som  hun  udtrykte  sig;  hun  mente  dermed 
at  helbrede  ham  delvis.  Men  det  lykkedes  ikke, 
fordi  Molbech  ikke  vilde  kureres. 

Hvad  hun  ikke  oftere  turde  sige  ham 
mundtlig  i  saa  Henseende,  indflettede  hun  da 
i  sit  Brevstof.  Heri  kunde  hun  tale  frit  fra 
Leveren  uden  at  møde  vrantne  Miner  i  det 
mindste  i  Øjeblikket,  thi  det  kunde  jo  nok 
hænde,  at  Molbech  svarede  uforbeholdent  til- 
bage paa  Prent. 

Trods  Kammas  lidt  trættende  Opdragelses- 
metode og  hendes  idelige  Opfordringer  til  fuld 
Fortrolighed,  følte  Molbech  sig  alligevel  saa 
inderlig  knyttet  til  hende,  at  Bakkehuset  i  Løbet 
af  kort  Tid  var  blevet  hans  Hjem. 

Han  kunde  om  Formiddagen  sidde  oppe 
mellem  de  støvede  Bind  paa  Bibliotheket  og 
sende  længselsfulde  Tanker  ud  mod  Blomster- 
riget og  dets  Herskerinde.  Og  saa  hændte  det 
jo  tit,  at  en  af  Kammas  vægtige  Epistler  pludse- 
lig blev  bragt  ham  ind  ad  Døren  af  den  tykke 
gemytlige  Stine,  som  i  et  saadant  Øjeblik  fore- 
kom ham  at  være  et  Sendebud  fra  selve  Skøn- 
hedens Rige.  — 

Som  nu  denne  Formiddag.  Hvilken  God- 
hed, hvilken  Varme  strømmede  der  ikke  ud  fra 
disse  skrevne  Linjer — det  vilde  være  umenne- 
skeligt at  nære  den  ringeste  Skygge  af  Uvilje 
mod  Fru  Rahbek  efter  denne  kærlige  Afbigt, 
hun  gjorde.  Ja,  han  følte  sig  næsten  som 
eneste  skyldbetynget,  mens  hun  syntes  ham  at 
være  haardt  forurettet. 

Men  —  —  vilde  alt  være  udjævnet,  naar 
de  atter  mødtes.  Mon  ikke  Fru  Rahbek  atter 
vilde  fordre  hans  fulde  Fortrolighed  og  tillige 
udførligt  udvikle  de  Grunde,  der  havde  for- 
aarsaget  hendes  uvenlige  Adfærd. 

Det  var  jo  et  Anfald  af  Skinsyge,  der  havde 
bragt  Uviljen  op  i  hende.  Hvad  var  hun  skin- 
syg over,  paa  hvem  var  hun  skinsyg? 

Molbech  forudsaa  allerede  i  Tankerne,  at 
Fremtiden  vilde  bringe  mange  slige  Anfald,  saa- 
fremt   han    mødtes  med  Jomfru  Langberg  paa 

Bakkehuset,  og  det  var  jo  ligefrem  uundgaaeligt. 
i  det  mindste  i  Sommermaanederne. 

Hvorfor  kunde  det  smukke  varme  Venskabs- 
forhold ikke  vedblivende  voxe  sig  frit  og  rankt 
uden  smaalig  Misundelse. 

Fru  Rahbek  kunde  være  sikker  paa  ikke 
at  blive  Stedbarn  i  Molbechs  Hjerte,  selv  om 
dette  ogsaa  maatte  udvides  for  at  give  Plads 
for  en  ny  Veninde. 

Evig  taknemmelig  og  gældbunden  vilde  han 
være  hende,  fordi  hun  —  om  end  tilfældig  — 
havde  været  Aarsag  til,  at  han  i  hendes  Blomster- 
rige havde  truffet  en  ung  Kvinde,  i  hvis  Øjne 
han  syntes  at  læse  de  Trylleruner,  som  bringer 
Hjertet  til  at  skælve  i  anelsefuld  Glæde. 

Johanne  Langbergs  sidste  Ord,  da  de  tog 
Afsked  med  hinanden  ude  i  Bakkehusalléen  den 
foregaaende  Aften,  havde  jo  givet  ham  Vished 
for,  hvad  han  turde  haabe. 

Skulde  Lykken  pludselig  banke  paa  hans 
Dør  —  han,  som  allerede  havde  opgivet  al 
Tro  paa  Lykke  —  den  kom  næsten  for  brat, 
for  voldsomt.  — 


En  af  de  følgende  Aftener  var  Molbech 
atter  paa  Vej  ud  til  Bakkehuset. 

Det  hayde  øsregnet  hele  den  lange  Dag, 
og  Kamma  maatte  derfor  give  Afkald  paa  sit 
kære  Havearbejde.  Rahbek  var  gaaet  til  Byen 
og    kunde    næppe    ventes    hjem     før    senl    om 

Aftenen.  Det  var  altsammen  saa  trist  og  kede- 
ligt som  tænkes  kunde. 

I  Dagens  Løb  havde  der  været  et  Par 
»Dørenes  Formørkelser«  —  det  vil  sige  uvel- 
komne Besøg  —  som  havde  trættet  Kamma 
en  Del. 

For  at  faa  Bugt  med  Trætheden  tyede 
hun  saa  til  sine  Papsysler.  Dagligstuen  lignede 
en  sand  Æskefabrik.  Klaveret  skjultes  under 
brogede  Papirark,  halvfærdige  Æsker  og  lange 
Papstrimler,  og  det  store  Mahonibord  var 
aldeles  oversvømmet  af  Klisterkrukker,  Farve- 
kopper og  skarpe  Knive. 

Æskemageriet  var  ikke  en  af  Kammas 
ringeste  Sysler. 

Hele  Kjøbenhavn  beundrede  og  attraaede 
disse  sirligt  udførte  Æsker,  der  var  anvendelige 
til  alt  muligt. 

Hun  havde  opnaaet  en  saa  betydelig  Fær- 
dighed i  dette  Arbejde,  at  der  blot  udkrævedes 
nogle  faa  Timer  for  at  forvandle  et  nøgternt 
Stykke  Pap  til  en  nydelig  Æske.  beklædt  med 
Glanspapir  og  udstyret  med  smaa  fine  Papirs- 
blonder  omkring  Kanterne  eller  et  lille  malet 
Fantasilandskab. 

Kamma  havde  efterhaanden  indviklet  sig 
i  en  saadan  Mængde  letsindige  Æskeløfter,  at 
hun  altid  befandt  sig  i  den  frygteligste  »Æske- 
gæld«  til  sine  Venner. 

Hun  havde  jo  en  Snes  andre  Interesser 
foruden  denne,  og  de  skulde  helst  passes  alle- 
sammen. — 

Nu    sad    Kamma    og    malede  en  laurbær- 

kranset  Lyre  paa  en  Æske,  som  Oehlenschlåger 
havde  maattet  vente  paa  med  englelig  Taalmo- 
dighed  i  Gud  véd  hvor  mange  Maaneder. 

I  Aften  skulde  den  gjøres  færdig,  havde 
hun  besluttet. 

Men  midt  under  Travlheden  kom  Molbech 
og  bankede  paa  hendes  Dør. 
Kamma  blev  henrykt. 

»Nej,  det  var  dog  mageløst  dejligt,«  ud- 
brød hun  og  kastede  Penselen  fra  sig.  »Her 
sidder  jeg  saa  ganske  mutters  ene  i  Hytten 
og  saa  kommer  De  — « 

>Maaske  til  Ulejlighed,«  afbrød  Molbech 
hende  med  et  hjerteligt  Smil. 

»Ja  vist,  De  »pilker«  —  men  Torsken 
bider  ikke  i  Aften,«  lo  Kamma.  »Hør  sæt  Dem 
nu  her  midt  i  min  »Fortrip«,  som  Marie  Kokke- 
pige siger  —  hun  mener  naturligvis  Fabrik  — ,« 
Kamma  flyttede  en  magelig  Stol  hen  ved 
Arbejdsbordet;  »De  faar  vel  ikke  ondt  af 
Tobakken,  fordi  jeg  maler  en  Lyre  færdig 
til  Adagiospilleren,  det  varer  bare  en  halv  Snes 
Minutter.« 

Molbech  saa  uforstaaende  paa  hende. 
»Jeg  mener,  De  føler  Dem  vel  ikke  ilde 
berørt,  som  det  hedder  i  den  højere  Salonstil, 
fordi  jeg  usle  Maddik  maa  lade  mit  ene  Øje 
dvæle  paa  Æskelaaget,  mens  kun  det  andet 
laanes  Dem,«   spurgte  hun  skælmsk. 

»Bare    jeg  dog   kunde    hjælpe  Dem  lidt,« 
sagde  Molbech. 

»Jeg    tror    ikke    De    har  den    rette   > Pap- 
begejstring«, udbrød  Kamma    med    en    komisk 

forvrænget  Udtale  af  Ordet,  »men  De  kan  faa 
Lov  til  at  »scharfe«  en  Kniv  for  mig,  hvis 
De  vil.« 

Det  vilde  Molbech  naturligvis  gærne. 

»Vær  saa  artig,  her  er  en  Slibesten  —  og 
her  er  denne  forbistrede  »Sechs  und  dreiszig«, 
som  ikke  vil  lystre  mig,«  sagde  Kamma  og 
lagde  en  blinkende  Kniv  hen  til  ham. 

Molbech  saå  paa  Kniven  med  det  under- 
lige Navn. 

»Jeg  kalder  den  saaledes,  fordi  jeg  engang 
har  maattet  gjøre  sex  og  tredive  Snit  med  den 
i  Pappet,  inden  den  vilde  bide  —  ja,  De  smiler, 
men  det  er  sandfærdig  Alvor!« 

»Nej,  naar  De  siger  det,  saa  tror  jeg  det 
selvfølgelig,«  sagde  Molbech  med  komisk  Alvor 
og  tog  fat  paa  Slibningen,  mens  Kamma  fort- 
satte med   Penselen. 

Det  varede  ikke  længe,  inden  de  Begge 
var  færdige  med  deres  Sysler. 

»Hvad  siger  De  til  den,«  spurgte  Kamma 
stolt  og  holdt  den  nydelige  fuldførte  Æske  hen 
for  Molbechs  Øjne. 

»Ja — a,<  svarede  han  drævende  og  synlig 
forlegen,  mens  han  beskuede  den  paa  enhver 
Led,   »den  er  —  —  den  er  ottekantet!« 

»Ho  ho  ho«  lo  Kamma  i  vilden  Sky, 
» —  den  er  ottekantet !  Det  er  mageløst  —  — 
De  kan  tro  jeg  skal  have  det  Ord  i  venlig 
Erindring.« 

Molbech  dukkede  skamfuld  Hovedet  og 
følte  sig  ganske  ulykkelig  ved  Tanken  om  at 
have  sagt  noget  latterligt. 

»Jeg  skulde  vel  sagt,  at  De  er  blandt  Pap- 
arbejderne, hvad  den  Fugl  Fønix  er  blandt 
Fuglene,«   bemærkede  Molbech  forsigtigt. 

»Ja,  det  var  fortræffelig  sagt,«  lo  Kamma, 
»men  Lignelsen  halter  desværre,  for  jeg  er 
kun  en  Stakkels  Fusker  i  Kunsten.  —  under- 
tiden bliver  jeg  saa  fortvivlet  derover,  at  jeg 
ligesom  Corregio  beslutter  kun  at  ville  male 
Potter  for  Fremtiden.« 

»Naa — aa,  nu  undervurderer  De  Dem  i 
dette   som  i   alt   andet,«    sagde  Molbech    stille. 

»Nej,  Molbech  ■ —  jeg  undervurderer  mig 
ikke.  Jeg  føler  desværre  daglig,  hvor  lidet  det 
er,  jeg  udretter,  hvor  ubetydeligt,  det  er,  som 
jeg  kan  virke  for  Andre,  derfor  er  jeg  saa 
misfornøjet  med  mig  selv.« 

»Hvad  De  har  virket  for  m  i  g,  Fru  Rahbek, 
er   ikke    ubetydeligt.     Jeg   tør  roligt   sige,    at  i 

Deres  Venskab  har  mit  Liv  forklaret  sig 

saa  tit  min  Tanke  er  hos  Dem,  synes  jeg  hver 
en  Taage  svinder  for  min  Sjæl.« 

Kamma  nikkede  alvorlig. 

»Ja,  ja  —  det  gjør  mig  godt,  det  De  dér 
siger  mig  —  men  jeg  synes  alligevel,  jeg 
maatte  kunne  blive  Dem  endnu  mere,  end  jeg 
nu  er.« 

»Deres  Idealer  om  Venskab  er  næsten  mere 
højtflyvende  end  mine.« 

Jeg  tror  det  næsten.«  sagde  Kamma  lang- 
somt. 

De  sad  en  Stund  tavse  og  tankefulde;  saa 
rejste  Kamma  sig  og  hentede  en  Frugtskaal 
fyldt  med  store  grønne  glasagtige  Stikkelsbær. 

»Vær  saa  god  at  sætte  Smag  paa  Bærrene« 
—  hun  stak  selv  et  i  Munden  —  »De  vilde 
maaske  heller  haft  »Kissebær«,  men  de  er 
»inte  mo'ne  endnu?,  som  Fru  Friedchen  siger 
paa  sit  smukke  Dansk,«  lo  Kamma,  idet  hun 
søgte  at  efterligne  Frederike  Bruns  Stemme. 

De  stillede  saa  Kurven  imellem  sig  og 
tømte  under  Spøg  og  Latter  dens  Indhold. 

>  Kan  De  huske,  De  engang  sagde,  at  det 
var  ønskeligt,  om  De  havde  gjort  mit  Bekjendt- 
skab  paa  et  tidligere  Stadium,«  spurgte  Kamma 
pludselig  alvorlig. 

Molbech  saa  eftertænksom  hen  for  sig  og 
rystede  paa  Hovedet. 

»Jo  —  det  kan  jeg,«  vedblev  Kamma,  »og 
jeg  har  flere  Gange  tænkt  over  den  Ting. 
Maaske  kunde  det  have  været  Dem  inter- 
essantere at  have  kjendt  mig  for  en  Del  Aar 
siden,  fordi  min  Sygelighed  nu  har  gjort  mig 
langt  flauere  og  langt  ubehageligere,  end  jeg 
før  har  været  — « 

»Ubehageligere,«  udbrød  Molbech  og  lagde 
uvilkaarlig  sin  Haand  oven  paa  Kammas. 

»Ja  — «  nikkede  Kamma,  »De  maatte  jo 
bittert  føle  det  forleden  Aften.« 

Molbech  rynkede  Brynene  let  og  gjorde  et 
Kast  med  Hovedet  som  om  han  ikke  ønskede 
at  komme  nærmere  ind  paa  dette  Æmne. 

»Jeg  kunde  ikke  handle  anderledes,  min 
Ven  —  skjønt  jeg  véd  det  var  Synd  —  men 
det  var  mig,  som  om  en  Splittelsens  Dæmon 
havde  sneget  sig  imellem  os  lige  med  ét  — 
jeg    syntes    der    havde    lejret    sig    noget   Ondt 

over    vore    Hoveder   den  Aften,    som    dog    be- 
gyndte saa  smukt.« 

»Jomfru  Langberg   — ,*    spurgte    Molbech 
forsigtigt. 

Kamma  smilede  svagt. 
»Min  dyrebare  Hanne  — ?     Hvor  kan  De 
dog  tænke,  at  hun  kan  bringe  Ondskab  —  eller 
hvad  man  vil  kalde  sligt  —  over  vore  Hoveder, 
—  nej,  nej,  det  er  utænkeligt.« 

»Jeg  mærkede  intet  Ondt  før  De  lod  mig 
føle  det  ved  min  Bortgang,  Fru  Rahbek.« 
Han  saa  fast  paa  hende. 
»Heldigvis    led    De    vist    ikke    saa    længe 
derunder,«   bemærkede  Kamma  med  et  gaade- 
fuldt  Udtryk  i  Øjnene. 

»Deri  har  De  Uret,  Fru  Rahbek,«  udbrød 
Molbech  stødt. 

Kamma  havde  imidlertid  rejst  sig  fra 
Stolen,  som  hun  med  et  resolut  Tag  flyttede 
over  paa  den  anden  Side  ved  Bordet. 

»De  tilsidesatte  Deres   gamle  Veninde   for 

en  Anden,  Molbech men  jeg   maa   bort 

fra  den  Tanke  —  jeg  vil  bort  fra  den  — « 
hun  knyttede  Hænderne  som  i  Smerte,  »jeg 
har  jo  ingen  Ret  til  at  fordre  mere  af  Dem 
end  alle  Andre  har  -  —  og  alligevel  vilde 
jeg  saa  gjærne  besidde  Dem  helt  —  ikke  dele 
Dem  med  Nogen  — ,  er  det  da  saa  skrigende 
egoistisk?« 

»Tro  mig,  Fru  Rahbek,  selv  om  min  Inter- 
esse skulde  komme  til  at  omfatte  en  Kvinde 
til,  saa  vilde  jeg  dog  hele  mit  Liv  give  Dem 
Højsædepladsen  i  mit  Hjerte.« 

»Nej,  De  vilde  sætte  mig  »paa  Aftægt«, 
min  Ven  —  lad  os  blot  tale  jævnt  —  ganske 
simpelt  paa  Aftægt,«  gentog  Kamma  med  et 
bittert  Smil. 

»Jeg  vil  ønske  det  maa  falde  i  min  Lod 
at  give  Dem  Beviser  paa  det  Modsatte.« 

Kamma  stod  og  knækkede  et  Stykke  Pap, 
hvis  Stumper  hun  med  smaa  nervøse  Finger- 
bevægelser lod  falde  paa  Gulvet.  Det  saa  ud  som 
om  hun  vilde  tale  og  saa  efter  en  kort  Kamp  med 
sig  selv  pludselig  opgav  det. 

Molbech  indsaå  hvorledes  de  lidt  efter 
lidt  atter  vilde  glide  ud  i  samme  Misstemning 
som  forleden  Aften.  Der  maatte  sættes  Bom 
derfor. 

Saa  afbrød  han  resolut  Tavsheden  og 
sagde  muntert: 

»I  mine  ensomme  Timer  sidder  jeg  ofte 
°g  bygger  Luftkasteller.  Det  har  været  en  af 
mine  alier  tidligste  Tilbøjeligheder  at  ønske 
mig  indkvarteret  i  en  gammel  forfalden  Slots- 
ruin,  som  bare  skulde  have  et  stærkt  og  vel- 
bevaret Hjørnetaarn,  hvori  der  kunde  indrettes 
nydelige  Værelser  med  Udsigt  over  Land  og 
Sø  og  Skov.  —  Jeg  har  altid  sværmet  for 
Hjørnetaarne,  skal  De  vide,«   smilede  Molbech. 

Kamma  saa  spørgende  paa  ham. 

»Og  jeg  ønsker  netop  tit,  at  vi  —  De  og 
jeg  —  boede  hver  i  saadan  et  Hjørnetaarn, 
hvorfra  vi  kunde  sidde  og  se  over  til  hin- 
anden —  og  tænk  Dem  hvor  langt  lettere  det 
vilde  være  for  mig  at  komme  over  til  Dem 
—  bare  igjennem  en    forfalden  Borgegaard  og 

opad  en  snæver  Vindeltrappe  —  end  nu,  hvor 
jeg  raaa  traske  i  alskens  Uføre  herud  og  være 
afhængig  af  alle  disse  utaalelige  Snorre-  og 
Vindehroer  og  Porte,  som  lukkes  ved  Smaa- 
hørns  Sengetid.« 

»Ja,«  udhrød  Kamma  livfuldt,  »det  vilde 
være  dejligt!« 

»Saa  havde  jeg  tænkt  mig,  at  Rahhek 
skulde  have  to  rummelige  Værelser  med  Bog- 
reoler —  men  med  det  lille  aber  dabei,  at 
han  kun  maatte  have  Lov  til  at  flytte  om  paa 
Bøgerne  to  Gange  om  Aaret,  og  at  Kanarie- 
fuglene ikke  maatte  flyve  løse  omkring  i 
Stuen.« 

Kamma  brast  i  Latter. 

»Nej,  de  Betingelser  fik  de  sandfærdig 
aldrig  Egernet  til  at  gaa  ind  paa.« 

»Hør  saa  videre,«  vedblev  Rahbek  med 
en  malende  Gestus,  »saa  skulde  en  yndig  Have 
slynge  sig  som  en  Blomsterkrans  om  Borgens 
røde  Mure,  og  ganske  tæt  ved  skulde  der 
ligge  en  »Greveborg«,  hvor  Deres  Grevebarn 
residerede  — .« 

»Saa  tror  jeg  nok,«  afbrød  Kamma  ham 
godmodigt,  »at  De  altfor  hyppig  gik  uden  om 
et  vist  Hjørnetaarn  for  Greveborgens  Skyld  — 
men  forresten  havde  jeg  intet  imod  Arrange- 
mentet. Saa  vilde  jeg  altid  kunde  have  min 
søde  Hanne  i  Nærheden,  mens  jeg  nu  maa 
nøjes    med    hende  de    faa    Sommermaaneder.« 

»Og  saa  skulde  der  naturligvis  tæt  ved 
hele  Herligheden  findes  en  Kirke,  hvor  Mynster 
prædikede,  og  et  Theater,  hvor  Rahbek  kunde 

dirigere  Comedier.   Jeg  selv  vilde  gjærne  have 
Kongens  Bibliothek  i  Nærheden.« 

»Jeg  synes  vi  bør  lade  Kirken  blive  uden- 
for Spøgen.  Man  skal  ikke  tale  letsindigt  om 
det,  som  ingen  Letsindighed  taaler,«  sagde 
Kamma  alvorlig. 

»Jeg  mente  ikke  noget  Ondt  dermed,  for- 
sikrer jeg  Dem  — « 

Molbech  greb  hendes  Haand  og  trykkede 
den  let. 

»Det  ved  jeg  nok  min  Ven  —  men  Kirken 
er  nu  engang  det  eneste  Gebet,  som  er  fred- 
helligt for  mig.  Alt  andet  mellem  Himmel  og 
Jord  tør  jeg  gjøre  Halløi  med,«  sagde  Kamma, 
mens  hun  ryddede  Bordets  ene  Halvdel  og 
bredte  en  skinnende  hvid  Dug  derover. 

Molbech  rømmede  sig  og  skottede  hen 
til  hende. 

»Hvornaar  kan  Professoren  ventes  hjem?« 

»Næppe  før  henad  Titiden,«  svarede 
Kamma,  som  nu  omhyggelig  blandede  sine 
fine  Thesorter  i  en  chinesisk  Skaal. 

»Er  det  allerede  Thevandstid?«  Molbech 
saå  paa  sit  Uhr. 

»Hvis  De  kalder  min  The  for  The  vand, 
saa  kan  De  tro  jeg  skal  spøge  hos  Dem  efter 
min  Død,«  lo  Kamma. 

»Jeg  skal  aldrig  sige  det  mere,«  sagde 
Molbech  med  komisk  Alvor. 

Taffeluhret  slog  ni. 

Klokken  var  i  Virkeligheden  ikke  saa  mange, 
men  Rahbek  plejede  gærne,  naar  han  ubemærket 
kunde   se   sit  Snit  dertil,    at  stille  Viserne  be- 

tydeligt  frem  i  Tiden  for  at  faa  Hast  paa 
Kedsomheden.  Han  syntes  at  han  paa  den 
Maade  rykkede  Spisetiderne  nærmere,  og  disse 
betragtede  han  som  en  kær  Adspredelse. 

Marie  Kokkepige  bragte  nu  den  dampende 
Themaskine  ind,  og  Kamma  begyndte  da  at 
brygge  sin  berømte  Drik  i  et  Par  gamle  danske 
Porcellainskopper. 

»Jeg  føler  mig  som  et  nyt  og  bedre  Men- 
neske, naar  jeg  drikker  Deres  The,«  sagde 
Molbech,  som  med  synligt  Velbehag  tømte  sin 
Kop  i  ét  Drag. 

»De  nyder  virkelig  ikke  Theen  paa  rette 
Maade,  naar  de  saadan   slubbrer  den  i  Dem,« 

—  Kamma  skænkede  atter  en  ny  Kop  for  ham 

—  »drik  nu  denne  med  Anstand.« 

Mens  de  sad  ved  Thebordet  kom  Marie 
Kokkepige   ind  og   gav  Kamma  en   lille  Billet. 

»Det  er  fra  mit  Grevebarn,«  sagde  Kamma 
glad  og  aabnede  Brevet.  »Hun  beder  mig  lave 
en  Æske,  som  hun  vil  male  et  Billede  paa. 
En  Slotsruin  har  hun  tænkt  sig  — ,«  Kamma 
saå  spørgende  paa  Molbech,  »se,  se,  dér  kan 
man  da  ikke  tage  fejl  af  Adressen!« 

»Hvad  mener  De,«  spurgte  Molbech  for- 
stilt uforstaaende. 

»Det  skal  naturligvis  være  en  Gave  til 
Dem,«  smilede  Kamma  tvungent,  »men  hvor- 
fra i  Alverden  kjender  hun  dog  Deres  Buin- 
Passioner?« 

»Aa  —  jeg  tror,  jeg  fantaserede  derom 
forleden  Aften,  da  jeg  var  sammen  med  hende 
her,«   sagde  Molbech  let  henkastende. 

»Ude  i  Alleen    —    ikke  sandt?« 

Molbech  følte  Kammas  Blik  som  en  gjen- 
nemborende  Pil. 

Hans  Svar  bestod  blot  i  et  Nik,  uden  at  han 
turde  møde  hendes  Øjne. 

Kamma  rejste  sig  og  lagde  sin  Arm  om 
hans  Skuldre. 

»Molbech  —  Molbech,  kunde  jeg  bare 
kigge  ind  i  Dem  —  —  jeg  er  saa  angst  for 
at  vi  skal  glide  fra  hinanden.  Jeg  synes,  at 
det  Venskabsbaand,  som  knytter  vore  Hjerter, 
er  saa  fast,  at  det  enten  maa  vare  evigt  eller 
ogsaa  pludseligt  maa  rives  over  med  ét  Ryk. 
Det  maa  ikke  gradvis  løsnes,  lidt  i  Dag  og 
lidt  i  Morgen  og  saa  fremdeles.  Jeg  kan  ikke 
taale  Lunkenhed  og  jeg  har  pludselig  faaet 
den  skrækkelige  Anelse,  at  jeg  ikke  mere  helt 
og  holdent  er  Deres  Sjæls  Veninde,  som  De 
har  kaldt  mig.« 

Molbech  vilde  tale,  men  Kamma  lagde 
blidt  sin   Haand  over  hans  Mund. 

»Jeg  er  saa  angst  for,  at  De  vil  benytte 
mig  som  et  Middel  —  som  et  »passende« 
Skjærmbrædt  for  Deres  Sammenkomster  med 
Hanne  Langberg  « 

»I  dette  Øjeblik  er  det  ikke  min  Veninde, 
som  taler,«   sagde  Molbech  vemodigt. 

Kamma  gik  nervøs  frem  og  tilbage  over 
Gulvet  med  Armene  korslagte  over  Brystet. 

»Det  er  ondt  og  uelskværdigt  af  mig  — 
jeg  véd  det  godt  —  men  holdt  jeg  ikke  saa 
grænseløst  af  Dem,  som  jeg  giør,  vilde  jeg  vel 
heller  ikke  tage  mig  alting  saa  nær.« 

»Jeg  synes  dette  er  saa  barnagtigt,«  ind- 
vendte Molbech   i  en  bebrejdende  Tone. 

»Jeg  fordrer  for  meget  —  jeg  fordrer  det 
uopnaaelige,«  mumlede  Kamma  bevæget,  mens 
hun  syntes  at  overhøre  Molbechs  bebrejdende 
Ord. 

»Hvorfor  vil  De  plage  Dem  med  unyttige 
Sorger,«    sukkede    Molbech;     »Livet    er    tungt 

nok  endda lad  os  glemme  det,  mens  vi 

er  sammen  her.« 

»Man  glemmer  ikke  Livet  —  det  er  bare 
noget,  man  indbilder  sig,«  svarede  Kamma 
bittert. 

Molbech  stirrede  tavs  ind  i  Voxlysets  klare, 
rolige  Flamme,  mens  Kamma  havde  stillet  sig 
i  en  let  foroverbøjet  Stilling  med  Hovedet  lænet 
mod  Vinduesstolpen. 

Der  hørtes  en  undertrykt  svag  Hulken  fra 
hendes  Bryst.  — 

Saa  rejste  Molbech  sig  fra  Stolen,  gik  hen 
til  hende  og  lagde  Armen  om  hendes  Liv. 

»Hvorfor  skal  den  Harmoni,  som  saa 
skjønt  har  knyttet  vore  Sjæle  —  nu  pludselig 
forst3rrres  af  disse  ulykkelige  Misforstaaelser,« 
spurgte  han  blidt. 

Kamma  fæstede  sit  taarefyldte  Blik  paa 
ham. 

»Jeg  har  aldrig  i  noget  Forhold  været 
hyklerisk  —  derfor  maa  De  finde  Dem  i,  at 
jeg  taler  aabent  og  ærligt  om  de  Indskydelser, 
mit  Hjerte  giver  mig,  Molbech.« 

Men    De    saarer     mig    jo     dermed,    Fru 
Rahbek.« 

»Selv  om  jeg  brugte  ha'arde  Ord  før,  var 
de  dog  ikke  haardt  mente,  svarede  Kamma 
roligt,  »alligevel  —  jeg  véd  ikke  —  i  den 
sidste  Tid  er  det  som  nm  Deres  Venskab  volder 
mig  mere  Smerte  end  Lyst,  men«  —  hun 
klyngede  sig  krampagtigt  til  ham  —  »lad  mig 
trods  Alt  beholde  dette  Venskab  —  hører  De 
—  lad  mig  beholde  det!« 

»Intet  i  Verden  skal  ændre  mit  Forhold 
til  Dem  —  intet  skal  udslette  de  Følelser  mit 
Hjerte  rummer  for  Dem,«  sagde  Molbech  med 
overbevisende  Klang  i  Stemmen,  »thi  intet  Ven- 
skab har  givet  mig  mere  end  Deres,  og  jeg 
tror  heller  ikke,  Noget  kan  give  mig  mere.« 

Kamma  frigjorde  sig  lempeligt  fra  hans 
Arm   og  svarede: 

»Men  Venskab  fordrer  Tillid  og  Fortrolig- 
hed —  hvorfor  skjuler  De  da  Noget,  som  De 
jo  dog  aner,  jeg  har  gjennemskuet?« 

»Der  har  sneget  sig  en  Følelse  ind  i  mit 
Bryst  —  en  Følelse,  jeg  aldrig  før  har  kjendt,« 
sagde  Molbech  stille,  »den  gyder  Uro  og 
Længsel  i  min  Sjæl.  Jeg  forstaar  endnu  ikke 
denne  Følelse  —  den  er  for  ny,  næsten  be- 
døvende. Begriber  De  da  ikke,  at  jeg  endnu 
ikke  kan  tale  til  Dem  herom.  Det  Hele  fore- 
kommer mig  blot  som  en  Drøm  —  en  gylden 
Drøm,  —  men  maaske  vil  jeg  efter  denvaagne 
op  til  et  nyt  Liv.« 

Ethvert  af  Molbechs  Ord  var  et  Stik  i 
Kammas  Hjerte.  Hvad  nyttede  al  videre  Ua- 
fritten,  al  hendes  Opfordring  til  Fortrolighed/ 
Hun    følte    hvorledes  en  stærkere   Magt   havde 

draget  ham  bort  fra  hende  —  det  nyttede  intet 
at  sætte  sig  op  mod  denne. 

»Molbech — ,«  hun  greb  fat  i  hans  Frakke- 
opslag og  stirrede  ham  forskende  ind  i  Øjnene, 
»De  er  forelsket!« 

Han  tav,  men  mødte  rolig  hendes  Blik. 

»Svar  mig,  min  Ven,«  bad  Kamma  ind- 
trængende. 

»Jeg  drømmer  jo  kun endnu,«   føjede 

han  stille  til. 

Kamma  lod  sine  Hænder  glide  slapt  ned. 
Saa  gik  hun  nogle  Skridt  fra  ham  og  satte  sig 
henne  i  Sophaen  med  Hovedet  tilbagelænet 
mod  dens  haarde  Mahogniramme. 

»Gyldne  Drømme  — ,«  mumlede  hun  og 
gentog  endnu  engang  Ordene  med  tonløs  Stemme. 

De  sad  længe  tavse,  hver  især  optagne  af 
egne  Tanker. 

Endelig  rejste  Molbeeh  sig,  saa'  et  Øjeblik 
afventende  hen  paa  Kamma,  som  ikke  S3rntes 
at  ænse  hans  Tilstedeværelse,  og  gik  saa  lang- 
somt hen  til  hende. 

»Nu  gaar  jeg,  Fru  Rahbek.« 

Kamma  løftede  Hovedet. 

»Ja  —  ja  — ,«  stønnede  hun  træt,  »her 
er  ogsaa  saa  trist.«   — 

Molbech  tog  hendes  Haand  i  sin  og  stir- 
rede vemodig  paa  hende. 

»Vi  skal  ikke  skilles  iaften  i  Bitterhed  — 
jeg  venter  et  godt  og  kjærligt  Ord  af  Dem.  — 
Giv  mig  det  med  paa  Vejen!«   bad  han  mildt. 

Hun  syntes  at  kæmpe  med  sig  selv  og 
nølede  med  at  svare.  —  »Hvis  jeg  har  krænket 

og  bedrøvet  Dem  —  og  det  har  jeg  jo  —  saa 
skal  De  vide,  at  jeg  angrer  det  af  mit  inderste 
Hjerte  og  ikke  forhærder  mig  i  Noget,  som  er 
ondt.  Tilgiv  mig  alt  Ondt,  og  haab  og  vent 
alt  Godt  af  mig  .  .  .  Mere  kan  jeg  ikke  sige 
nu,  min  Ven.« 

»Tak ,«    hviskede  Molbech  bevæget, 

»saa  tør  jeg  altsaa  endnu  med  fuld  Fortrøst- 
ning bygge  paa  et  Venskab,  som  er  og  altid 
vil  være  mit  Livs  ledende  Stjerne.« 

»Saa  vist  som  De  er  mig  evig  kjær,  saa- 
vist  tilhører  mine  reneste,  bedste  Følelser  Dem. 
—  Den,  som  engang  har  vundet  mit  Hjerte, 
mister  det  aldrig!« 

Hun  bøjede  Molbechs  Hoved  tæt  ind  til 
sit  og  berørte  flygtigt  sine  Læber  mod  hans 
Pande. 

»Forsoningskysset  skal  fjerne  denne  Aftens 
mørke  Skj'er,«   hviskede  hun. 

»Ja,  ja,  maatte  disse  Skyer  aldrig  mere 
mørkne  vort  Venskabs  rene,  klare  Himmel,« 
udbrød  Molbech  med  et  lyst  Udtryk  i  Blikket, 
mens  han  gjorde  sig  fri  for  Kammas  Arm  og 
rakte  hende  begge  Hænder  til  Afsked. 

»Godnat,  min  Ven  —  —  kom  til  mig, 
saasnart  De  kan  — .« 

Molbech  gik,  mens  Kamma  blev  staaende 
ubevægelig  hensunken  i  Tanker  .   .  . 

Saa  hævede  hun  med  ét  Hovedet  og  lyt- 
tede. 

Det  var  Nattergalen,  der  sang  ude  i  Haven 

Hun  gik  hen  og  aabnede  Vinduet. 

Regnen  var  ophørt,  nu  stod  Fuldmaanen 
højt  paa  den  skyfri  Himmel  og  sendte  sit 
klare,  rolige  Lys  ned  over  Jorden. 

Der  bølgede  en  sød  og  mild  Strøm  af 
Blomsterduft  ind  i   Stuen. 

Nede  i  Alléen  øjnede  hun  Molbechs  Skik- 
kelse; han  standsede  et  Øjeblik  udfor  det 
Langbergske  Lyststed  og  sendte  et  Blik  mod 
dets  oplyste  Vinduer.  Saa  fortsatte  han  sin 
Vandring.  — 

Kamma  udstødte  et  dybt  Suk  og  stirrede 
vemodig  ud  paa  den  glitrende  Maanestribe  i 
Stranden  derborte. 

Nu  lød  der  igen  en  blid  melodisk  Fløjten 
—  men  denne  Gang  ganske  tæt  ved  —  det 
maatte  da  være  midt  i  Roserne!  Og  denne 
Fløjten  besvaredes  ovrefra  Kastanietræerne  med 
en  dirrende  smeltende  Trille,  som  steg  og  steg  i 
Jubel,  indtil  begge  Sangernes  Toner  paa  én- 
gang  syntes  at  smelte  sammen  i  frydefuld  Lov- 
sang. — 

Kamma  lyttede  til  med  tilbageholdt  Aande- 
dræt  —  — ,  derude  i  Naturen,  hvor  Alt  er 
Harmoni,  hvor  ingen  Mislyd  høres,  dér  findes 
den  Lykke,  som  ikke  formaar  at  finde  Vej  til 
Menneskehjertet  .  .  .  det  var  stundom  bedre 
ikke  at  være  født,  syntes  hun,  end  at  lade 
dette  stakkels,  ømhedtørstende  Hjerte  for- 
bløde. — 

Sommeren  svandt. 

Og  med  den  falmede  Kammas  ideelle 
Drøm  om  Lykke. 

Sjældnere  og  sjældnere  blev  Molbechs  Be- 
søg —  han  naaede  næsten  aldrig  længere  end 
til  Ny  Bakkehus,  som  det  Langbergske  Lyst- 
sted kaldtes.  Og  skete  det,  at  han  undertiden 
derfra  gik  over  til  Kamma,  endte  Besøget  som 
oftest  med  bittre  Bebrejdelser  og  Klager. 

Kamma  sørgede  af  hele  sin  Sjæl  derover. 
Var  det  da  ikke  bedre,  spurgte  hun  sig, 
om  dette  Baand  blev  sprængt  mellem  hende 
og  Molbech.  Dette  Forhold  forbitrede  jo  hendes 
Liv  mere,  end  det  forsødede  det.  Men  hver- 
gang  Beslutningen  halvvejs  blev  tagen,  stran- 
dede den  ligesaa  hurtigt.  Hun  havde  hverken 
Kraft  eller  Mod  dertil. 

Og  saa  denne  fortvivlende  Tanke  om  For- 
gængelighed —  den,  at  Menneskets  helligste 
Følelser  er  underkastede  Forandring  og  Under- 
gang —  martrede  hende  ved  Dag  og  Nat. 

Menneskene  sværger  hinanden  Huldskab 
og  Troskab,  evig  Hengivenhed  og  evigt  Venskab 
—  Ord,  Ord  og  intet  andet  end  tomme  Ord. 
Skønne,  bristende  Bobler,  som  bare  efterlader 
ætsende  Pletter.  — 

En  stormende,  regnfuld  Aften  hen  i  Ok- 
tober, sad  Kamma  som  sædvanlig  alene  i  sin 
Dagligstue  beskæftiget  ved  Skrivepulten. 

Hærskarer  af  visne  Blade  fløj  smældende 
mod  Ruderne,  og  Vinden  peb  uafladelig  gennem 
Sprækker  og  Aabninger  i  de  utætte  Mure. 

Nu  og  da  slikkede  Flammen  hvislende  ud 
fra  Ovndøren,  mens  en  utaalelig,  kvælende  Røg 
opfyldte  Stuen. 

Kamma  havde  bedt  Rahbek  om  at  lade 
Skorstenen  udbedre,  men  han  mente  ikke  at 
turde  tillade  sig  en  saadan  Udgift.  —  Saa  re- 
signerede hun  og  lod  Ovnen  ose  saa  galt  den 
vilde. 

Men  det  var  jo  rigtignok  temmelig  »grøn- 
landske«  Udsigter  for  den  tilstundende  Vinter. 

Foran  hende  paa  Rordet  laa  et  Rrev  fra 
Molbech,  hvori  hun  hvert  Øjeblik  lod  Rlikket 
glide  hen  over,  mens  hun  skrev. 

Mellemstunder  holdt  hun  inde  med  Skrive- 
riet, stak  Gaasepennen  bag  Øret  og  stirrede 
tankefuld  ind  i  Voxlysenes  uroligt  flakkende 
Flammer. 

Molbechs  Rrev  havde  kastet  en  mild  Sol- 
straale  i  hendes  Sjæl  —  —  det  var  saa  længe 
siden,  han  havde  skrevet  saa  smukt  og  for- 
sonligt til  hende. 

Hun  vilde  til  Gengæld  skrive  ret  varmt 
og  inderligt  til  ham,  men  som  sædvanlig  raaatte 
mangt  et  Ark  tilintetgøres,  førend  hun  selv  følte 
sig  tilfreds  med  Rrevets  Ordlyd. 

I  en  Uendelighed  læste  og  læste  hun  dette 
hans  Rrev,  indtil  hun  kunde  det  næsten  udenad 
—  saa  lænede  hun  Hovedet  tilbage  mod  Læne- 
stolens høje  Ryg,  lukkede  Øjnene  og  lagde 
Rrevet  ligesom  kærtegnende  over  sit  An- 
sigt .  .  . 

»Min  evig  kjære  Veninde! 

At  jeg  er  bleven  slettere  i  Deres  Øjne, 
uden  at  jeg  er  mig  nogen  Forandring  be- 
vidst, der  kunde  gjøre  mig  væsentlig  ander- 
ledes, end  jeg  var  i  den  Tid,  da  jeg  var 
lykkelig  nok  til  at  behage  Dem  —  er  en  af 
de  sørgeligste  Erfaringer,  jeg  i  mit  Liv  har 
gjort.  At  forklare  mig  Grunden  til  denne 
Omskiftning  er  mig  umuligt;  thi  ogsaa  til- 
forn har  jeg  ved  enkelte  Lejligheder  været 
uheldig  nok  til  at  gjøre  Dem  imod  og  for- 
tjene Mishag  —  men  De  har  da  tilgivet  mig, 
og  Deres  Hjerte  har  efter  Tilgivelsen  ikke 
vendt  sig  fra   mig. 

Hvor  nagende  og  hvor  bittert  føler  jeg, 
at  det  nu  er  anderledes!  De  dømmer  og 
fordømmer  mig  nu  ikke  efter  mit  heleVæsen, 
men  efter  enkelte  Svagheder,  enkelte  For- 
seelser. De  vender  Deres  Hjerte  fra  mig, 
selv  da,  naar  mit  er  varmest  og  mest  aabent 
—  De  siger  mig  selv,  at  De  er  anderledes 
tilmode  ved  at  tænke  paa  mig  eller  tale 
med  mig,  end  De  tilforn  har  været;  men, 
saavist  Gud  lever!  det  er  ikke  saaledes  med 
mig.  Aldrig  har  jeg  endnu  tænkt  paa  Dem, 
uden  at  Glæden  har  fundet  Vej  til  mit  Hjerte; 
aldrig  har  jeg  sét  Dem,  uden  at  jeg  har  følt 
mig  lyksalig  ved  Synet.  —  De  synes  nu  at 
fordre  af  mig,  at  jeg  skal  være  anderledes, 
end  Gud  og  Naturen  dannede  mig  —  dette 
bliver  en  evig  Umulighed.  Men  Intet  skal 
jeg    mere   vaage    over,    end    at    bevare    den 

Kjærligheds  levende  Spire  i  mit  Hjerte,  som 
Livet  desværre  uafladelig  har  stræbt  at  kvæle, 
men  som  det  dog  endnu  aldrig  ganske  har 
kunnet  udrydde.  Selv  miskjendt  af  Dem, 
skal  jeg  aldrig  ophøre  at  elske  den  Haand, 
der  har  det  i  sin  Magt  at  slaa  de  dybeste 
og  smerteligste  Saar  i  mit  Hjerte;  og  denne 
Følelse  vil  De  aldrig  kunne  udrive  af  min 
Sjæl,  selv  ved  den  grusomste  Ha  ardhed.  De 
vil  i  Øjeblikket  kunne  krænke,  maaske  endog 
forbittre  mig  —  men  aldrig  kan  Solen  gaa 
ned  over  min  Fortrydelse. 

Jeg  véd,  at  De  nu  miskjender  mig  —  jeg 
véd  ogsaa,  at  en  ond  Dæmon  er  virksom 
for  at  kaste  Tvedragtens  fortærende  Ild  i 
vort  Venskabs  lykkelige  uskyldige  Flor  — 
men  Gud  vil  holde  sin  mægtige  Haand  over 
det,  som  er  kommen  fra  ham  og  fra  det 
Godes  Kilde,  og  kun  det,  der  ikke  fortjener 
at  leve  blandt  ædlere  Mennesker,  vil  han 
lade  finde  sin  Undergang. 

Dette  er  min  faste  Tro  —  i  denne  og  i 
den  Tro,  at  De,  hvor  De  nu  miskjender  mig, 
engang  vil  sé  mig  og  mit  Forhold  til  Dem 
og  mine  Forseelser  mod  Dem  i  et  klarere 
Lys  —  beder  jeg  Gud  og  Dem  at  styrke 
mig! 

Jeg  beder  ogsaa  Gud,  at  jeg  aldrig  maa 
sé  Dem  anderledes,  end  jeg  nu  sér  Dem  - 
thi  vel  tør  jeg  tro,  at  der  er  faa,  der  sér 
Dem  i  et  renere  eller  mere  kjærligt  Lys! 

Jeg  vil  ikke  tænke  mig  Dem  fortørnet 
eller  bitter;  men  jeg  sér  Dem,  som  Fredens 

og"  Godhedens  milde  Aartd,  forsonet  række 
mig  den  evige  Himmelblomst,  der  aldrig  kan 
visne  i  Deres   Hjerte.« 

Kamma  tog  Molbechs  Brev  bort  fra  sit 
Ansigt  og  greb  atter  Pennen. 

Kunde  hun  blot  fuldt  og  fast  tro  paa 
disse  følelsefulde  Ord  —  disse  søde  Venskabs- 
forsikringer,  som  han  idelig  førte  paa  Læberne 
—  og  paa  Papiret!  Men  hun  vidste  hverken 
ud  eller  ind,  hun  forstod  intet.  Haab  og  Tvivl 
kæmpede  uophørlig  i  hendes  Sjæl. 

Der  var  jo  én  sørgelig  Kendsgerning,  som 
ikke  kunde  bortryddes,  den  at  Molbech  havde 
delt  sig.  Hun  turde  ikke  i  Fremtiden  gøre 
Regning  paa  hans  Fortrolighed  som  tilforn  — 
det  nyttede  jo  ikke,  at  han  hundrede  Gange 
forsikrede  hende  om  det  modsatte  —  thi  den 
Kvinde,  som  han  daglig  mere  og  mere  af  hele 
sin  Sjæl  droges  imod,  vilde  tilsidst  fordre  ham 
helt  for  sig. 

Det  bedste  vilde  vel  være  at  bryde  Staven 
over  dette  halve  Forhold.  Men  det  var  saa 
svært,  saa  svært.  Og  Minderne  og  Længslerne 
vilde  alligevel  altid  banke  paa  hendes  Dør, 
vilde  aldrig  lade  hende  i  Fred. 

Men  maatte  hun  fremtidig  helt  give  Af- 
kald paa  Molbech,  vilde  hun  dog  uvilkaarligt 
altid  i  Tankerne  dvæle  ved  den  Periode,  hvori 
hun  havde  betydet  Noget  for  ham,  og  det 
vilde  blive  hende  en  Art  Glæde  og  Trøst  midt 
i  al  Tomheden. 

Nogle  Strofer  af  Ingemann  randt  hende 
pludselig  i   Hu: 

Ak,  Hjertet  higed  stedse  dog  tilbage 
imod  det  Tryllefjeld,  som  knuste  det; 

—  hun  syntes,    de  var  næsten  altfor  sørgeligt 
anvendelige  paa  hende.  — 

Saa  tog  hun  sig  sammen,  mens  hun  søgte 
a  stænge  alle  de  svidende  Tanker  ude,  og 
satte  endelig  Pennen  til  Papiret  .   .  . 

»Var  jeg  blot  lidt  mere  skikket  til  at 
skrive,  men  jeg  føler  mig  saa  umaadelig  slet, 
hvilket  jeg  især  maa  tilskrive  en  slem  For- 
kjølelse,  jeg  hentede  mig  igaar  ude  i  Haven, 
hvor  jeg  uagtet  den  slemme,  kolde  Vind,  til- 
bragte megen  Tid  med  Arbejde  og  Gravning. 
De  maa  derfor  tage  tiltakke,  som  det  kan 
blive,  og  undskylde  ifald  jeg  kommer  til  at 
sige  Dem  ganske  andre  Ting,  end  jeg 
egentlig  vilde  sige  Dem. 

Tak,  fordi  De  sér  mig  række  Dem  den 
evige  Himmelblomst  —  o  gid  jeg  kunde 
det!  —  gid  jeg  kunde  række  Dem  den  saa 
frodigt  spirende,  som  jeg  ofte  har  følt  den 
i  mit  Hjerte.  Ikke  for  at  give  Dem  Noget, 
som  De  selv  savner,  —  thi  jeg  véd,  at  den 
heller  ikke  er  uddød  hos  Dem  —  men  for 
at  bringe  Dem  det  Bedste,  jeg  ejer,  vilde 
jeg  række  Dem  denne  Gave  af  min  bedste 
eneste  Rigdom.  Den  fortryller  ikke  ved 
nogen  Skjønhed,  som  Øjet  kan  sé;  men  den 
fylder  Hjertet  med  salig  navnløs  Glæde,  ud- 

Gud.  Men  dersom  vi  ville,  at  den  aldrig 
skal  kunne  visne  i  vort  Hjerte,  da  maa  vi 
fremfor  Alt  kunne  fornægte  os  selv;  thi 
ingen  Opofrelse  er  saa  stor,  at  jo  det 
Hjerte  maa  være  beredt  dertil,  hvori  den 
skal  kunne  trives.  Men  naar  vi  uafladelig 
vogte  og  pleje  den,  naar  vi  dagligen  ned- 
bede Guds  milde  og  kjærlige  Aands  Velsig- 
nelse over  den,  saa  kan  Tiden  ikke  formind- 
ske dens  Skjønhed  eller  svække  dens  Kraft; 
og  naar  vi  engang  staa  ved  Tidens  Grænse, 
hvor  vi  skulle  nedlægge  al  jordisk  Kjærlig- 
hed, saa  have  vi  den  store  Trøst,  at  vi  dog 
bringe  det  med  os  ind  i  Evigheden,  der  er 
langt  ypperligere  end  Alt,  hvad  vi  have  mod- 
taget af  Jorden  og  nu  maa  give  den  tilbage. 

Hvor  har  nu  ikke  mit  Hjerte  udvidet  sig, 
mens  det  har  sysselsat  sig  med  disse  hellige 
Betragtninger!  O,  men  at  skulle  anstille  saa- 
danne  Betragtninger  og  at  føle  Hjertet  ud- 
videt derved,  er  kun  lidet  imod  dette :  villig 
og  glad  at  bringe  ethvert  Offer,  som  dette 
kræver.  Hertil  styrke  mig  Gud  med  hans 
hellige  Aand,  og  Erindringen  om  Ham,  der 
bragte  det  største  Offer,  Jorden  har  sét,  lære 
mig  at  anse  ethvert  Offer,  Gud  kræver  af 
mig,  for  ringe! 

Og  De — jeg  tør  maaske  endnu  sige  min 
Ven  —  til  hvem  jeg  vender  et  forsonligt 
Hjerte  i  denne  tavse  Aftentime,  De  maa  ogsaa 
styrke  og  opmuntre  mig  til  Udøvelsen  af  de 
Pligter,  hvis  Hellighed  jeg  saa  tidlig  har  er- 


kjendt.  Og  som  De  fordrer  Overbærelse  af 
mig,  saa  maa  De  ogsaa  vise  Overbærelse 
imod  mig,  ogsaa  lade  Meget  i  og  uden  om 
mig  tale  til  mit  Forsvar. 

Men  nu  Godnat,  forunderlige  Menneske, 
som  jeg  aldrig  vil  kunne  vende  mit  Hjerte 
fra,  maatte  have  uendelig  kjær,  selv  om  den 
Tanke  blev  rodfæstet  i  mig,  at  De  umulig 
kan  have  mig  kjær,  saaledes  som  jeg  er  og 
som  De  kjender  mig.« 

Kamma  læste  flere  Gange  sit  Brev  igennem 
og  forseglede  det  derpaa  med  Lak. 

Saa  rejste  hun  sig  fra  Bordet  og  gik 
kulderystende  frem  og  tilbage  over  Stuegulvet. 

Ilden  var  imidlertid  gaaet  ud  i  Kakkel- 
ovnen,   men  Stuen  laa   stadig   indhyllet  i  Bøg. 

Hun  følte  sig  saa  elendig  tilpas,  at  hun 
egentlig  havde  mest  Lyst  til  at  gaa  i  Seng, 
men  hun  nænnede  det  ikke  for  Bahbeks  Skyld. 
Han  vilde  blot  blive  forstemt,  naar  han  kom 
hjem  og  ikke  fandt  hende  oppe. 

Men  denne  Bøg  var  uudholdelig,  den  sved 
og  skar  i  Øjnene,  saa  at  Taarerne  lob  ned  ad 
hendes  Kinder.   — 

Det  var  som  om  der  lød  Trin  inde  i  Bah- 
beks Arbejdsværelse  —  —  Kamma  blev  staa- 
ende    og    lyttede  —  men    hvorledes   kunde 

det  forresten  tænkes  muligt,  Døren  var  jo  af- 
laaset  og  Ingen  kunde  komme  derind,  uden 
først  at  passere  hendes  Dagligstue. 

Nu  blev  der  atter  stille  derinde.  Det  var 
formodentlig    Blæsten,    som    havde   foraarsaget 

Lyden,  tænkte  hun.  Espalierrosernes  tørre  af- 
bladede Ranker  klaskede  jo  hele  Tiden  mod 
Ruderne. 

Hun  skottede  hen  til  Taffel  uh  ret;  Klokken 
var  næsten  elleve.  Saa  maatte  Rahbek  vel 
være  paa   Hjemvejen  fra  Theatret. 

Hvilken  Forestilling  gav  man  iaften,  siden 
den  trak  saa  længe  ud,  —  hun  vilde  gaa  ind 
i  Rahbeks  Arbejdsværelse  og  sé  i  hans  Alma- 
nak. Deri  plejede  han  jo  at  opskrive  Ugens 
Forestillinger. 

Saa  tog  hun  et  af  Lysene  fra  Bordet  og 
aabnede  Døren. 

Tæt  indenfor  Dørtærskelen  standsede  hun, 
ligesonf  tvunget   tilbage   af   en  usynlig  Haand. 

Der  sad  en  sammenbøjet,  grublende  Skik- 
kelse ved  Skrivebordet  med  Ryggen  vendt  mod 
hende. 

Hun  løftede  uvilkaarligt  Lyset  i  Vejret  og 
stammede  ængsteligt : 

»Rahbek  —  er  det  Dig!« 

Intet  Svar  —   —  ingen  Lyd. 

»Rahbek  .   .   .,«   hviskede  Kamma  betaget. 

Der  hørtes  stadig  ingen  Lyd. 

Hun  holdt  gysende  Haanden  for  Øjnene 
og  turde  næppe  røre  en  Fod.  Da  hun  atter 
frygtsomt  lod  Blikket  glide  derhen,  stod  Stolen 
tom.     Hun  var  ganske  ene  i  Værelset  — . 

I  en  underlig  betaget  Stemning  ilede  hun 
ind  i  Dagligstuen  og  kastede  sig  paa  Sophaen 
med   Hovedet  presset  dybt  ned  i  en  Pude. 

Nu  maatte  Rahbek  være  paa  Hjemvejen, 
følte  hun,  for  det  var  jo  ham,  hun  havde  sét 
derinde han  var  gaaet  forud  for  sig  selv. 

Blot  hun  engang  turde  tale  rigtig  ud  med 
ham  om  dette  Dobbeltgængen,  men  Rahbek 
taalte  ikke,  at  Nogen  berørte  denne  Sag,  han 
havde  jo  selv  en  svag  Fornemmelse  af,  hvor- 
ledes det  var  fat  med  ham. 

Han  havde  engang  betroet  hende,  at  han, 
selv  langt  borte  fra  Bakkehuset,  undertiden 
kunde  føle  sig  hensat  til  sine  egne  Værelser, 
ja  at  han  i  ét  og  samme  Nu  virkelig  befandt 
sig  paa  tvende  forskellige  Steder.  Kamma 
maatte  blot  ikke  komme  i  Alteration  derover, 
heller  ikke  fortælle  ham  noget  herom,  hvis 
hun  skulde  bemærke  denne  hans  Dobbelt- 
tilstand. 

Hun  havde  adskillige  Gange  sét  'Rahbek 
lyslevende  for  sig,  mens  hun  vidste,  han  sam- 
tidig opholdt  sig  inde  i  Kjøbenhavn.  Det  faldt 
hende  dog  aldrig  ind  at  skrige  i  Angst  eller 
om  Hjælp,  men  naar  disse  mystiske  Tilfælde 
indtraf,  følte  hun  sig  alligevel  rystet  og  be- 
taget. — 

En  halv  Times  Tid  efter  lød  der  atter 
Støj  i  Huset,  men  denne  Gang  var  det  virkelig 
Rahbek,  som  kom  hjem,  drivvaad  og  for- 
kommen af  Regn  og  Blæst. 

Kamma  sprang  op  fra  Sophaen  og  ilede 
ud  i  Forstuen  til  ham. 

Rahbek  hilste  hende  med  et  forpustet  God- 
aften og  kyssede  hende  ømt  paa  Kinden. 

Mens  han  løsnede  Lygten,  som  var  fast- 
gjort paa  hans  Bryst  og  derpaa  ved  Kammas 
Hjælp  frigjorde  sig  for  det  vaade  Overtøj  og 
Vandstøvlerne,  spurgte  han  hende,  om  der  var 

hændet  noget  særligt  paa  Bakkehuset  under 
hans  Fravær;  et  Spørgsmaal,  han  altid  rettede 
til  Kamma,  naar  han  kom  hjem  fra  Byen. 

»Aa  nej ikke  andet  end  det,  at  min 

Kakkelovn  har  oset  saa  nederdrægtigt,«  svarede 
hun  lidt  anstrængt  oprømt. 

»Det  er  bare  en  Børnesygdom,  den  har, 
kan  Du  tro,«  smaalo  Rahbek,  »naar  den  først 
har  vænnet  sig  til  Brændselet,  holder  Osen 
nok  op!« 

»Man  kan  jo  ogsaa  kalde  det  Alderdoms- 
svaghed,«   bemærkede  Kamma  skalkagtigt.  — 

Da  Rahbek  var  kommen  ind  i  Dagligstuen, 
maatte  han  sande,  at  der  ikke  var  absolut  be- 
hageligt. 

Men  denne  Kendsgerning  foranledigede 
ham  ikke  til  at  give  Løfte  om  Kakkelovnens 
Udbedring.  Naar  Osen  ikke  ligefrem  tvang 
ham  til  at  forlade  Stuen,  saa  syntes  han  heller 
ikke    det   kunde  genere  Kamma  synderligt.  — 

»Skal  Egernet  have  Aftensmad?« 

»Nej  Tak,  jeg  har  spist  lidt  paa  et  Traktør- 
sted —  —  men  en  Snaps  til  at  varme  mig 
paa,  maa  Du  nok  give  mig.« 

Kamma  hentede  Kluklærken  og  skænkede 
Brændevin  op  i  et  Glas. 

»Skaal  Kammamia  —  —  ah  —  det  véd 
man  dog,  hvad  er!« 

»Det  véd  man  — ,«    sukkede  Kamma    let. 

»Jeg  skal  forresten  hilse  Dig  paa  det 
hjerteligste  fra  Oehlenschlåger,  som  jeg  traf 
paa  Comedien.« 

»Naa,  Tak,«   lød  det  lidt  træt  fra  Kamma. 

»Han  bad  mig  sige,  at  Du  kunde  da  lige- 
saa  gjærne  engang  imellem  ulejlige  Dig  ind  og 
sé  et  af  hans  Stj'kker,  som  Du  kan  age  til 
Byen  om  Søndagen  for  at  høre  Mynster.  Han 
mente  begge  Dele  kom  lige  ud  paa  ét  for  Vor- 
herre — .  Aa  ja  saamænd !  der  kan  maaske 
være  nogen  Sandhed  deri.« 

Kamma  lo  stille. 

»Sagde  han  det?  —  Jeg  skal  ikke  lade 
ham   dø  i   Synden!«   — 

»Har  Du  ingen  Besøgende  haft  i  Dag?« 
spurgte  Bahbek  gabende  og  lod  Fingrene  glide 
ned  i  Vestelommen  efter  Kanariefrø. 

»Nej,  slet  ingen  —  ikke  engang  en  almin- 
delig Firremirrevisit,  hvis  Du  véd,  hvad  det 
er?«  — 

»Nej?« 

»Det  er  det  samme  som  »Dørenes  For- 
mørkelser«, forklarede  Kamma. 

Bahbek  var  naturligvis  lige  klog  endda.  — 

»Jeg  har  ellers  haft  Brev  fra  Molbech,« 
henkastede  Kamma,  mens  hun  hængte  Bah- 
beks  vaade  Klæder  over  Stoleryggene  tæt  ved 
Kakkelovnen. 

»Naa  —  —  ja,  han  er  blevet  en  sjælden 
Fugl  herude.« 

Kamma  undertrykte  et  Suk. 

»Hvad  gaar  der  egentlig  af  ham,«  spurgte 
Bahbek  videre  efter  et  Øjebliks  Tavshed,  — 
»er  han   begyndt  at  dyrke  andre  Guddomme?« 

»Det  gamle  Bakkehus  maa  vige  for  det 
nye  Bakkehus  —  det  er  det  Hele.« 

»Oho,<    udbrød  Bahbek  i  den  Tro,  at  han 

pludselig  fik  en  overraskende  Idé,  »Du  skal 
sc'\  han  gaar  paa  Frierfødder  —  det  er  Hanne, 
der  er  kommen   i   Betragtning!« 

»Egernet  har  en  fast  forbavsende  Gjætte- 
ævne,«   sagde  Kamma  ironisk  smilende. 

»Ja,  dér  kan  Du  bare  sé,«  vedblev  Rah- 
bek naivt,    »det  har  Du  slet  ikke  tænkt  paa.« 

»Slet  ikke  —  — ,  men  nu  skal  Egernet  i 
Seng,  Lysene  er  ved  at  brænde  ned  i  Piberne, 
og  det  er  Søndag  i  morgen  — .« 

»Skal  Du  til  Højmesse  i  Vor  Frue?« 

»Ja,  jeg  vilde  rigtignok  gjærne  høre  Onkel 
Job  og  derfor  maa  jeg  af  Dynerne  allerede 
Klokken  syv  imorgen  tidlig.« 

»Saa  haaber  jeg,  Du  bringer  Gjæster  med 
Dig  hjem,  Kammamia.« 

Hun  saa'  lidt  paa  ham,  klappede  ham  ømt 
paa  Kinden  og  sagde  med  et  Suk  : 

»Mit  stakkels  Egern  trænger  til  »Spænd- 
glæde«  —  ja,  Du  kunde  sandfærdig  ogsaa  for- 
tjene den!« 

»Hvor  Du  er,  min  Elskede,«  udbrød  han 
varmt  og  lagde  Armen  om  hendes  Liv,  »finder 
jeg  altid  min  største  Glæde  «   — 

De  tog  nu  de  langtanede  nedbrændende 
Lys  og  gik  ind  i  Sovekammeret. 

Mens  Kamma  sad  foran  Toiletspejlet  og 
løsnede  sit  sorte  glansfulde  Haar,  stod  Rahbek 
tæt  bag  hendes  Stol  og  fulgte  kærtegnende 
med  Øjnene  hendes  yndefulde  Haandbevæ- 
gelser. 

Pludselig  bøjede  han  sig  over  hende  og 
udbrød  helt  slaaet: 

»Kamma  —  jeg  har  opdaget  et  Sølvstænk 
mellem   de  sorte   Lokker!« 

»Aa  —  der  er  vistnok  mange,  Du !  —  véd 
Du,  hvad  det  betyder?* 

>Naa  — ?« 

»At  vi  bliver  gamle  —  baade  Egernet  og 
jeg,«  svarede  hun  vemodig.  »De  Gamle  i 
Hytten,  vil  man  snart  kalde  os.« 

»Philemon  og  Baucis,«  nikkede  Rahbek 
alvorlig.  »Ja,  maatte  Vorherre  forunde  os  at 
dø  samtidig,  som  hine  To  trofaste,  saa  vilde 
jeg  aldrig  ængste  mig  for  Døden  —  men  jeg 
gruer  ved  Tanken  om  at  skulle  overleve  Dig, 
min  Kamma.« 

»Var  det  ikke  Philemon  og  Baucis,  som 
Zevs  forvandlede  til  en  Eg  og  en  Lind?» 

»Jo  saadan  beretter  Mythen.« 

»Der  er  noget  smukt  i  den  Tanke,  synes 
jeg,  at  forvandle  dem  til  Træer  —  disse  evigt 
spirende,  evigt  selvfornyende  Væsener,  <  sagde 
Kamma  stille. 

»Aa  ja  saamænd!«  sukkede  Rahbek  paa 
sin  sædvanlige    drævende    melankolske  Maade. 

Saa  slukkede  de  Lysene  og  gik  til  Ro. 

Faa  Øjeblikke  efter  snorkede  Rahbek  saa 
voldsomt,  at  Kamma  syntes  Sengen  rystede 
derved.  Hun  selv  laa  i  flere  Timer  og  kæm- 
pede med  Søvnen,  idelig  forstyrret  af  Hoste 
og  Smerter  i  Brystet.   — 

Søndag  Morgen  ganske  tidligt  stod  hun 
op,  mens  Rahbek  endnu  sov  sødelig. 

I  Haab  om    at    sé  Molbech  i  Kirken,    tog 

hun  sit  Brev  med,  for  om  muligt  at  give  ham 
det  i  Haanden  dér.  — 

Gennem  opblødte  lerede  Veje  i  sivende 
iskold  Taage  rullede  Kamma  i  sin  gamle  Ka- 
rosse ind  til  Byen. 

Hun  naaede  som  altid  i  sidste  Øjeblik 
Kirken. 

Salmesangen  var  begyndt,  og  Orgelets  Brus 
lød  dæmpet  ud  i  Vestibulen. 

Det  var  hende  umuligt  at  bane  sig  Vej 
gennem  Tilhørersværmen  hen  til  Justitsraad 
Langbergs  Stolestade,  hvor  der  altid  var  re- 
serveret hende  Plads.  Hun  blev  derfor  staa- 
ende  tæt  under  Prædikestolen  med  Byggen 
støttet  mod  en  Murpille. 

Pastor  Mynsters  begejstrende,  tændende 
Prædiken,  hans  skønne  malmfulde  Messen  og 
Orgelets  højtidsfulde  Toner,  stemte  Kammas 
Sind  til  Glæde  og  Fred. 

I  en  lys  forsonlig  Stemning  vdde  hun  efter 
Andagtens  Ophør  bane  sig  Vej  hen  til  Lang- 
bergs for  at  hilse  paa  Hanne,  som  hun  ikke 
havde  set  i  lange  Tider. 

Men  uvilkaarlig  blev  hun  staaende,  da 
hun  pludselig  opdagede  Molbech  sammen  med 
den  Langbergske  Familie  i  Stolen.  — 

Mens  Sværmen  forlod  Kirken,  gik  hun  ud 
til  Hovedindgangen  og  ventede  dér. 

Saa  kom  Molbech  og  Hanne,  lidt  forud 
for  Forældrene. 

Han  bemærkede  Kamma,  men  trak  hurtig 
Øjnene  til  sig  igen,  uden  at  gøre  Hanne  op- 
mærksom derpaa. 

Kamma  nærmede  sig  et  Par  Skridt  hen 
imod  dem. 

Pludselig  opdagede  Hanne  hende.  I  samme 
Nu  stod  hun  med  begge  Arme  om  Halsen  paa 
Kamma  og  yttrede  sin  oprigtige  Glæde  over 
Gensynet. 

Men  Molbeck  holdt  sig  paa  Frastand,  halvt 
ubehageligt  berørt,  halvt  ærgerlig. 

Kamma  sendte  ham  et  flygtigt  Strejfblik, 
uvis  om,  hvorvidt  hun  skulde  give  ham  Brevet 
eller  tilintetgøre  det  ved  sin  Hjemkomst. 

»Hvorfor  kommer  Molbech  ikke  hen  til 
mig?«   hviskede  Kamma  bedrøvet. 

»Han  er  vist  saa  grebet  af  Prædikenen,  at 
han  ikke  føler  sig  oplagt  til  at  tale,»  sagde 
Hanne  troskyldigt.  »Vi  traf  forresten  Molbech 
paa  Vejen  herhen  til  Kirke  og  tilbød  ham 
Plads  i  vor  Stol.  Saadan  gaar  det  til,  at  Du 
sér  os  idag  i  skjøn  Forening,«  beroligede  Hanne 
hende.  »Men«  —  hun  saa'  sig  omkring  i 
Sværmen  —  »mine  Forældre  er  pludselig  for- 
svundne —  Du  bliver  ikke  vred  over,  at  jeg 
gaar.« 

»Aa  hør«  —  Kamma  holdt  hende  et  Øje- 
blik tilbage  —  »gjør  mig  den  Tjeneste,  at  give 
Molbech  dette  — ,«  hun  rakte  hende  Brevet. 
»Jeg  synes  dog  han  skal  have  dette  —  — 
det  bliver  maaske  de  sidste  Ord,  han  faar  fra 
mig.« 

Hanne  stak  Brevet  ind  i  sin  store  Skind- 
muffe, kyssede  Kamma  gentagne  Gange  og 
forsvandt  saa  i  Mængden  sammen  med  Molbech, 

mens  Kamma  steg  op  i  den  gamle  Karosse, 
som   holdt  udenfor  Kirken. 

Hun  trak  de  falmede  grønne  Gardiner  tæt 
sammen  for  Ruderne,  svøbte  sig  omhyggeligt 
i  Fodpose  og  Tæpper  og  lænede  sig  tilbage 
mod  den  polstrede  Vognryg.  — 

Al  den  Fred,  som  den  kirkelige  Andagt 
havde  givet  hende  i  Sindet,  var  som  blæst 
bort  efter  det  sidste  triste  Indtryk. 

Hun  ransagede  sit  Hjerte  og  spurgte  sig, 
om  hun  dog  ikke  trods  Molbechs  underlige 
Adfærd  burde  nærmet  sig  ham  i  Venlighed. 

Bestandig  klang  Pauli  Ord,  som  Mynster 
havde  bygget  sin  Prædiken  over,  for  hendes 
Øren  —  »det  Gode,  som  jeg  vil,  det  gjør  jeg 
ikke;  men  det  Onde,  som  jeg  ikke  vil,  det 
gjør  jeg.« 

Men  Molbech  kunde  dog  sé  af  hendes 
Brev,  at  hun  kun  nærede  ubegrænset  Godhed 
for  ham  —  —  dog  hvad  nyttede  alle  Betragt- 
ninger og  al  denne  fortærende  Selvprøvelse. 

Selv  om  hun  følte  sig  forladt  af  Menne- 
sker, vilde  Gud  ikke  forlade  hende,  vidste  hun. 
Thi  hvorledes  skulde  Gud  kunne  forlade  den, 
der  saa  tidligt  offrede  ham  sit  Liv.  Hun,  som 
saa  tidligt  havde  maattet  fole,  hvor  lidet  Verden 
var  istand  til  at  tilfredsstille  de  hede  Længsler, 
der  fyldte  Sjælen,  havde  i  Tide  vendt  sit  Hjerte 
med  Ydmyghed  mod  Ham.  Hendes  let  be- 
vægelige Sind  havde  derved  vundet  større 
Modstandsevne  mod  alt  det,  der  lokker  og 
drager  i  Verden. 

Knud  Steffensen:    Bakkehuset.  5 

Men  desuagtet  havde  hun  dog  aldrig  søgt 
at  dræbe  en  eneste  Følelse,  hun  fandt  værd  at 
bevare  i  Hjertet.  Hun  vidste,  at  hun  ikke  var 
gaaet  sin  Gang  gennem  Livet  i  sløv  og  dorsk 
Ligegyldighed,  men  hun  havde  ærligt  stræbt 
efter  at  forene  alle  Kræfter  —  at  være  baade 
den  bevægelige  Bølge  og  den  faste  Klippe. 

Det  sidste,  følte  hun,  var  ikke  lykkedes 
hende  —  det  maatte  vel  Molbech  sande,  thi 
han  havde  jo  ofte  sét  Bølgens  Bevægelighed, 
men  desværre  ikke  dens  Fasthed  — . 


Der  kom  mørke  uheldsvangre  Dage  for 
Bakkehuset. 

Bahbeks  finansielle  Stilling  var  saa  for- 
tvivlet som  tænkes  kunde.  En  skønne  Dag 
saa'  han  sig  nødsaget  til  at  underrette  Kamma 
i  skaansomme  Ord  om,  hvorledes  det  var  fat. 

»Hvad  skal  jeg  gribe  til,«  spurgte  han 
træt,  »i  tre  Maaneder  har  jeg  kun  tjent  tre 
og  tredive  Bigsdaler  —  er  det  da  underligt, 
at  mit  onde  Humeur  slapper  og  sløver  mig  i 
en  Grad,  saa  jeg  om  kort  Tid  maaske  føler 
mig  ganske  uskikket  til  alt  Arbejde?« 

Kammas  Hjerte  knugede  sig  sammen  i 
Smerte  ved  disse  Ord. 

»Mit  stakkels,  stakkels  Egern hvorfor 

siger  Du  mig  dette  i  den  ellevte  Time?« 

»Jeg  vilde  jo  ikke  bedrøve  Dig,  før  jeg 
mærkede,  at  jeg  ikke  kunde  komme  videre,« 
svarede  han  dvstert. 

Kamma  stirrede  hen  for  sig  i  Tanker. 

»Om  jeg  tog  nogle  studerende  Elever  i 
Huset  —  det  kunde  maaske  bringe  Indtæg- 
terne noget  i  Vejret,«  sagde  hun  langsomt 
overvejende. 

»Aa,  hvad  nytter  sligt!  —  En  Elev  koster 
meget  mere,  end  han  bringer  —  desuden  vilde 
Du  jo  paa  den  Vis  blive  en  Slave  i  Dit  eget 
Hus,  Kamma!« 

»Det  vilde  jeg  slet  ikke  tænke  paa,«  ud- 
brød Kamma  ivrigt. 

»Dette  Forslag  huer  mig  alligevel  ikke  — 
vi  maatte  vist  heller  spare  yderligere  i  Hus- 
holdningen, hvad  muligt  er/<   sukkede  han. 

Kamma  saa'  spørgende  paa  ham. 

»Jeg  mener,«  vedblev  han,  at  jeg  kunde 
indskrænke  mit  daglige  Forbrug  — ,  sér  Du, 
der  er  for  det  første  Eftermiddagskaffen  samt 
den  varme  Mad  og  Vinen  om  Aftenen,  naar 
der  nu  og  da  kommer  Nogen  til  os,  det  kunde 
man  dog  slaa  en  Streg  over min  Morgen- 
kaffe kan  jeg  desværre  ikke  undvære   — « 

»Nej  stop,  mit  elskelige  Egern,«  afbrød 
Kamma  ham  rørt,  »Du  undværer  sandfærdig 
tilstrækkeligt  i  Forvejen,  skulde  Du  nu  fuld- 
stændig sulte?  Aldrig  i  Evighed  knapper  vi  af 
i  den  Post.« 

»Saa  kan  jeg  da  lade  være  at  fyre  i  min 
Kakkelovn,«  sagde  han  bittert. 

»Og  saa  kunde  Du  blive  syg  og  faa  Ud- 
gifter til  Lægemidler  —  jo  vist,  det  var  en 
fed  Økonomi.« 

5* 

»Ja,  hvor  skal  jeg  da  angribe  Ondet  for 
at  blive  Virkningen  kvit,«  udbrød  Rahbek  og 
knugede  Hænderne.  »Alt,  hvad  man  gjør  for 
mig,  vil  intet  hjælpe,  jeg  har  taget  Forskud 
paa  min  Directeurgage  for  et  helt  Aar,  ligesaa 
med  mine  Indtægter  ved  Universitetet,  og  i 
Bakkehuset  kan  jeg  ikke  optage  flere  Laan  — 

—  nu    ser   Du,   hvor   skrækkeligt  jeg  i  Virke- 
ligheden befinder  mig.« 

»Ja,  ja,«  stønnede  Kamma,  mens  hun  søgte 
at  dæmpe  sin  nagende  Uro;  »men  mine  sølle 
Grise-Penge,  som  jeg  før  har  stillet  til  Din 
Raadighed,  kan  de  da  ikke  hjælpe  Dig  i  Øje- 
blikket, saaledes  at  Du  ikke  behøver  at  frygte 
for  Dagen  imorgen?« 

»Hvad  nytter  det,  at  jeg  kan  klare  mig 
den  første  December,  naar  jeg  atter  staar  blank 
den  anden.  Det  er  jo  det  samme  som  at 
skjære  Ligtornene  paa  en  Mand,  inden  han 
føres  til  Galgen.  —  Nej,  Kamma,  Dine  Skil- 
linger rører  vi  ikke.« 

»Skal  jeg  da  skrive  til  vor  kjære  Ven, 
Collin,  —  han  har  altid  haft  et  varmtfølende 
Hjerte  for  vor  Vé  og  Vel?«  —  Rahbek  rynkede 
Brynene  og  svarede  nølende: 

»Collin  — ?  Ja,  han  har  rigtignok  i  det 
sidste  Aarstid  hjulpet  mig  mere,  end  Du  aner 

—  bare  det  ikke  er  at  trække  for  store  Vexler 
paa  hans  Godhed.« 

»Aa  —  hvorfor  véd  jeg  intet  om  alt  dette 

—  det    er   Synd    imod  mig,«    udbrød  Kamma 
smerteligt. 

Rahbeks  Blik  flakkede  uroligt  om  i  Kammas 

Stue.  Tanken  om  at  sælge  Bakkehuset  spø- 
gede stadig  i  huns  Hjerne;  naar  alt  kom  til 
alt,  var  dette  vel  den  eneste  Udvej,  han  vidste. 
Men  sige  dette  rentud,  vovede  han  alligevel 
ikke.   — 

»Stod  der  bare  en  Reetorplads  ledig  ved 
Herlufsholm«,  ytrede  han  forsigtigt,  »jeg  skulde 
ikke  betænke  mig  længe  paa  at  tage  den.« 

Det  gav  et  Sæt  i  Kamma. 

»Du  tænker  dog  vel  ikke  paa  at  forlade 
Bakkehuset,«  spurgte  hun  ængstelig  prøvende, 
mens  hun  søgte  at  fange  hans  undvigende  Blik. 

»Det  vilde  maaske  være  det  lykkeligste, 
vi  kunde  gjøre,  Kammamia.« 

Kamma  svarede  ikke,  men  stod  blot  og 
kæmpede  med  Graaden,  som  arbejdede  sig  op 
fra  hendes  Bryst.  Med  et  underligt  forstenet 
Udtryk  vendte  hun  sig  mod  Dagligstuens  Hjørne- 
vindue  og  stirrede  ud  over  den  nøgne  blomster- 
løse Have,  som  hun  i  saa  mange  Aar  havde 
viet  sine  bedste  Kræfter  med  stedse  stigende 
Kærlighed. 

»Rahbek,«  sagde  hun  stille  og  med  bri- 
stende Stemme,  »skil  Dig  aldrig  af  med  Bakke- 
huset —  næst  efter  at  miste  Dig,  vilde  dette 
være  det  forfærdeligste  Slag,  der  kunde  ramme 
mig.  Vi  hører  jo  sammen  med  Stedet  —  vi 
kan    ikke    løsrives    fra    det.  Aa,    Du    maa 

aldrig  tænke  paa  at  sælge  det  eller  flytte  her- 
fra —  mit  Hjerte  skriger  i  mig  ved  Tanken 
derom  — ,  lad  mig  dø  her,  om  jeg  saa  skal 
slide  og  slæbe  mig  ihjel  for  at  skaffe  Udkom- 
met,*  tryglede  hun  lidenskabeligt. 

Rahbek  drog  hende  ind  mod  sit  Bryst  og 
klappede  hende  beroligende  paa  Skulderen. 

»Saa,  saa,  min  egen  Kamma,  jeg  elsker 
selv  Bakkehuset  altfor  højt  til  at  jeg  skulde 
længes  efter  at  skille  mig  af  med  det,  men 
undertiden  falder  det  mig  ind,  om  Bakkehuset 
ikke  netop  er  Grunden  til  al  vor  Misere.  Det 
koster  os  for  meget,  Tiderne  er  slette,  og 
Indtægterne  forslaa  ikke.  Forfaldent  er  Huset 
i  Bund  og  Grund,  jeg  kan  ikke  engang  ved- 
ligeholde det  —  —  er  det  da  saa  underligt, 
at  jeg  har  tænkt  paa  at  blive  Bakkehuset 
kvit?« 

»Gjør  det  aldrig,  min  Ven,"  udbrød  Kamma 
krampagtigt,   »Du  dræber  mig  derved!« 

Rahbek  sukkede  og  rystede  melankolsk 
paa   Hovedet.  — 

»Kan  mit  elskelige  Egern  da  slet  ikke 
hjælpes  ud  af  al  denne  Elendighed«,  spurgte 
Kamma  efter  en  kort  Tavshed. 

»Det  er  saa  store  Summer,  det  drejer  sig 
om,«   svarede  Rahbek  træt. 

»Betro  mig  hvormeget  —  Rahbek,«  bad 
Kamma  indtrængende. 

»Ja,  lad  mig  se — ,«  lød  det  langtrukkent 
fra  Rahbek,  »det  er  vel  saa  meget  som  fem 
og  tyve  Hundrede  Rigsdaler  — .« 

Kamma   fo'r  sammen   i  Angst. 

»Fem  og  tyve  Hundrede jeg  be- 
griber ikke  .   .   .   .,«   mumlede  hun  febrilsk. 

»Aa  jo,  det  er  ikke  saa  vanskeligt  at  fatte,« 
faldt  Rahbek  ind,  —  »der  er  baade  Plukgjæld 
og  Regninger    og  meget  Andet,    og   saa    denne 

bandsatte  Jødegjæld  —  det  er  sandfærdig  den. 
som   trykker  mig  haardest.« 

»Jødegjæld,«  gentog  Kamma  stille  bekym- 
ret, »hvad  har  Du  da  at  skaffe  med  Jøderne. 
min  Ven?« 

»Jeg  er  i  Kløerne  paa  et  Par  Kjæltringer, 
som  snyder  mig  paa  den  gemeneste  Maade,« 
klagede  Rahbek.  »De  Aagerrenter,  jeg  maa 
betale  til  disse  Væsener,  bringer  mig  snart  til 
Tiggerstaven«  —  han  holdt  et  Øjeblik  inde 
med  Talen,  trak  Vejret  dybt  og  udbrød  der- 
paa  ligesom  lettet  for  en  tung  Byrde:  »ja,  nu 
véd  min  stakkels  Kammamia  Alt  —  døm  mig 
ikke  for  haardt.« 

Kamma  slyngede  sine  Arme  om  hans  Hals 
og  udbrød:  »Aldrig  har  vi  staaet  hinanden 
saa  nær  som  i  dette  tunge  Øjeblik,  Rahbek, 
—  Du  kan  tro,  jeg  skal  forsage  Alt,  hvad 
tænkeligt  er;  jeg  skal  bruge  saa  lidet,  jeg 
mægter,  til  min  egen  Person,  og  jeg  skal  aldrig 
kny  eller  klage,  hvor  haardt  vi  end  faar  det. 
Alt  vil  jeg  bære,  alt  vil  jeg  lide  —  —  vi  er 
jo  nu  To  om  Byrderne!« 

Rahbek  fremstammede  bevæget  sin  fat- 
tige Tak. 

De  stod  en  Stund  støttet  til  hinanden, 
bekymrede  og  bøjede,  —  Begge  opfyldte  af 
samme  skræmmende  Tanke  om  Fremtiden. 

Det  blev  alligevel  Rahbek  og  ikke  Kamma, 
som  maatte  paakalde  Justitsraad  Jonas  Collins 
utrættelige  Hjælpsomhed.  — 

Kort    Tid    efter     modtog    Rahbek    til    sin 

store  Glæde  en  Anvisning  paa  fem  og  tyve 
Hundrede  Rigsdaler,  som  ej  blot  hjalp  ham 
ud  over  hans  fortvivlede  Stilling,  men  ogsaa 
bidrog  til  at  forjage  de  Mismods  Skyer,  som 
daglig  havde  lejret  sig  tættere  og  tættere  over 
hans  Hoved  og  helt  syntes  at  have  dræbt  al 
Virkelyst  og  Kraft  i  ham. 

Men  spares  maatte  der  paa  Bakkehuset, 
hvis  Balancen  skulde  vedligeholdes.  — 

Kamma  havde  store  Planer  oppe  med 
Hensyn  til  Havens  Dyrkning.  Før  havde  den 
jo  bare  været  til  Lyst,  fremtidig  skulde  den 
kunne  omsætte  sine  Produkter  i  klingende 
Mønt. 

Det  var  særlig  Køkkenhaven,  hun  mente, 
der  maatte  omdyrkes.  Og  efter  mange  Kon- 
feraneer  med  Slotsgartneren  paa  Frederiksberg 
besluttede  hun  at  dyrke  udsøgte  Kartoffelarter, 
Urter  og  Buskfrugt  efter  langt  større  Maale- 
stok  end  tilforn. 

Syslende  med  disse  Planer  og  styrket  ved 
Synet  af  Rahbeks  tilbagevendende  Arbejdslyst 
og  gode  Humør,  svandt  Aarets  mørkeste  Maa- 
neder  stille  og  fredeligt  for  Kamma. 

Molbech  havde  intet  ladet  høre  fra  sig 
efter  hint  Møde  i  Kirken.  Og  Kamma  vilde 
ikke  yderligere  skrive  til  ham,  fordi  hun  syntes 
det  var  hans  Pligt  at  give  hende  en  Forklaring 
over  hans  besynderlige  gaadefulde  Opførsel. 

Ad  forskellige  Veje  og  rent  tilfældigt  er- 
farede Kamma,  at  Molbech  og  Hanne  Langberg 
var  blevne  trolovede.  Men  Ingen  vidste  allige- 
vel fuld  Besked   derom:   man   sagde  det  i  Bven. 

At  de  var  forelskede  i  hinanden,  betragtede 
Kamma  som  hævet  over  enhver  Tvivl,  men 
aabenbar  Forlovelse  — !  Nej,  det  var  utænke- 
ligt. Saa  havde  hun  først  blandt  Alle  faaet 
Underretning  herom  —  baade  fra  Molbech  og 
Hanne. 

Saadan   vilde   de    vist    ikke    handle    imod 
hende  — . 


Det  gamle  Aar  svandt  med  uopfyldte  Øn- 
sker og  bittre  svidende  Minder  for  Kamma.  — 

Nytaarsdåg  silde  om  Eftermiddagen  lød 
der  muntert  Klokkespil  fra  en  Kane,  som 
syntes  at  nærme  sig  fjærnt  ude  paa  Lande- 
vejen. 

Kamma  havde  flyttet  sin  Lænestol  hen 
ved  Hjørnevinduet  i  Dagligstuen,  hvorfra  hun 
i  stille  Drømmerier  lod  Blikket  dvæle  ude  i 
den  tavse  slumrende  Natur. 

Nytaarsnyet  stod  højt  paa  den  dybblaa 
frostklare  Himmel,  hvis  talløse  Stjærneskarer 
flimrede  og  funklede  i  uforanderlig  Glans. 

Der  laa  et  tindrende  hvidt  Snedække  over 
Markerne  og  Strandens  tilfrosne  Flade,  hvor 
kun  en  smal  aaben  Rende  midti  antydede  den 
rindende  Strøm. 

Og  Havens  Træer  med  deres  fine  Flet- 
værk af  Grene  stod  pudrede  med  Rimkrystal- 
ler, lysende  som  hvide  Kæmpekoraller  fra 
fjerne  Eventyrlande. 

Kanebjælderne  hørtes  nu  nede  i  Alléen. 

Kamma    bøjede    sig    hen    mod    Ruden    og 


106 


aandede     paa     dens     dristigt    tegnede    Is-Ara- 
besker. 

Der  sad  en  Mand  i  Kanen,  skimtede  hun. 

I  det  samme  kom  Rahbek  ilsomt  ind  med 
flagrende  Slaabrok  og  Pennen  paatværs  mellem 
Læberne. 

»Her  kommer  Nytaarsfremmede,  Kamma,« 
udbrød  han  glad. 

»Ja  —  jeg  hører  det,«  sagde  hun  lidt 
ligegyldig,  mens  hun  tændte  Lysene  paa  Bordet. 

»Jeg  gjør  mig  blot  lidt  net,  min  Ven,  — 
vil  Du  sørge  for  Underholdningen  saa  længe,« 
bad  Rahbek  og  forsvandt  saa  atter  ind  i  sit 
Arbejdsværelse. 

Kamma  nikkede  stiltiende. 

Det    bankede to    forsigtige    Slag 

paa  Forstuedøren. 

»Kom  — .« 

Saa  aabnedes  Døren,  og  Molbech  stod  paa 
Tærskelen. 

»Ja,  mon  jeg  ogsaa  tør  komme,  Fru 
Rahbek,«   spurgte  han  stilfærdigt. 

Kamma  bøjede  overrasket  Hovedet  i  Hilsen 
og  gik  ham  imøde. 

»Hvis  det  er  den  gamle  kjære  Molbech, 
som  kommer  til  mig,  er  det  mig  en  Glæde,« 
yttrede  Kamma  venligt  men  uden  Smil,  — 
den  nye  Molbech  forstaar  jeg  ikke!« 

»Modtag  mig  som  jeg  er,«  Fru  Rahbek 
—  som  Deres  skrøbelige,  men  ærlig  sindede 
Ven.  —  Jeg  er  beredt  til  at  modtage  enhver 
bitter  Bebrejdelse.« 

»Jeg  er  ophørt  med  Bebrejdelser,  Mol- 
bech,« svarede  hun  køligt,  »hvortil  fører  sligt?« 

Molbechs  Øjne  tindrede  i  dugget  Glans. 

»Jeg  fordrer  ingen  Skaansel,  Fru  Rahbek, 
sagde    han    med    let   grødet  Klang  i  Stemmen, 
—   »hvor  jeg   har   fejlet,    vil  jeg  lide  Straf  — 
skjønt  ingen  Straf  vil  tynge  mig  haardere  end 
den,  De  kan  tildele  mig.« 

»Hvormed  skulde  jeg  egentlig  straffe  Dem,« 
spurgte  Kamma  halv  bortvendt,  mens  et  bit- 
tert Smil  krusede  hendes  Læber. 

»Med  Kulde  og  Ligegyldighed." 

Kamma  vendte  sig  nu  helt  imod  ham  og 
saa  fast  og  roligt  paa  ham. 

»Kulde  og  Ligegyldighed,«  spurgte  hun 
lidt  forundret  —   »jeg  forstaar  Dem  ikke  ...» 

»Jo,  Fru  Rahbek,  det  vilde  ikke  undre 
mig,  om  De  forandrede  Deres  Sindelag  mod 
mig,  efter  den  usømmelige  Opførsel,  jeg  har 
vist  Dem.« 

»Hvis  jeg  forandrede  mig,  vilde  jeg  jo 
blot  forøge  de  svigefulde  Menneskers  Antal 
her  i  Verden  —  og  der  er  da  nok  endda,« 
svarede  hun  med  en  vis  bitter  Understregen 
af  Ordene.  »Udadtil  kan  mit  Væsen  maaske 
ændres,  men  mit  Hjertes  Følelser  bliver  be- 
standig de  samme.« 

»Saa  tør  jeg  maaske  tro,  at  Deres  Hjerte 
endnu  ikke  har  udelukket  den  Ven,  som  De 
selv  engang  har  hævet  saa  uendelig  højt,« 
spurgte  Molbech  varmt 

»Ja,  Molbech,  —  i  den  Tro  skal  De  ved- 
blive  at   leve,<    —  hun    greb    hans    Haand   og 

førte  ham  med  sig  hen  til  Sofaen,  hvori  hun 
satte  sig,  mens  han  blev  staaende  ved  hendes 
Side  i  en  let  foroverbøjet  Stilling,  hvilende 
paa  Sophaens  Arm. 

»Men  sørgeligt  er  det,«  vedblev  Kamma, 
»at  jeg  saa  helt  maa  mistvivle  om,  at  vi  nogen- 
sinde kan  lære  at  omgaas  hinanden  saadan, 
som  vore  Hjerter  fordrer  det  —  —  jeg  tror 
heller  ikke  vort  Venskab  kan  blive  saa  rent 
og  roligt,  som  jeg  véd,  Venskab  kan  være.  — 
Hvis  jeg  ikke  fordrede  mere  af  Venskab  end 
de  Fleste  fordrer,  saa  kunde  jeg  jo  let  blive 
tilfredsstillet,  men  den  Maalestok,  jeg  anlægger, 
er  ganske  anderledes  end  alle  Andres.« 

Kamma  afbrødes  et  Øjeblik  af  et  stærkt 
Hosteanfald,  som  bragte  hende  til  at  presse 
Hænderne  mod  det  smertende  Bryst. 

»Ja,  jeg  er  elendig  og  syg,«  klagede  hun 
udmattet,  —  >her  fik  De  da  endelig  Lejlighed 
til  at  overbevise  Dem  derom.  De  har  saa 
tit  bebrejdet  mig,  at  jeg  klagede  uden  Aarsag.« 

»Jeg  har  ingen  Ret  mere  til  Bebrejdelser.« 

»Jo,  Molbech,  —  Retten  er  gj ensidig,« 
nikkede  Kamma  med  et  bedrøvet  Smil,  »men 
som  jeg  før  sagde,  jeg  har  besluttet  at  ophøre 
med  Bebrejdelser  mod  Dem.  —  Jeg  vil  tvinge 
mig  til  at  bære  ethvert  jordisk  Savn  med 
Taalmod  —  ogsaa  det,  at  jeg  vel  næppe  mere 
skal  kunne  glæde  mig  ved  at  have  Del  i  Deres 
Hjerte  —  alt  vil  jeg  bære  uden  Kny  —  — 
der    bliver    dog    den    fattige   Trøst   tilbage,    at 

dit   i-r  Verden,   der  skiller  os ikke 

vore    egne    Hjerter,    der    ønsker    Adskillelsen.« 

—  Men  trods  Alt,  vil  De  hele  Livet  igjennem 
i  mine  Øjne  gjælde  for  et  sjældent  og  ædelt 
Menneske,« 

Molbech  kyssede  taknemlig  og  rørt  hendes 
Haand. 

»Inderlig  Tak,  Fru  Rahbek  — .  Men  kan 
det  være  muligt,  at  det  ædle  Baand  imellem 
os  er  sønderrevet  —  at  De,  trods  Deres  Ag- 
telse for  mig,  alligevel  i  Fremtiden  vil  møde 
mig  uden  Varme,  uden  Deltagelse,  saa  under- 
lig fremmed    og   fjern aa,  jeg  véd 

ikke  — ,«  han  førte  stærkt  bevæget  begge 
Hænderne  op  for  sit  Ansigt  og  stønnede  som 
i  Smerte,   —    »men  saadan  skal    det    vel    være 

—  saadan    maa    det    vel    gaa De   vil 

fjerne  Dem  fra  mig,  det  føler  jeg.  Heller  det, 
maaske,  end  et  tvungent  Forhold  —  det  passer 
saa  lidt  for  os  begge.  —  Xaar  det  indre  Baand 
er  bristet  mellem  Venner,  saa  kan  gjærne 
ogsaa  det  tomme  udvortes  Baand  briste.  For 
det  Baand,  det  forener  ikke  —  det  lænker 
bare  og  trykker  og  tynger!  Men  jeg  beder 
Dem :  forund  mig  den  Trøst,  at  De  engang 
imellem,  naar  De  kan  glemme  alle  mine  Svag- 
heder og  Forseelser,  vil  tænke  ret  venligt  og 
varmt  paa  mig.« 

»Molbech  —  Molbech,«  udbrød  Kamma 
lidenskabeligt,  »tror  De,  jeg  kan  nøjes  med  at 
tænke  paa  Dem  engang  imellem  —  nej, 
nej,  saa  kjender  De  mig  kun  daarligt!« 

»Ja,  deri  har  De  maaske  Ret,  Fru  Rahbek 

—  jeg  er  begyndt  at  tro,  at  jeg  kun  kjender 
Dem    daarligt  —  der    er    noget   hos  Dem.  jeg 

ikke  fatter  —  —  noget  jeg  heller  ikke  tør 
udfritte  Dem  om.«  —  Molbech  tilføjede  de 
sidste  Ord  i  en  dæmpet,  lidt  usikker  Tone. 

Kamma  nikkede  langsomt  og  saå  grub- 
lende hen  for  sig. 

»Det  er  sandt —  der  ligger  stærke  Følelser 
bundne  i  mig;  Følelser,  jeg  ikke  tør  aaben- 
bare  —  mindst  for  Dem  —  og  knap  nok  for 
mig  selv,«  hviskede  hun.  —  Jeg  har  et  varmt 
Temperament  —  meget  varmere  og  stærkere, 
end  De  vist  aner.  I  min  tidlige  Ungdom 
kunde  det  spille  mig  slemme  Puds,  men  jeg 
tvang  mig  til  at  overvinde  enhver  Fristelse. 
Man  skulde  tro,  at  Sejren  over  egne  Skrøbe- 
ligheder nu  maatte  være  let  —  men,  hvor 
vanskelig  er  den  dog  ikke!  Jeg  føler  mig  des- 
værre saa  langt  fra  det  høje  Maal,  jeg  har  sat 
mig,  og  jeg  kjæmper  daglig  mod  Synd  og 
Daarlighed  i  mit  Hjerte,  men  jeg  begræder 
ikke  den  tabte  Uskyld,  der  svandt  med  Ung- 
dommen, for  jeg  véd,  at  den  Uskyldighed, 
man  drømmer  om  at  finde  dér,  hvor  Glansen 
endnu  tindrer  i  Øjet  og  hvor  Roserne  blom- 
strer paa  Kinderne,  ikke  er  den  Himmel- 
blomst, der  aldrig  maa  visne.« 

»Jeg  vil  gjemme  de  Ord  i  mit  Hjerte  til 
sene  Tider,«  sagde  Molbech  bevæget.  »Gud 
give,  at  De  ikke  vil  fjerne  Dem  fra  mig  — 
det  er  dog  ikke  tilfældigt,  at  De  har  faaet 
Magt  til  at  virke  saa  dybt  og  kraftigt  paa  min 
Følelse,  for  hvad  der  er  sandt  og  godt!« 

»Alt  afhænger  jo  af  Dem,  Molbech,  — 
skjænker  De    mig  Deres  Fortrolighed  og  Hen- 

givenhed  som  tilforn,  skal  De  ikke  komme  til 
at  klage  over  min  Fjernhed.«   — 

Kamma  rejste  sig  fra  Sophaen  og  ringede 
paa  Marie  Kokkepige,  som  kort  efter  viste  sig 
i  Forstuedøren  og  modtog  Ordre  til  at  dække 
Aftensbordet.  — 

»Jeg  glemte  vist  at  ønske  Dem  et  godt 
og  lykkeligt  Nytaar,  Fru  Rahbek,«  sagde  Mol- 
bech og  trykkede  hendes  Haand. 

»Det  samme  ønsker  jeg  Dem,«  svarede 
Kamma  hjerteligt.  »Det  var  et  sørgeligt  Aar, 
der  svandt  —  —  gid  det  Nye  maa  bringe 
mig  lidt  Glæde,  jeg  trænger  saa  svært  dertil. 
Al  min  Munterhed  er  borte,  jeg  er  ligesom 
bleven  menneskesky  —  ikke  menneskefjendsk. 
Jeg  synes,  at  jeg  selv  hos  de  bedre  Mennesker 
sér  mere  Tomhed  og  forfængeligt  Væsen  end 
nogensinde,  —  det  er  det,  der  foraarsager 
saa  megen  Bitterhed  i  mine  Domme.« 

> Deres  Fordringer  er  saa  uendelig  store 
—  baade  overfor  Dem  selv  og  Andre  —  deraf 
kommer  vel  Utilfredsheden;  tror  De  ikke  selv 
det,  Fru  Rahbek?« 

Kamma  nølede  med  Svaret  og  rystede 
eftertænksom   paa   Hovedet. 

»Jeg  véd  ikke,  om  det  er  den  egentlige 
Grund.«  — 

Aftensbordet  var  imidlertid  dækket. 

Kamma  tændte  nogle  liere  Lys,  satte  et 
Par  Vaser  med  brogede  Vinterasters  og  Hya- 
cinter paa  Bordet  og  hentede  fra  sit  Chatol 
en  Krystaalskaal  fyldt  med  duftende  rødmos- 
sede Æbler. 

Saa  gik  hun  hen  og  bankede  paa  Rahbeks 
Dør. 

»Jeg  venter  mig  noget  ganske  overordent- 
ligt af  mit  kjære  Egerns  Toilette,«  raabte  hun 
utaalmodig  foran  den  lukkede  Dør. 

Rahbek  svarede  derinde  fra,  at  han  strax 
skulde  indfinde  sig. 

»Tænk  Dem,  —  Rahbek  pynter  sig!« 
smilede  Kamma,  »maatte  det  være  et  godt 
Varsel  for  det  nye  Aar.« 

»Professoren  venter  naturligvis  høje  Frem- 
mede,«  henkastede  Molbech. 

»Nej,  sandfærdig  gjør  han  ej  —  vi  har 
ventet  Forrædderen  Carl  Heger,  det  er  min 
kjære  Broder,  jeg  kalder  saaledes,  —  men 
naar  han  lover  bestemt  at  komme,  saa  kan 
man  altid  være  sikker  paa,  at  han  bliver 
borte,«   lo  Kamma  stille. 

»Jeg  skal  tage  ham  under  »venlig«  Be- 
handling, naar  jeg  ser  ham,«  lovede  Molbech 
spøgende.  — 

»Glædeligt  Nytaar,«  udbrød  Rahbek,  som 
overrasket  ved  Synet  af  Molbech,  et  Øjeblik 
blev  staaende  paa  Dørtærskelen. 

Molbech  gik  hen  til  Rahbek  og  gengældte 
venligt  hans  Hilsen  med  et  fast  Haandtryk. 

»Kom  nu  rigtig  frem  paa  Brædderne,  mit 
kjære  Egern,«  —  Kamma  førte  Rahbek  med 
sig  hen  ved  Lysene  og  saa  skælmsk  be- 
undrende paa  ham.  »Du  er  jo  ligefrem  lapset 
iaften  !« 

Hun  vidste  godt,  det  var  det  værste,  der 
knude  siges   til  Rahbek,   men   hun  var  pludselig 

efter  lang  Tids  Forløb    kommet  i  sit   elskvær- 
dige Drillehjorne. 

»Lapset,«  gentog  Rahbek  pibende,  — 
»Herrejemini,  naar  man  en  sjælden  Gang 
faar  Lyst  til  at  pudse  Facaden  op,  saa  skal 
man  strax  »være  Herholdt,«  sagde  han  god- 
modigt med  et  lunt  Glimt  i  Øjnene. 

»Stakkels  forfulgte  Egern,«  lo  Kamma.  — 
»Men  vi  skal  tilbords  —  Gaasen  bliver  kold!« 

Saa  tog  Kamma  Plads  ved  Bordenden, 
mens  Molbech  og  Rahbek  satte  sig  over  for 
hinanden. 

»Skulde  vi  ikke  drikke  det  nye  Aar  ind  i 
et  Glas  god  gammel  Rhinskvin,«  spurgte 
Rahbek,  mens  han  afventende  saa  paa  Kamma. 

»Det  er  netop  det,  de  tomme  Glas  venter 
paa,«   smilede  hun. 

Rahbek  rejste  sig  og  forlod  Værelset  for 
at  hente  Vinen.   — 

»Kan  De  huske  Nytaarsdag  ifjor  —  Mol- 
bech,« spurgte  Kamma  halvhøjt,  mens  Rahbek 
var  borte. 

Molbech  nikkede  tankefuld. 

»Det  var  gode  Timer,  vi  havde  sammen 
dengang  —  desværre  vil  de  aldrig  gjentages,« 
sukkede  hun,   »Alt  er  saa  forandret.«   — 

Rahbek  kom  nu  atter  ind  med  en  lang- 
halset dugget  Flaske,  hvis  Prop  han  omhygge- 
lig befriede  for  den  gule  Lak  og  hældte  derpaa 
Vinen  op  i  Glassene. 

»Skaal,«  udbrød  Rahbek  og  stødte  sit 
Glas  mod  Kammas. 

»Tak  for  Alt,  hvad  Du   delte  med  mig  af 

Godt  og  Ondt  i  det  svundne  Aar  —  min  vel- 
signede Kamma!  —  —  Skaal,  Molbech,  og  et 
rosenfarvet  Nytaar! 

Glassene  tømtes,  mens  Kamma  sendte 
Molbech  et  venligt  vemodigt  Blik.  — 

»Hør  engang,  Molbech,«  udbrød  Rahbek 
spisende,  »man  siger,  faar  jeg  Skam,  i  Byen, 
at  De  er  bleven  trolovet?« 

»Saa  véd  man  mere,  end  jeg  selv  véd,« 
svarede  Molbech  lidt  nervøs  og  uden  at  sé  op. 

Rahbek  gav  sig  til  at  lé,  mens  Kammas 
Udtryk  forblev  fuldstændig  roligt,  næsten  koldt. 

»Det  vilde  dog  ikke  være  saa  forunderligt, 
om  De  virkelig  gik  paa  Frierfødder,  synes 
jeg,«   vedblev  Rahbek  udfrittende. 

»Der  er  jo  rigtignok  et  langt  Spring  fra 
at  gaa  paa  Frierfødder,  til  at  blive  virkelig 
trolovet,«  svarede  Molbech  en  Smule  irriteret 
over,  at  Samtalen  begyndte  at  berøre  dette 
Æmne  mere  end  ønskeligt  var. 

»Jeg  har  nu  alligevel  paa  Fornemmelsen, 
at  der  ligger  Noget  i  Luften  i  saa  Hen- 
seende ■ — ,«  yttrede  Rahbek  godmodigt,  »men 
vi  skal  min  Tro  være  de  Første  til  at  raabe 
Hurra,  naar  De  presenterer  os  Pigen  —  ikke 
sandt,   Kamma?« 

»Nu  synes  jeg,  Egernet  skulde  høre  op 
med  den  Snak,«  bemærkede  Kamma  med  let 
sammentrukne  Bryn,  mens  hun  febrilsk  gav 
sig  til  at  opdynge  uforholdsmæssige  Masser  af 
Steg  paa  Rahbeks  Tallerken. 

Rahbek  stirrede  som  himmelfalden  derpaa. 
»Man  kan  da  tvdeligt  se,«   henvendte  han 

lunt  til  Molbech,  »at  hun  vil  stoppe  Munden 
paa  mig!« 

Et  lille  tvungent  Smil  krusede  Molbechs 
Læber.   — 

Efter  nogle  Øjeblikkes  Tavshed  udbrød 
Kamma  i  en  helt  fortrydelig  Tone : 

»Nu  har  jeg  aldrig  kjendt  Mage!  Jeg  har 
virkelig  glemt  at  tænde  vort  Juletræ,«  — 
hun  rejste  sig  og  hentede  et  lille  Grantræ 
henne  fra  et  Hjørne  af  Stuen,  —  »Julen  er 
sandfærdig  ikke  forbi  endnu,«  sagde  hun,  mens 
hun  tændte  Voxlysene  paa  dets  Grene,  »idet- 
mindste  ikke  efter  »Adagiospilleren« s  Mening, 
han  siger  jo,  her  er  evig  Jul  paa  Bakkehuset.« 

»Ja,  det  er  mærkværdigt,«  faldt  Rahbek 
hende  i  Talen,  »hvilken  tillokkende  Idyl 
Menneskene  efterhaanden  har  udmalet  sig  af 
vort  fattige  Bakkehus.« 

»Her  er  ogsaa  godt  at  være  —  mellem 
gode  velsignede  Mennesker,«  sagde  Molbech 
varmt. 

»Hvis  De  virkelig  synes  det,  Molbech,  — 
saa  lader  De  ikke  tre  — fire  Maaneder  gaa  hen 
paany,  inden  De  atter  finder  Vej  ud  til  os,« 
lød  det  alvorligt  fra  Rahbek. 

»Ja  Molbech«  —  Kamma  løftede  sit  Glas 
og  sendte  ham  et  stille  bedrøvet  Blik  —  »selv 
om  Bakkehuset  ikke  er  det  samme  for  Dem, 
som  det  har  været  —  saa  kom  alligevel  — 
for  Rahbeks  Skyld!« 

Molbech  løftede  ligeledes  sit  Glas,  saa 
hende  aabent  og  ærligt  i  Øjnene  og  tømte  det 
derpaa   stiltiende.   — 

Da  de  havde  rejst  sig  fra  Bordet,  dvælede 
Molbech  endnu  en  god  Stund  hos  Rahbek  og 
Kamma. 

Timerne  svandt  under  Mændenes  Samtale, 
mens  Kamma  sad  ved  sin  Rok  og  spandt  — 
for  at  holde  Fødderne  varme,  som  hun  sagde. 
Hun  lyttede  interesseret  til,  men  blandede  sig 
kun  en  sjælden  Gang  i  Samtalen. 

Molbech  maatte  i  sit  stille  Sind  erkende, 
at  Kammas  gamle  smittende  Lune  var  bort- 
vejret. 

Det  smertede  ham,  at  sé  hende  sidde  dér 
saa  underlig  knuget  og  hjertebedrøvet  —  han 
vidste  jo,  at  han  var  Aarsagen  dertil.  Hvor 
havde  han  dog  følt  sig  fri  og  rolig  og  glad  i 
Kammas  Selskab  tilforn!  Ingen  havde,  som 
hun,  delt  hans  inderste  Væsen,  hans  Hjertes 
ejendommeligste  Følelser,  hans  Maade  at  tænke 
og  være  til  paa.  Og  saa  havde  han  jo  først 
og  fremmest  været  sig  selv  i  sit  Forhold  til 
hende. 

Det  var  han  ikke  mere,  følte  han.  Glæden, 
han  havde  fundet  i  Kammas  sjældne  Yenskab 
var  bleven  forvandlet  til  Frygt.  En  stedse 
stigende  Frygt  for  tavse  eller  højlydte  Bebrej- 
delser og  Klager  Det  var  disse,  der  skræm- 
mede ham  og  gjorde  ham  utryg  overfor  hende; 
nu  maatte  han  jo  styre  uden  om  alle  disse 
Klipper  og  Skær  og  endda  undgik  han  ikke 
at  løbe  paa  Grund.  — 

Trods  alt,  hvad  der  var  sket,  og  hvad 
der  vilde  ske,  kunde  han  ikke  taale  at  tænke 
paa   et   Brud   —  thi   Kammas  Væsen   var  altfor 

dybt  indflettet  i  hans  hele  Tilværelse,  saa 
dybt,  at  en  Adskillelse  vilde  betyde  ligefrem 
Tomhed  for  ham.  — 

Da  Molbech  yttrede,  det  var  paa  Tide  at 
tænke  paa  Hjemturen,  gik  Rahbek  ned  i  Gaar- 
den  og  bad  Karlen   spænde  for. 

Molbech  blev  et  Øjeblik  staaende  med 
Kammas  Haand  i  sin,  mens  han  lidt  forlegen 
lod  Øjnene  dvæle  paa  dens  fine  nervøse  Fingre, 
som  paa  en  næsten  krampagtig  energisk  Maade 
greb  om  hans. 

»Har  De  intet  opmuntrende  Ord,  intet 
venligt  oplivende  Blik  at  give  mig  med,  Fru 
Rahbek,«  bad  han  mildt,  —  »husk  paa  det 
staar  i  Deres  Magt  ligesaa  meget  at  nedtrykke 
min  Sjæl  som  at  løfte  den.« 

Kammas  Blik  flakkede  raadvildt  om  i 
Stuen.  Der  var  noget  af  en  syg  eller  saaret 
Falks  Udtryk  i  dette  underlige  dybe,  glansfulde 
Blik. 

»Lad  os  modige  prøve  paa  at  finde  os  i, 
hvad  der  maaske  ikke  kan  være  anderledes, 
Molbech,«  sagde  hun  stille  bevæget,  —  »og 
lad  os  alligevel  tro,  at  alle  Baand  ikke  er 
bristede.  —  Der  er  jo  dog  ét  skjønt  Baand, 
der  forener  os  Alle,  selv  om  vi  ogsaa  er  vidt 
forskjellige,  og  det  er  den  Gud,  som  engang 
vil  samle  vore  stræbende  og  kjæmpende  Sjæle. 
—  Lad  os  tilgive  og    atter  tilgive,  mens  vi  er 

samlede  her andet  kan  jeg  ikke  sige 

Dem  nu.  Molbech.« 

Hun  pressede  Haanden  mod  sin  Pande  og 
betydede  ham  venligt  at  forlade  hende. 

Et  stille  Godnat  trængte  frem  over  Mol- 
bechs Læber. 

Saa  gik  han   langsomt  bort. 

Kamma  stod  oppe  ved  Vinduet  og  fulgte 
med  vemodigt  Blik  den  lille  Enspænderkane, 
som  under  munter  Bjælderaslen  gled  bort  over 
de  lysende  Snemarker. 

Oppe  over  Haven  tindrede  en  mægtig 
Stjerne  i  rødlig  gylden  Glans    — 

Kamma  hilste  den  som  en  gammel  Ven. 
Hun  havde  engang  kaldt  den  sin  Lykkestjerne 
i  Ungdomstidens  lyse  og  løfterige  Dage.  N  u 
syntes  den  helt  at  have  svigtet  hende  —  — 
hun  vilde  aldrig  mere  bede  om  Lykke,  hver- 
ken for  sig  selv  eller  Andre  —  langt  hellere 
vilde  hun  bede  om  et  højmodigt  Sind,  som 
lærer  Menneskene   at  kunne  undvære  Lykken. 


En  Aften  henimod  Vinterens  Slutning  agede 
Kamma  i  sin  fineste  Pynt  ind  til  Bjæn.  Det 
var  vel  mere  Pligt  end  Lyst,  der  havde  nødet 
hende  til  at  modtage  en  Indbydelse  til  musi- 
kalsk Soiré  i  det  Brunske  Hjem,  hvor  hun 
kun  en  sjælden  Gang  havde  aflagt  et  Besøg, 
men  aldrig  deltaget  i  den  store  Selskabelighed, 
som  udfoldedes  dér.  —  Imidlertid  havde  Fru 
Brun  utrættelig  bestormet  Kamma  med  Ind- 
bydelser, som  hun  idelig  afslog  under  Paaskud 

af  alle  mulige  Forhindringer  —  og  nu  var 
endelig  hendes  Opfindsomhed  næsten  udtømt 
i  saa   Henseende.  — 

Vogn  efter  Vogn  rullede  op  foran  den  rige 
Kjøbmand,  Conferentsraad  Bruns  Palais  i 
Norgesgade. 

En  Skare  af  Gadens  Ungdom  stod  med 
blaafrosne  Næsetippe  og  med  Tænderne  klap- 
rende af  Kulde  og  kiggede  nysgerrigt  ind  i 
den  store  Port,  hvor  livreklædte  Domestiquer 
vimsede  frem  og  tilbage,  mens  de  aabnede 
Vogndørene  og  slog  Trinene  ned. 

Kamma  følte  sig  ganske  beklemt,  da  hun 
befriet  for  sit  Overtøj  gik  op  gennem  den 
blomstersmykkede  Vestibule. 

Hun  stansede  et  Øjeblik  foran  et  mæg- 
tigt Spejl  og  kastede  et  mønstrende  Blik  paa 
sit  Toilette.  Der  stod  et  Par  meget  pyntede 
Damer  tæt  ved  hende  —  hun  syntes,  de  stir- 
rede baade  forbavset  og  medlidende  paa  hende. 
Var  det  hendes  tarvelige  Pynt,  som  forledte 
dem  til  at  stikke  Hovederne  sammen  og  hviske. 
—  Hun  glattede  lidt  paa  sin  sorte  Silkekjole, 
slyngede  et  hvidt  Langshawl  med  forgyldte 
Agern  i  Spidserne  om  Skuldrene,  og  gik  saa 
med  bankende  Hjerte  hen  til  Fløjdøren,  som 
en  Tjener  aabnede  for  hende. 

Hun  blev  staaende  et  Øjeblik  indenfor 
Tærskelen  næsten  blændet  af  det  rige  Lysvæld, 
som  strømmede  ud  fra  Salens  gyldne  Kroner 
og  de  høje  græske  blomsteromvundne  Kande- 
labre rundt  om. 

En  uoverskuelig  Mængde  Damer  og  Herrer 

stod  lige  ret  op  og  ned,  konverserende  i  større 
og  mindre  Grupper. 

Ingen  syntes  at  bemærke  Kamma,  som 
følte  sig  helt  ulykkelig  i  dette  summende 
Mylder. 

Hvor  var  Husets  Vært  og  Værtinde?  Kamma 
spejdede  forgæves  rundt  i  den  nærmeste  Kreds, 
men  hun  fandt  hverken  Conferentsraaden  eller 
hans  Frue. 

En  Tjener  balancerede  forbi  med  en  The- 
bakke.  Han  var  den  første  som  forbarmede 
sig  over  hende  og  bød  hende  en  Kop  tynd 
Thevand. 

Med  næsten  taknemlige  Følelser  tog  hun 
Koppen  og  banede  sig  Vej  hen  til  en  Krog, 
hvor  hun  resigneret  satte  sig  paa  en  rød  silke- 
betrukken  Kanapé. 

Herfra  kunde  hun  uforstyrret  kigge  paa 
Selskabet. 

Dette  var  meget  blandet  —  hist  stod  et 
Par  Prinser  af  Kongehuset  i  Samtale  med 
nogle  ordensoverlæssede  Cavalerer  af  Corps 
diplomatique,  her  tre — fire  Videnskabsmænd, 
nogle  Kammerherrer,  forskellige  Embedsmænd 
af  Rang  samt  en  Del  yngre  Officerer,  som 
gjorde  ivrig  Kur  til  de  stærkt  décolleterede 
Damer. 

Længere  borte  i  Sværmen  opdagede  hun 
den  mørkladne  ildfuldt  gestikulerende  Sanger, 
Siboni,  i  Samtale  med  Komponisten  Weyse, 
hvis  Døvhed  tvang  ham  til  at  lægge  Øret  helt 
ind  til  Sibonis  Mund.  En  ganske  ung  Pige 
med  gnistrende  brune  Øjne  og  ravnsorte  Lokker 

stod  beskedent  ved  Siden  af  dem  med  Hæn- 
derne sluttede  om  sin  sammenfoldede  Vifte, 
nu  og  da  blottende  en  Række  livide  Tænder 
i  et  yndefuldt  Smil.  Det  var  Sibonis  femten- 
aarige  Datter,  Giuseppina. 

Kamma  bøjede  sig  frem  og  spejdede  yder- 
ligere ind  mellem  Grupperne  —  —  der  stod 
jo  Heiberg  og  Molbech  ! 

Et  Lettelsens  Suk  steg  op  fra  hendes 
Bryst,  hun  følte  sig  ikke  længer  helt  ensom. 

Uden  at  Kamma  havde  lagt  Mærke  dertil, 
sejlede  Fru  Brun  som  en  mægtig  Svane  hen 
imod  hende  —  grandios  og  junonisk  i  en  hvid 
Silkedragt,  oversaaet  med  matte  Perler,  og 
med  Turban  og  Slør  paa   Haaret. 

»Velkommen,  Velkommen,«  udbrød  hun 
hjerteligt  og  kyssede  Kamma  paa  Kinden,  — 
»det  er  doch  fast  en  Skandale,  at  jeg  inte  har 
bemerkt  min  siisze  Bocca-méla  før  nu,« 
beklagede  hun  paa  sit  kaudervælske  Sprog. 
»Folgen  Sie  mir«  —  hun  lagde  sin  Arm  i 
Kammas  og  førte  hende  med  sig  ud  i  Kredsen, 
hvor  hun  paabegyndte  en  uendelig  Presen- 
tation  Det  svirrede  Kamma  om  Ørerne  med 
fremmede  Navne;  tilsidst  hørte  hun  slet  ikke 
efter,  men  lod  sig  blot  viljeløs  føre  rundt  i 
Sværmen. 

En  kort  venlig  Hilsen  blev  udvexlet  mellem 
Kamma  og  Molbech.  Fru  Brun  trak  hende 
stadig  videre  med  sig  uden  at  dvæle. 

»Ida«  —  raabte  Fru  Brun  til  en  ung 
Pige,  som  under  Latter  og  Spøg  hvirvlede  forbi 
—   »siehst  Du  nicht  den   siisze  Fru  Rahbek!« 

Knud  Steffensen :     Bakkehuset.  6 

Den  skønne  yndefulde  Ida  Brun  —  Husets 
Perle  —  stansede  strax  og  hilste  overrasket 
glad   paa   Kamma. 

»Tak  for  de  dejlige  Perlehyacinter,  De 
sendte  mig  forleden,  Fru  Rahbek,«  sagde  hun 
straalende  taknemlig,  »og  ikke  at  forglemme 
det  nydelige  Brev,  som  ledsagede  Blomsterne! 
—  Mama  og  jeg  har  tit  talt  om,  at  vi,  ifald 
vi  bliver  fattige,  sælger  alle  Deres  Breve,« 
føjede  hun  skælmsk  til. 

»Som  Maculatur  maaske?«  lo  Kamma  og 
hævede  truende  Fingeren,  mens  Fru  Brun  atter 
førte  hende  bort. 

De  stansede  foran  en  yngre  Mand,  som 
stod  med  Byggen  vendt  mod  dem  i  ivrig 
hviskende  Samtale  med  Husets  anden  Datter, 
Baronesse  Rennenkampf. 

Fru  Brun  trommede  ham  paa  Ryggen 
med  Fingrene  —  han  vendte  sig  hurtigt  og 
saå  paa  hende  med  et  forbindligt  spørgende 
Smil. 

»Professor  Baggesen,«  sagde  Fru  Brun 
forestillende. 

Det  gav  et  Sæt  i  Kamma.  Hun  følte  sig 
i  samme  pinlige  Situation  som  Herkules  paa 
Skillevejen.  Skulde  hun  række  Bakkelsebæstet 
Haanden  eller  skulde  hun  blot  bøje  Hovedet 
i  en  formel  kølig  Hilsen.  — 

Hun  rakte  ham  Haanden  —  trods  Alt. 

»Jeg  giemmer  endnu  med  evigt  taknemligt 
Sind  Deres  Rose  paa  mit  Bryst,«  sagde  Bag- 
gesen lidt  forceret  elskværdig  og  kyssede  galant 
hendes  Haand. 

■Det  er  smukt  af  Dem  ikke  at  lade  min 
Hose  visne  i  Deres  Hjerte  — .  Hvad  jeg  gav 
Dem  af  et  redeligt  og  kjærligt  Sind  bør  ogsaa 
bevares  i  et  saadant.«  svarede  hun  med  et 
udtryksfuldt  Blik. 

»Tak  ædle  Frue,  fordi  De  har  rakt  mig 
en  vennehuld  Haand  —  —  jeg  skal  ikke 
glemme  det,«   hviskede  han  sentimentalt. 

»Aa — jeg  er  da  ingen  Barbar — ,»  j'ttrede 
hun  lidt  skarpt,  mens  hun  med  en  let  Hoved- 
bøjning fjærnede  sig  sammen  med  Fru  Brun, 
hvis  stærke  Tunghørhed  hindrede  hende  i  at 
høre  de  udvexlede  Ord. 

De  havde  nn  gaaet  Baden  igennem,  og 
Fru  Brun  forlod  under  mange  Undskyldninger 
Kamma.     Concerten  skulde  begynde.  — 

Imens  der  blev  flyttet  Stole  frem  paa 
Gulvet  til  Selskabet,  samledes  de  indbudne 
Kunstnere  samt  en  Mængde  unge  Damer  og 
Herrer  oppe  omkring  Klaveret  i  Salens  ene 
Ende. 

Kamma  sendte  et  medlidende  Blik  til  Con- 
ferentsraad  Brun,  som  gik  saa  underlig  ene  og 
fremmed  om  i  sit  eget  Hus. 

Han  forekom  hende  som  en  Gæst,  man 
ikke  skænkede  den  ringeste  Opmærksomhed. 

Hun  nærmede  sig  ham  venligt  og  udtalte 
sin  Beundring  over  de  skønne  og  sjældne 
Blomster,  som  prydede  Salen. 

Conferentsraaden  trak  gnavent  paa  Skul- 
drene og  hørte  ligegyldig  paa  hendes  Bemærk- 
ninger. 

»Ich  weisz  der  Teufel  nich,  woher  meine 

Frau  alle  die  Menschcn  kennt,  die  sie  hier 
zusammengetrommelt,«  sagde  han  ærgerligt,  — 
»ich  kenne  keinen  Einzigen!« 

I  det  samme  henvendte  en  ældre  Kammer- 
herre i  Forhigaaende  nogle  forhindtlige  Ord 
til  Husets  Vært. 

»Wieder  Einer,  den  ich  nicht  kenne,« 
mumlede  Conferentsraaden. 

Saa  begyndte  han  at  jamre  over  de  store 
Udgifter,  al  denne  Selskabelighed  slugte  mellem 
Aar  og  Dag. 

—  Friedehen  var  ham  ganske  vist  en  god 
Kone,  men  en  ganske  forskrækkelig  dyr  Kone, 
sukkede  han. 

»Wirwerden  noch  zuletz  alle  arme  Hunde,« 
udbrød  han  med  et  dystert  Udtryk,  som  Kamma 
dog  ikke  rigtig  troede  paa. 

»Sein  Sie  unbesorgt,«  smilede  hun  elsk- 
værdigt, —  »Sie  werden  nicht  arm,  und  ich 
—  werde  kein  Hund!« 

Conferentsraaden  gav  sig  pludselig  til  at 
lé  over  disse  Ord  og  klappede  Kamma  fader- 
ligt paa  Kinden. 

Et  Par  af  hans  specielle  Venner  kom 
imidlertid  hen  til  ham  og  førte  ham  med  sig 
ind  i  et  tilstødende  mindre  Værelse  til  et 
Whistparti.   — 

Under  Sibonis  Anførsel  sang  et  Chor  af 
Herrer  og  Damer  nogle  Numre  af  det  nys 
opdukkede  Musikgenie  Rossini. 

Disse  Toner  virkede  som  liflig  let  rusende 
Druesaft  —  fremelskede  og  forædlede  under 
I  la  liens  glødende  Sol,   følte   Kamma. 

Atter  og  atter  niaatte  disse  livsglade  sprud- 
lende Melodier  gentages  under  Selskabets  Jubel. 

Saa  sang  Giuseppina  Siboni  nogle  skælmske 
italienske  Folkeviser  til  Faderens  smægtende 
Gitaraceompagnement. 

Fru  Brun  rejste  sig  efter  Sangens  Ophør, 
viftede  begejstret  med  sit  Kniplingslommetør- 
klæde  og  udbrød:  »Bravo,  Seppina  —  Bravis- 
sime!'    mens  Alle  gjorde  ligesaa. 

Under  en  Pause  flokkedes  en  Kreds  af 
Herrer  omkring  den  skønne  Ida  og  søgte  at 
bevæge  hende  til  at  synge  og  staa  i  Attituder. 
Men  hun  var  ikke  at  formaa  dertil,  optaget 
som  hun  var  af  den  elegante  østrigske  Gesandt, 
Grev  Bombelles,  aandfulde  Selskab. 

Der  mumledes  jo  stærkt  i  Krogene  om  et 
nær  forestaaende  Parti  mellem  de  to. 

Man  maatte  altsaa  undvære  Idas  lyse 
kvidrende  Sang  denne  Aften  og  istedetfor  lyk- 
kedes det  Fru  Brun  at  overtale  Weyse  til  at 
improvisere  paa  Klaveret.  Men  dette  skete 
•  rigtignok  først  efter  en  saa  højrøstet  Parlamen- 
teren mellem  disse  tvende  tunghøre  Mennesker, 
at  det  for  de  fjærnere  siddende  Tilhørere  lød 
som  om   de  skændtes  af  alle  Kræfter. 

Fru  Brun  stillede  sig  saa  ved  Siden  af 
Klaveret  i  en  stærkt  arrangeret  plastisk  Attitude 
og  lyttede  anstrængt  til  Weyse's  beaandede  Spil. 

Da  den  sidste  Tone  bendøde,  slyngede 
hun  henrykt  i  den  syvende  Himmel  sine  svære 
blottede  Arme  om  Halsen  paa  den  lille  spinkle 
Professor,  som  gispede  efter  Vejret  under  denne 
voldsomme  Omfavnelse. 

»Dajlicht  —  bimlisch,«  stønnede  hun 
extatisk,  —  »jeg  er  inte  långer  paa  Jorden  — 
jeg  schwæver,  Professor!« 

Saa  slap  hun  endelig  sit  Offer  og  tryglede 
ham  om  endnu  et  Nummer. 

Weyse,  som  var  lidt  irriteret  over  den 
Scene,  Fru  Brun  havde  givet  tilbedste,  fik 
pludselig  Lyst  til  at  hævne  sig. 

Han  indvilligede  da  i  hendes  Ønske  og 
lod  som  om  han  anslog  nogle  blide  Indled- 
nings Accorder,  hvorpaa  han  i  nogle  Minuter 
lod  Fingrene  løbe  op  og  ned  over  Tangenterne 
uden  at  frembringe  en  eneste  Tone.  Men  Fru 
Brun  hørte  Alt  —  og  var  om  muligt  endnu 
mere  henrykt  end  før. 

For  at  undgaa  nye  Omfavnelser  ilede 
Weyse  under  indvendig  Latter  bort  fra  Klaveret 
og  hen  til  sin  Stol  mellem  Tilhørerne.   — 

Concertens  første  Afdeling  var  nu  endt. 

En  Tjener  meldte  Fruen,  at  Anretningen 
var  serveret.  Hun  rejste  sig,  nikkede  til  højre 
og  venstre,  og  forlod  Salen  sammen  med  sine 
Døttre  og  Conferentsraaden,  som  imidlertid  var 
kommen  tilbage  fra  sit  Whistparti. 

Disse  Musikaftener,  som  Fru  Brun  havde 
indrettet  efter  italiensk  Mønster,  havde  den 
store  Fordel  for  hendes  Gemals  Portemonnæ, 
at  Gæsterne  hverken  fik  vaadt  eller  tørt,  med 
Undtagelse  af  Modtagelsetheen.  Men  Adskil- 
lige svor  dyre  Eder  paa,  at  det  var  baade 
første  og  eneste  Gang,  de  skulde  have  den 
Fornøjelse    at    indfinde    sig  til    »italienske  Af- 

tener,«  hvor  Herskabet  spiste  og  drak  for  hele 
Menigheden.  — 

Under  Familiens  temmelig  lange  Spise- 
pause benyttede  adskillige  sultne  Gæster  Lej- 
ligheden til  at  absentere  med  den  Motivering, 
at  Menneskene  ikke  kan  leve  af  Musik  alene  — . 

Da  Kamma  havde  underholdt  sig  en  Stund 
med  Heiberg,  som  under  fire  Øjne  betroede 
hende,  at  hans  Hjertes  Udkaarne,  den  gud- 
dommelige Ida,  maatte  betragtes  som  tabt  for 
ham,  fordi  han  fra  velunderrettet  Side  havde 
erfaret,  at  hun  var  hemmelig  forlovet  med 
Grev  Bombelles,  —  saa  nærmede  Molbech  sig 
venligt  til  Kamma  og  tog  Plads  ved  Siden  af 
hende. 

»Jeg  har  hele  Aftenen  ventet  paa  Lejlighed 
til  at  tale  med   Dem,  Fru  Rahbek.« 

Kamma  smilede  svagt  uden  at  sé  paa 
ham.  Hun  sad  og  udfoldede  en  Rosenknop, 
som  hun  havde  plukket  fra  en  Vase. 

»Har  vi  To  endnu  Noget  at  tale  med  hin- 
anden om,«   spurgte  hun  let  sukkende. 

»Det  skulde  jeg  dog  tro,  Fru  Rahbek.« 

»Ihvertfald  lægger  disse  fremmede  Om- 
givelser Baand  paa  min  Tunge,«  svarede  hun 
dæmpet. 

Molbech  saa  prøvende  paa  hende. 

»De  er  vred  paa  mig,  fordi  jeg  ikke  har 
besøgt  Dem  saa  længe  — .« 

»Jeg  er  ikke  vred,  Molbech.«  afbrød  Kamma 
ham  med  en  let  Hovedrysten,  —  »naar  De 
ikke  frivillig  søger  mig,  skal  jeg  ingen  Tvang 
udøve.  —  Men  det  havde  været  smukt  af  Dem, 

om  De  alligevel  havde  besøgt  Bakkehuset  — 
for  Rahbeks  Skyld.  Det  lille  Offer  kunde 
næppe  have  været  saa  svært  for  Dem  at  bringe 

—  bare  engang  imellem  —  han  sætter  saa  høj 
Pris  paa  Deres  Selskab,  og  han  kan  ogsaa 
godt  fortjene  det!« 

Der  laa  en  almindelig  Undskyldning  rede 
paa  Molbechs  Læber,  men  i  sidste  Øjeblik 
skammede  han  sig  ved  at  udtale  den.  Han 
bøjede  blot  Hovedet  og  tav  stille. 

»Rahbek  fatter  ikke,  hvorfor  De  har  truk- 
ket Dem  tilbage  fra  os  —  han  spørger  mig 
tit  om  Grunden,  men  jeg  trækker  blot  paa 
Skulderen  ad  disse  pinlige  Spørgsmaal.  Han 
vilde  heller  næppe  forstaa  mig,  om  jeg  udtalte 
mig  for  ham  —   derfor  tier  jeg.« 

»Der  kommer  en  Dag,  da  vi  To  kommer 
til  at  forstaa  hinanden,  Fru  Rahbek,  —  da  vi 
vil  komme  til  at  staa  i  klart  Lys  for  hinanden 

—  —  hav  blot  Taalmodighed  saa  længe,«  bad 
Molbech  varmt. 

»Vi  vil  aldrig  komme  til  at  forstaa  hin- 
anden,« sukkede  Kamma  dybt,  —  »aldrig,  selv 
om  De  forsikrer  mig  nok  saa  tit  derom.  For 
der  er  Følelser  i  mit  Hjertes  inderste  Løn- 
kammer, som  aldrig  vil  komme  for  Dagens 
Lys  og  aldrig  vil  blive  afslørede  for  Dem.« 
hviskede  hun,  »de  Følelser  tager  jeg  med  mig 
i  min  Grav.« 

Hun  gjorde  derpaa  en  let  ligesom  affejende 
Haandbevægelse,  som  antydede,  at  denne  Sam- 
tale burde  ophøre. 

»Paa  Torsdag  har  Hanne  lovet  at  komme 

ud  til  mig,*  sagde  hun  i  forandret  Tone.  — 
»det  er  snart  et  halvt  Aar  siden,  jeg  har  set 
hende.  Ogsaa  hun  har  fjernet  sig  fra  mig  — 
men  det  er  maaske  tilgiveligt.« 

Molbech  lod,  som  om  han  overhørte  den 
sidste  Bemærkning,  og  spurgte  let  interesseret: 

»Paa  Torsdag   —  ja  saa.« 

»Maaske  kan  Bakkehuset  øve  en  vis  mag- 
netisk Tiltrækning  paa  Dem  denne  Dag,« 
spurgte  Kamma  med  et  let  spydigt  Smil. 

»De  steder  mig  i  et  slemt  Dilemma,  Fru 
Rahbek,«  sagde  Molbech  elskværdigt,  »hvad 
skal  jeg  svare?« 

»Naturligvis  Ja,  hvis  De  vil  holde  Dem 
til  Sandheden.« 

Molbech  nikkede  bekræftende. 

»Jeg  var  alligevel  kommet  ud  til  Dem  en 
af  Dagene  —  hvis  De  da  ikke  har  noget  der- 
imod, saa  vælger  jeg  Torsdag.« 

»Kom  De  kun,  Molbech,«  svarede  hun 
med  et  sarkastisk  Udtryk. 

Kamma  følte  sig  imidlertid  træt  og  an- 
strængt,  uvant  som  hun  var  fra  sin  egen  stille 
Verden  med  det  urolige  Selskabsliv. 

Da  Familien  Brun  styrket  og  mættet  atter 
med  grand  air  viste  sig  i  Salen,  takkede  Kamma 
af  under  Fru  Bruns  højlydte  Beklagelse.  Det 
var  altfor  tidligt  at  bryde  op,  nu  skulde  netop 
»Commerzen«   begynde,  forsikrede  hun. 

Men  Kamma  var  overmaade  tilfreds  med, 
hvad  hun  allerede  havde  nydt.  — 

Fulgt  til  Dørs  af  Familien  forlod  Kamma 

saa  den  straalendc  Sal,  mens  Molbech  led- 
sagede hende  ned  til  Vognen. 

»Det  var  altsaa  paa  Torsdag  — ,«  hen- 
kastede Kamma,  mens  hun  satte  sig  tilrette 
mellem  Schawler  og  Tæpper. 

»Paa  Torsdag,«  nikkede  Molbech  bekræf- 
tende og  slog  hilsende  ud  med  Haanden  til 
Afsked. 

Saa  rullede  den  gamle  Karosse  ud  af  Pa- 
laiets  Port,  mens  Molbech  atter  vendte  tilbage 
til  al   »Commerzen«.  — 


Torsdagen  oprandt  med  smilende  Martssol 
og  munter  Fuglekvidder  i  Bakkehushaven. 

Kamma  gik  smaafrysende  omkring  i  Gan- 
gene, indsvøbt  i  en  gammel  og  meget  for  stor 
Kørepels,  mens  hun  nysgerrigt  kiggede  paa  de 
fine  grønne  Spirer,  som  frygtsomt  tittede  op 
gennem  den  sorte,  kolde  Muld. 

Træer  og  Buske  stod  endnu  i  Vinterdvale 
og  strakte  deres  nøgne,  bladløse  Grene  i  Vejret, 
som  om  de  tryglede  Solen  om  at  aande  rigtig 
varmt  paa  de  spæde,  frysende  Knopper. 

Inde  paa  det  sparsomme  Grønsvær  hop- 
pede de  sorte,  gulnæbede  Stære  omkring, 
umaadeligt  optagne  af  at  hakke  Larver  op. 

Kamma  stansede  paa  sin  Vej  foran  en 
høj,  bladløs  Slyngrose.  Der  sad  endnu  et  Par 
forraadnede,  balvtudfoldede  Blomster  fra  for- 
ride Som  mer   paa   dens  Grene. 

Hun  strakte  Haanden  frem  fra  Pelsen  og 
fjernede  med  et  energisk  Ryk  de  døde  Blomster. 

Det  var  jo  Molbechs  Rose  — ! 

Hun  blev  et  Øjeblik  staaende  hensunken 
i  Tanker. 

—  Rosentræet  vilde  atter  skyde  Knopper 
og  sætte  Blomster,  men  Molbechs  Hjerte  vilde 
aldrig  mere  lade  nye  Følelser  spire  og  ud- 
folde sig  for  hende.  Det  var  visnet  for  be- 
standig, følte  hun. 

Dette,  at  Molbech  stedse  vilde  give  hende 
Højsædepladsen  i  sit  Hjerte,  forstod  hun  ikke 
—  eller  hun  vilde  ikke  forstaa  det.  Det 
maatte  vel  ogsaa  bare  betragtes  som  en  saare 
skøn  Talemaade,  mente  hun,  thi  i  det  sidste 
Aarstid  havde  han  jo  blot  ladet  hende  føle  det 
modsatte. 

Alle  de  rige  Løfter,  dette  Venskab  oprin- 
delig havde  spaaet  hende,  var  blevne  til  bittre 
Skuffelser  og  svidende  Sjælesaar.  —  Og  al  den 
indsnævrede  og  opsporede  Ømhed,  som  hun 
hidtil  aldrig  havde  faaet  Lejlighed  til  at  ud- 
vise, og  som  hun  havde  drømt  om  at  vie  dette 
Menneske,  laa  stadig  hen  som  en  ubrugt  Ka- 
pital i  hende,  syntes  hun.  — 

Den  skarpe  Nordostvind,  som  strøg  ind 
fra  Stranden,  mindede  Kamma  ublidt  om,  at 
Foraaret  endnu  ikke  havde  holdt  sit  Indtog. 
Hun  svøbte  sig  tættere  ind  i  Pelsen  og  gik 
hurtigt  op  mod  Bakkehuset.   — 

Saa  syslede  hun  med  Correspondance  et 
Par  Timer,  indtil  Molbech  til  hendes  store 
Overraskelse    pludselig    traadte    ind    i    Daglig- 

stuen  paa  et  næsten  utænkeligt  tidligt  Tids- 
punkt af  Dagen. 

Hun  lagde  strax  Pennen  fra  sig  og  gik 
ham  venligt  imøde,  mens  hun  samtidig  bemær- 
kede et  let  skuffet  Udtryk  i  hans  Øjne. 

»Ja  —  jeg  er  alene  her,  som  De  sér, « 
sagde  hun  en  Smule  skadefro  og  førte  Mol- 
bech med  sig  hen  til  en  Lænestol  ved  Hjørne- 
vinduet, hvor  Solen  sendte  et  Væld  af  var- 
mende Straaler  ind. 

»Sæt  Dem  nu  her  og  lad  Vaarsolen  rigtig 
skinne  paa  Dem,«  vedblev  hun,  mens  hun  selv 
satte  sig  lige  overfor  ham,  —  »De  glæder  Dem 
vel  til  Vaaren  ligesom  jeg,  skjøndt  formodentlig 
af  ganske  andre  Aarsager. » 

»Hvilke  Aarsager  — «,  spurgte  Molbech 
lidt  usikkert. 

»Blandt  andre  den,  at  Langbergs  flytter 
herud  i  Alléen  —  det  er  dog  vel  ikke  uden 
Betydning  for  Dem.« 

»Aa  —  jeg  kan  jo  ogsaa  besøge  Langbergs 
i  Byen,  hvis  jeg  endelig  vil,«  yttrede  Molbech 
irriteret. 

»Ja,  men  Søndermarken  er  nærmere  her 
end  dér,«   smilede  Kamma. 

Molbech  stirrede  med  et  ligegyldigt  Ud- 
tryk ud  mod  den  blaa,  solglitrende  Strand. 
Han  svarede  intet.  — 

»Véd  De  hvad,  Molbech,«  sagde  Kamma 
alvorlig  efter  et  Øjebliks  Stilhed,  —  »jeg  har 
fixeret  Dem.« 

Molhcch  saa'  spørgende  paa  hende. 

»Hanne  kommer  slet  ikke  idag,«  vedblev 
Kamma,   —   »hun  var  her  igaar!« 

»Ja  saa,«  svarede  han  med  let  dulgt  For- 
trj'delse. 

»Det  er  sørgeligt,  at  jeg  har  maattet  bruge 
et  Lokkemiddel  til  at  faa  Dem  herud  —  - — 
ja,  jeg  kalder  det  et  Lokkemiddel  —  men  jeg 
syntes,  jeg  maatte  tale  med  Dem  engang, 
Molbech.« 

»De    triumferer   over   mig,    Fru  Rahbek!« 

»Tilgiv  mig,  bvis  min  List  var  mindre 
fin,«  bad  Kamma  med  sænket  Hoved,  »men 
jeg  maatte  have  Visbed  for,  om  det  var  for 
min  Skyld  eller  .  .  .  for  en  Andens,  De  kom 
idag.« 

Molbech  folte  sig  i  Vildrede  paa  Svar  og 
stirrede  ned  i  Gulvet. 

»Hvis  jeg  vilde  træffe  Hanne  Langberg, 
kunde  det  jo  nok  ské,  uden  jeg  behøvede  at 
gaa  helt  herud  til  Bakkehuset,«  yttrede  han 
stilfærdigt. 

»Man  benytter  vel  enhver  Lejlighed,  der 
gives,  naar  man  er  .  .  .  forelsket,«  —  hun 
sendte  ham  et  stjaalent  forskende  Blik. 

»De  miskjender  mig  i  dette  Øjeblik,  Fru 
Rahbek,«  udbrød  Molbech  krænket,  —  »De  er 
ikke  retfærdig.« 

»Er  det  da  Uret,  naar  jeg  mener  min  Stolt- 
hed er  saaret,«   spurgte  hun  heftigt. 

Molbech  mumlede  nogle  forvirrede,  ufor- 
staaelige  Ord. 

»Det  er  ikke  for  min  egen  Skyld,  men 
for  en  Andens,    De    har  søgt    mit  Venskab,« 

vedblev  hun  ophidset,  mens  hun  gav  sig  til  at 
vandre  frem  og  tilbage  over  Gulvet,  —  »det, 
der  bandt  Dem  til  mig,  var  ikke  mig   selv!« 

»De  forglemmer  Dem  selv  —  De  véd  ikke, 
hvad  De  siger,  Fru  Rahbek!« 

»Jo  sandelig  véd  jeg  det!  —  Jeg  tør  vist 
uden  at  rose  mig  altfor  stærkt  sige,  at  den, 
der  i  Venskab  kan  give  saa  meget,  som  jeg 
kan  —  ikke  trænger  til  at  laane  sine  Fortje- 
nester af  en  Anden.  Det  er  det,  der  saarer 
min  Stolthed.« 

»Fru  Rahbek«  —han  nærmede  sig  Kamma 
og  lagde  hendes  Haand  i  sin  —  »hør  rolig 
paa  mig  et  Øjeblik  —  —  De  maa  dog  ind- 
rømme, at  vort  Venskab  sluttedes  længe  før 
jeg  anede  Hanne  Langbergs  Existens?« 

Kamma  nikkede  umærkeligt. 

»Saa  kan  De  heller  ikke  mene  det,  De 
sagde  før.  —  De  har  intet  behøvet  at  laane 
af  hende  —  det  er  snarere  Deres  mageløse 
Indflydelse,  som  har  gjort  Hanne  saa  elsk- 
værdig og  dyrebar  for  mig.« 

»Aa  —  havde  Hanne  ikke  haft  anden 
Elskværdighed  end  den,  jeg  kan  have  haft  Del 
i,  saa  havde  De  vist  næppe  bemærket  den.« 

Molbech  studsede  ved  denne  bittre  Be- 
mærkning. Han  følte  sig  i  Øjeblikket  ligesom 
lammet  og  ude  af  Stand  til  at  bringe  et  eneste 
Ord  over  Læberne. 

Kamma  havde  stillet  sig  med  Ryggen  vendt 
mod  ham  og  trommede  nervøst  med  Fingrene 
paa  Ruden.  — 

»Nej,  Molbech,«   sagde  hun  omsider  næsten 

tonløst,     »jeg   havde  Ret    dengang,    jeg    udtalte 
min  Frygt  for  at  blive  sat  paa  Aftægt.« 

»Husker  De,    hvad  jeg  da  svarede  Dem?« 

»Ja,«  —  hun  stod  stadig  bortvendt  — 
»en  Mængde  straalende,  gyldne  Ord,  som  jeg 
i  Forvejen  har  faaet  Tusinder  af.« 

>Jeg  havde  ikke  tiltroet  Dem,«  svarede 
han  let  dirrende,  —  »at  De  modtog  mit  Hjertes 
bedste  Yttringer,  for  senere  at  bruge  dem  som 
Vaaben  imod  mig.«    — 

»Hvis  De  for  Alvor  mener  sligt  om  mig, 
saa  har  De  aldrig  fattet  det  allermindste  af 
mit  Væsen,  Molbech.« 

»Deres  inderste  og  sande  Væsen  vil  blive 
bevaret  i  min  Sjæl,  indtil  min  sidste  Time  — 
Fru  Rahbek,«  svarede  Molbech  med  dyb  Fø- 
lelse, —  »men  De  troer  vel  ogsaa,  at  dette  er 
tomme   »gyldne«   Ord,«    føjede  han    bittert    til. 

»Jeg  fristes  jo  til  at  bruge  dette  Udtryk, 
naar  De  evindelig  fortæller  mig,  hvor  uund- 
værlig mit  Selskab  er  Dem  —  —  De  beviser 
mig  sandelig  ogsaa  dette  ved  at  holde  Dem 
borte  herfra  i  mange  Maaneder  itræk.« 

Molbech   havde   intet  at   svare  derpaa.   — 

»Sidste  Efteraar,  da  alle  mulige  huslige 
Rekymringer  væltede  ind  over  mit  stakkels 
Hoved,  da  følte  jeg  Trang  til  en  vis  kjær  Ven, 
som  kunde  forstaa  mig  og  dele  mine  Sorger 
med  mig.  Men  Vennen  blev  borte  eller  naaede 
kun  til  det  første  Hus  i  Alléen.  Og  jeg  stod 
ene  ■ —  saa  fortvivlende  ene!« 

»Jeg  vidste  jo  intet  om  dette,«  yttrede 
Molbech  mildt  og  stille. 

»Nej,  De  var  altfor  optagen  andensteds  — . 
Men  De  har  jo  Deres  fri  Vilje,  og  den  bør  De 
følge,«   sukkede  hun. 

De  sad  en  lang  Stund  tavse  og  ligesom 
afventende,    uden  at  møde  hinandens  Blik.   — 

»Alt  dette  har  altsaa  den  stakkels,  elsk- 
værdige Hanne  Skyld  i,«  sagde  Molbech  uden 
bestemt  Henvendelse. 

»Nej,  Molbech  —  hun  bør  være  skades- 
løs —  det  er  os  To,  som  ene  bærer  Skylden.« 

>De  bærer  altsaa  intet  Nag  til  Hanne,« 
spurgte  Molbech  med  et  pludselig  lyst  Ud- 
tryk. 

»Hverken  til  hende  eller  noget  andet  Men- 
neske i  Verden,«  svarede  hun  blidt; —  »Hanne 
er  et  godt  og  sanddru  Menneske,  som  jeg 
ønsker  al  den  Glæde  og  Lykke,  Livet  kan  byde 
hende.« 

Kamma  vendte  sit  Ansigt  lidt  bort  og 
strøg  en  Taare  fra  Øjenvipperne. 

»Nu  kjender  jeg  min  dyrebare  Veninde 
igjen,«  udbrød  Molbech  stille  glad,  »jeg  vil 
taalmodig  finde  mig  i  min  egen  Skjæbne,  naar 
blot  De  vil  vise  Hanne  den  samme  kjærlige 
Deltagelse,  som  De  altid  har  vist  hende.« 

»Tror  De  da,  jeg  pludselig  vil  udøve  Gru- 
somhed imod  hende,«  spurgte  Kamma  med 
et  træt  Smil  —  »nej,  Hanne  og  jeg  forstaar 
hinanden  bedre,  end  De  og  jeg.  —  Hun  for- 
talte mig  igaar,  hvor  meget  hun  holdt  af  Dem 
og  at  jeg  snart  kunde  vente  at  spørge  Ny- 
heder. »Jeg  forstaar  altsaa,  hvad  Meningen 
er  — .« 

Molbech  vilde  tale,  men  blev  i  det  samme 
afbrudt  af  Kamma. 

>Sér  De,  Molbech,«  vedblev  hun,  »det, 
der  har  saaret  mig  og  bragt  al  Uviljen  op  i 
mig,  er  det  Comediespil,  De  har  drevet  for 
mine  Øjne.  Hvorfor  har  De  dog  søgt  at 
skjule  for  mig,  hvad  De  kan  være  bekjendt 
baade  for  Gud  og  Mennesker?  Naar  Hanne 
har  bedt  Dem  bringe  mig  en  Hilsen,  har  De 
ganske  fortiet  denne  —  naar  De  en  sjælden 
Gang  i  det  sidste  Aarstid  har  besøgt  mig,  har 
De  altid  haft  travlt  med  at  komme  bort  igjen 

—  ikke  hjem  til  Byen,  som  De  sagde  mig, 
men  til  Langbergs  —  og  saadan  kunde  jeg 
blive  ved  at  nævne  Exempler.  —  Det  Hele  er 
jo  baade  rimeligt  og  undskyldeligt  —  men 
hvorfor  bruger  De  saadanne  Midler  over  for 
mig.  —  Kan  jeg  endnu  sige,  at  De  har  For- 
trolighed og  Tillid  til  mig?« 

»Det  maa  tilskrives  min  Tilbageholdenhed 
og  Indesluttethed,  naar  jeg  har  fortiet  Noget, 
som  ikke  burde  forties.  —  Jeg  har  aldrig 
nogensinde  gaaet  Veje,  som  jeg  har  maattet 
skjule  for  Dem — ;  var  dette  virkelig  Tilfælde, 
gav  jeg  Dem  Ret  til  at  foragte  mig!« 

»Foragte?«   gentog  Kamma  ligegyldigt,   »aa 

—  det  er  saa  stærkt  sagt.  —  Men  lad  os 
holde  op  med  at  tale  mere  om  alt  dette  — 
det  er  jo  blot  spildte  Ord.  — ■  Vi  har  gjensidig 
tabt,  Molbech;  og  det  tabte  kan  aldrig  vindes 
tilbage.  Derfor  drager  jeg  mig  nu  frivilligt 
tilbage,  saa  usigelig  fattig  jeg  end  føler  mig. 
Men  De  maa  indrømme  mig,  at  Forholdet  ikke 

kan  være  til  nogen  virkelig  Glæde  længer  for 
os.      Jeg    kan    ikke  dele  Dem  med  en  Anden 

—  jeg  maa  heller  ikke!  Den,  som  De  nu  vier 
al  Deres  Tillid  og  Fortrolighed,  skal  De  tilhøre 
fuldt  og  helt.« 

Molbech  saå  paa  hende  med  et  dugget 
Blik  og  lagde  Armen  omkring  hendes  Liv. 

»Nej  —  nej,«  udbrød  Kamma,  mens  hun 
læmpeligt  frigjorde  sig,  »heller  ikke  dette  til- 
kommer mig  mere « 

Molbech  bøjede  resigneret  Hovedet. 

»Forholdene  maa  nødvendigvis  skille  os, 
Molbech  —  det  nytter  ikke  at  forsøge  paa  at 
sammenknytte  de  Baand,  som  engang  er  sønder- 
brudte,«  yttrede  Kamma  bedrøvet. 

»Vend  alligevel  aldrig  Deres  Hjerte  helt 
fra  mig,«  bad  Molbech  inderligt,  —  »vis  mig 
ikke  Kulde  og  Strenghed,  saa  dræber  De  selv 
den   ædle  Spire,  De    har   nedlagt  i  min  Sjæl.« 

»Mine  Følelser   for   Dem    maa    forandres 

—  men  mit  Hjerte  vil  altid  omfatte  Dem  med 
samme  Varme,  som  mine  øvrige  Venner.* 

»Tør  jeg  tro  disse  Ord,  Fru  Bahbek  — 
saa  vil  min  Smerte  blive  mindre  nagende,  end 
jeg  har  ventet.« 

»Ja  Molbech,  forlad  Dem  derpaa,«  nik- 
kede Kamma   langsomt   og    greb  hans  Haand; 

—  »jeg  takker  Dem  for  de  skjønne  og  lyse 
Timer,  De  har  skjænket  mig  i  bedre  Dage  — 
de  Timer  vil  jeg  altid  tilbagekalde  og  dvæle 
ved  i  Erindringen,  mens  jeg  vil  arbejde  paa  at 
kaste  Glemsel  over  det,  der  bør  glemmes.  — 
Og  ét  endnu:    selv  om    vi    nu    staar  hinanden 

saa  fjernt  som  vi  i  sin  Tid  stod  hinanden 
uendelig  nær,  vil  jeg  alligevel  betro  Dem,  at 
intet  Menneske  paa  Jorden  —  Rahbek  und- 
tagen—  har  været  mig  saa  dyrebar  som  De!« 

»Tak  ædle  Frue,«  mumlede  Molbech  be- 
væget, —  »hine  skjønne  Dage  har  virket 
dybere  paa  mit  Liv,  end  De  maaske  aner  eller 
nu  vil  indrømme  —  de  har  præget  sig  evig  i 
min  Erindring.  — -  Hvordan  det  end  gaar  mig 
i  Livet,  om  jeg  end  tumles  uroligt  frem  og 
tilbage  i  Tidens  Strøm,  —  ét  Sted  vil  dog  mit 
indre  Øje  bestandig  søge  tilbage  til,  og  det  er 
her,  hvor  al  Livets  Skjønhed  og  Ynde  og 
Elskværdighed  har  aabenbaret  sig  for  mig  i 
uforgængelig  Glans.« 

Han  førte  hendes  Haand  til  sine  Læber 
—  saa  et  Øjeblik  mildt  vemodigt  paa  hende 
og  tog  endelig  Afsked. 

»Farvel  —  Molbech,«  lød  det  skælvende 
graadsløret  fra  Kamma. 

Hun  vilde  endnu  sige  nogle  Ord,  men 
Molbech  var  allerede  borte,  inden  hun  rigtig 
havde  fattet  sig.  — 

Saa  lod  hun  sig  slap  og  sløv  glide  ned 
paa  Sofaen. 

Livet  var  saa  svært,  saa  svært  at  leve, 
tænkte  hun  dybt  sukkende,  og  det  holdt  des- 
værre aldrig,  hvad  det  lovede  — . 


En  silde  Nattetime,  da  Rahbek  kom  hjem 
fra  Byen,  medbragte  han  et  Brev,  som  Molbech 
havde  ladet  lægge  op  til  ham  paa  Theatret. 

Kamma  modtog  det  med  tilsyneladende 
Ligegyldighed  og  ventede  med  at  aabne  det, 
indtil  Rahbek  var  gaaet  iseng.   — 

»I  et  Øjeblik,  da  mange  svundne  Dages 
Erindringer  ret  levende  fremsvæve  for  min 
Sjæl,  skriver  jeg  disse  Ord  til  Dem,  kjære 
Fru  Rahbek!  der  saa  mangen  Gang  med 
venlig  Mildhed  modtog,  hvad  jeg  skrev,  og 
forstod  det  inderligere  og  bedre  end  de 
fleste  andre  Mennesker,  for  hvilke  min  Sjæl 
har  aabnet  sig.  Jeg  véd  ikke,  om  De  endnu 
gjør  det  - —  men  det  er  mit  stille  Haab.  — 
Det  menneskelige  Hjerte  er  og  bliver  et 
besynderligt  Organ,  og  Følelsen  en  af  Livets 
sælsomste  Gaader,  paa  hvis  lunefulde  Griller 
Forstanden  i  det  mindste  ikke  bør  gjøre 
nogen  fast  Regning.  Var  den  evig,  som  den 
er  uendelig,  maatte  Mennesket  vel  være  en 
Gud.  —  Saaledes  tænker  jeg  mangen  Gang; 
men  ofte  forekommer  det  mig  ogsaa,  som 
om  de  Mennesker  ere  de  lykkeligste,  —  det  vil 
sige  :  de  mest  skikkede  til  at  opfylde  deres 
Restemmelser  i  Livet,  —  hos  hvilke  denne 
Gaade  kun  svagt  har  udviklet  sig  og  som 
derfor  ikke  alt  for  ofte  forstyrres  af  den  i 
deres  jævne  rolige  Gang.  — 

Jeg  tænker  idelig  med  Rørelse  og  Tak- 
nemlighed paa   Dem    og    paa    Alt,    hvad  jeg 
skylder  det  Venskab,  De    engang    skjænkede 
mig.       Erindringen    herom    forlader    mig   al 
drig,    og    Deres    Rillede    vil    ingensinde    for- 

svinde  fra  min  Sjæl,  hvori  jeg  ofte  fremkalder 
og  betragter  det  med  Glæde  og  Længsel. 

Thi  vel  maa  jeg  glæde  mig  over,  at  det 
blev  forundt  mig  at  kjende  og  gjennemskue 
en  saa  sjælden  Charakter,  og  hvad  der  siden 
har  sønderrevet  et  Baand,  der  engang  slyn- 
gede sig  saa  velgjørende  om  min  Tilværelse, 
kan  hverken  tilintetgjøre  dets  Virkning  eller 
udslette  det  Spor  og  Præg,  det  efterlod  sig. 
—  Jeg  véd,  at  vi  her  kun  vandre  en  kort 
Tid  i  Skygge  og  Halvmørke,  og  tror,  at  en 
klarere  Dag,  —  i  hvilken  jeg  haaber,  vi 
ogsaa  skulle  kjende  hinanden  bedre  —  en- 
gang skal  oprinde  for  os.  Jeg  vil  heller 
ikke  nægte,  at  jeg  aldrig  kan  opgive  den 
Tro,  at  en  lille  Rest  af  Velvilje  for  mig,  en 
Spire,  der  aldrig  kan  kvæles,  fordi  den  en- 
gang har  faaet  det  Liv,  som  ikke  døer,  er 
tilovers  i  Deres  Hjerte.  Derved  trøster  jeg 
mig,  og  denne  Trøst  skal  følge  mig  Livet 
igjennem.«   — 


Kamma  læste  disse  Linjer  igennem  i  det 
uendelige. 

Omsider  lagde  hun  Brevet  foran  sig  paa 
Bordet,  mens  hun  i  en  foroverbøjet  Stilling 
lod  Hovedet  hvile  derpaa. 

»Skal  Du  slet  ikke  iseng  i  Nat,  Kammamia,« 
lød  det  pibende  henne  fra  Rahbeks  Dør,  — 
»men  hvad  er  det,«  udbrød  Rahbek  og  stak 
Hovedet  ind  i  Stuen,  »jeg  tror  sandfærdig  Du 
er  falden  isøvn!« 

Men  Kamma  sov  ikke.      Hun  græd  stille. 
>Ja    —   ja,    nu     kommer    jeg,    mit    kjære 
Egern.«   — 


Det  var  Sommer  og  Solskin,  da  Kamma 
midt  i  Bakkehushavens  rige  Blomsterflor  mod- 
tog det  nyforlovede  Par. 

Hun  havde  kæmpet  og  vundet  Sejr  over 
sig  selv,  som  saa  ofte  før  i  Livet.  Bitterheden 
og  Haardheden  var  veget  for  milde  og  velvil- 
lige Følelser. 

Af  sit  Hjertes  hele  Fylde  kunde  hun  nu 
lykønske  Molbech  og  Hanne,  som  kom  til 
hende  saa  straalende  og  glade,  som  hun  netop 
havde  tænkt  sig. 

»Jeg  tror  alligevel,  jeg  kan  dele  Dem 
med  Hanne,  selv  om  det  bliver  paa  en  anden 
Maade,«  smilede  Kamma  til  Molbeeh,  —  »raaa 
jeg  ikke  nok  det,  Hanne?« 

Hanne  nikkede  forstaaende. 

»Ja,  Fru  Rahbek  —  den  ideelle  Tre- 
enighed, jeg  engang  drømte  om,  tør  jeg 
vente  virkeliggjort  i  Fremtiden.  —  For  nu  er 
der  slaaet  en  urokkelig  Bro  mellem  vore 
Hjerter!«   — 

Med  Favnen  fuld  af  Havens  fineste  Roser 
tog  de  omsider  Afsked  med  Kamma. 

Hun  fulgte  dem  ud  til  Alleen,  hvor  hun 
blev  staaende  lænet  til  Staaltraadslaagen  og 
saa  efter  dem,  mens  et  let  Skær  af  mild 
Vemod  bredte  sig  over  hendes  Aasyn.  — 

Aarene  gik. 

Stille  og  ensformigt  gled  de  hen  over 
Bakkehuset,  hvor  Kamma  og  Rahbek  trofast 
delte  Sorger  og  Glæder  sammen.  Livets  Kampe 
havde  vel  ældet  dem  begge,  og  Kammas  Hel- 
bred vor  skrøbeligt,  men  det  lyse  forfriskende 
Lune  sad  desuagtet  altid  til  Højbords  i  hendes 
Stue. 


Man  var  nu  naaet  til  Aaret  1829. 
I  Begyndelsen  af  Januar  tog  Vinteren 
fat  for  Alvor  med  svidende  Frost  og  evindelig 
fygende  Sne.  Bakkehuset  syntes  at  ligge  endnu 
længere  borte  fra  Kjobenhavn  end  ellers.  Ingen 
levende  Sjæl  turde  tænke  paa  et  Besøg  hos 
Rahbeks,  skønt  mangt  et  deltagende  Venne- 
hjerte  bankede  varmt  for  de  Gamles  Vé  og  Vel 
derude.  I  en  halv  Snes  Dage  maatte  man  inde 
i  Byen  undvære  Meddelelse  om  Kammas  Til- 
stand, fordi  Stine  ikke  kunde  passere  den  til- 
fygede Landevej  ned  mod  Jærnporten. 

Kamma  var  sjrg.  Meget  værre  end  Rahbek 
drømte  om  eller  vilde  vide  af.  Han  haabede 
stadig  og  trøstede  hende  med  Bedring;  naar 
Nytaarsnyet  tændtes,  ventede  han  sikkert,  der 
vilde  indtræde  en  Forandring  i  Vejret,  og  des- 
uden lovede  Almanaken  mildere  Vejr  i  Slut- 
ningen af  Januar.  Det  skulde  saamænd  nok 
blive  godt  altsammen.    Men  Kræfterne  svandt, 

og  Hosten  tog  til.  Kamma  maattc  ofle  lade 
rede  Seng  paa  Sofaen  i  Dagligstuen,  hvor  hun 
saa  tilbragte  Dagen  i  Ensomhed  og  Ro,  for- 
saavidt  som  Hosten  og  de  skærende  Smerter  i 
Brystet  vilde  unde  hende  Ro.  Alligevel  bar 
hun  sine  Kvaler  med  Taalmodighed.  Der  kom 
ingen  Klage,  intet  Smertens  Udbrud  over  hendes 
Læber.  Fremfor  alt  maatte  Rahbek  intet 
mærke.  Kamma  vidste,  at  hans  folsomme  Sjæl 
vilde  lide  endnu  stærkere  Smærter  end  hendes 
legemlige,  naar  hun  forfærdede  ham  med  den 
sørgelige  Kendsgærning,  at  hendes  Livstraad 
var  ved  at  briste.  Han  skulde  blot  vedblive 
at  leve  i  Haabel,  den  stakkels,  ærlige,  trofaste 
Sjæl,  skonl  Kamma  vidste,  at  bestandig  Haaben 
tilsidst  bliver  til  Mishaab. 

Kamma  kunde  endnu  imellem  lade  sit 
gamle  lyse  Lune  glimte,  naar  Rahbek  kom  ind 
i  Dagligstuen  for  at  høre  til  hendes  Befin- 
dende. Han  plejede  da  gærne,  forinden  han 
gik  hen  til  hendes  Leje,  at  stille  sig  tæt  op 
ad  den  varme  Ovn  for  at  kuldslaaes,  fordi 
han  kom  inde  fra  sit  iskolde  Arbejdsværelse, 
hvor  han  af  Sparsommelighedshensyn  ikke  lod 
fyre  i. 

Kamma  smilede  og  sagde  med  Besvær: 
»Pas  nu  paa,  at  det  ikke  gaar  Dig  som  Konen 
med   »den  gamle  Skade«   hos  Wessel!« 

Rahbek  lo  forstaaende  og  traadte  hen  ved 
Siden  af  hende. 

Saa  pegede  hun  paa  en  Stol  og  betydede 
ham  at  sætte  sig.  Hun  tog  hans  Haand  og 
sluttede  den  temmelig  fast  i  sin. 

Knud   Steffensen:    Bakkehuset.  7 

»Hvor  Du  er  isnende  endnu,  min  Von,« 
hviskede  hun  let  gysende. 

Rahhek  vilde  trække  Haanden  til  sig. 

»Nej,  nej,  mit  elskelige  Egern  —  lad  mig 
tø  Dig  op  —  jeg  har  Varme  for  os  Begge  — 

—  ak,  altformegen,«  sukkede  Kamma  og  fæstede 
sine  klare  feberglinsende  Øjne  paa  ham. 

Rahbek  bøjede  sig  over  hende  og  spurgte 
om  hun  følte  sig  svagere  end  ellers.  Hun 
rystede  blot  paa  Hovedet  og  smilte  anstrængt. 

»Alligevel  vilde  jeg  sætte  Pris  paa,  om 
Doktor  Brandis  kiggede  ud  til  mig  en  Dag, 
naar  Vejr  og  Føre  tillader  ham  det,«  sagde 
Kamma  efter  nogle  Øjeblikkes  Tavshed,  »det 
haster  jo  ikke  saa  grueligt,  men  der  er  visse 
Tegn  —  —  visse  Symptomer,  som  jeg  nok 
ønsker  at  vide  lidt  Besked  om.« 

Rahbek  følte  sig  pludselig  slaaet  af  en 
uhyggelig  Anelse  og  udbrød  heftigt:  »Symp- 
tomer — !  Har  der  da  vist  sig  noget  særligt 
faretruende  —  hvad  skjuler  Du  for  mig,  elske- 
lige dyrebare  Kamma  —  sig  mig  alt,  hvad 
Du  véd  —  —  jeg  taaler  ikke  et  pludseligt 
Tordenslag  —  fremfor  alt,  lad  mig  gaa  Ulykken 
forberedt  imøde.     Kamma,  Kamma!  Hører  Du 

—  —  hvis  Himlen  fordrer  Dig  tilbage,  og 
hvis  Du  føler  dette  for  mig  saa  knusende 
Slag  nærme  sig,  saa  tilstaa  mig  Sandheden. 
Du,  hvis  Liv  var  idel  Sandhed  og  Aabenhed!« 

Han  dukkede  stønnende  Hovedet  mod 
hendes  Pude,  mens  hun  med  tilbageholdte 
Taarer  ømt  og  blidt  lod  Haanden  glide  gennem 
hans  tjavsede  rødgraa   Haar. 

»Saa,   saa  —  nu  maa  Egernet    være    god 

pg  kjær  og  rolig,  ellers  bliver  jeg  saa   træt.« 

»Ja.  ja  —  det  er  sandt,  stønnede  Rahbek, 
»jeg  gjør  jo  kun  Ondt  værre  med  min  over- 
drevne Ængstelighed.  Jeg  skal  skaane  Dig  for 
liere  følsomme  Udbrud.  Ak.  Du  seer  jo  kun 
et  Bevis  heri  paa  mine  uforanderlige  Følelser. 
Kammamia.«  Han  trykkede  et  let  Kys  paa 
hendes  hede  Pande. 

»Jeg  har  altid  været  lykkelig  med  Dig, 
Rahbek  —  men  mest  maaske  de  sidste  stille 
Aar.«  sagde  Kamma  langsomt  og  ømt;  »jeg 
véd  ikke,  om  det  er  gaaet  Dig  som  mig,  men 
mens  man  er  yngre,  er  der  nok  saa  meget, 
som  leder  éns  Tanker  og  Ømhed  bort  fra  Den, 
man  ene  og  alene  skal  offre  sig  for.  Man 
deler  sig  for  meget  —  man  stykker  sig  ud  til 
de  Mange  og  har  ikke  altid  nok  af  Godhed 
tilbage  til  den  Ene,  som  kan  fordre  Alt.  Det 
véd  jeg  —  at  jeg  i  de  sidste  Aar  kun  har 
aandet  og  levet  for  Dig  og  Dit.« 

»For  mig  har  Lykken  varet  fra  den  første 
Dag,  jeg  førte  Dig  herind  som  ung  Brud  i  vor 
tarvelige  Bolig,  indtil  denne  Stund  i  de  svundne 
tredive  Aar.  Du  var  mit  Livs  lysende  Engel 
—  Dronningen  i  mit  Hjem,  som  Du  kastede 
Glans  og  Varme  over.  Velsignet  og  takket 
skal  Du  være,  saalænge  Gud  forunder  mig 
Leveaar.  Tak  fordi  Du  elskede  mig.  Tak 
fordi  Du  gjorde  mig  glad  i  Sind.  naar  Livet 
derude  tog  haardt  paa  mig.  Tak  for  hver 
Overbærelse  med  mig,  naar  Smaating  gjorde 
mig    vanskelig    og    vranten  Tak    fordi    Du 

ofte  gav  mig  Kraft  til  at  flytte  Bjærge  —  og 
for  Alt,  Alt,    Alt,    hvad    Du    delte    med  mig    i 

mørke  og  lyse  Dage mit  Hjerte  formaar 

ej  at  rumme  al  den  Tak,  som  jeg  skylder  Dig 
—  min  store  ædle  Hustru!« 

Under  dyb  Bevægelse  lyttede  Kamma  til 
hans  skælvende  Ord.  Bahbeks  Øjne  dvælede 
i  hendes,  og  der  hvilede  et  Udtryk  af  inderlig 
Vemod  over  Begges  Aasyn. 

Det  varede  lidt,  inden  der  atter  blev  talt. 

Saa  med  ét  hævede  Kamma  sig  op  fra 
Puderne  som  ved  en  overordentlig  Kraft- 
anspændelse og  spurgte  lidt  nølende:  »Bahbek, 
husker  Du  hin  længst  svundne  Dag,  da  vi 
holdt  Bryllup  i  Frederiksberg  Kirke?« 

»Om  jeg  husker  — !« 

»Det  skete  uden  Brask  og  Bram,«  fort- 
satte Kamma,  »der  var  slet  ingen  andre  nær- 
værende end  Forloverne  —  saaledes  skal  min 
Jordefærd  ogsaa  være.  Lover  Du  mig  det? 
Kun  mit  stakkels  Egern  skal  følge  Kamma  til 
Graven.« 

»Det  ske,  som  Du  ønsker.« 

»Jeg  er  ikke  bange  for  Døden,«  vedblev 
Kamma  fattet,  »jeg  tror  den  er  en  Overgang 
til  et  mere  fuldkomment  Liv,  hvor  vi  atter 
skal  mødes  og  lære  at  forstaa,  hvad  vi  ikke 
kunde  fatte  her.  —  Jeg  har  kun  været  et 
skrøbeligt  Menneske  —  Du  maa  ikke  modsige 
mig  —  og  hvis  jeg  faar  Tilgivelse  for  Meget, 
da  er  det  fordi  jeg  havde  et  Hjerte,  som  altid 
vilde  det  Gode  —  selv  dér,  hvor  jeg  handlede 
i  Vildfarelse.« 

»Dit  Liv  var  uden  Plet  og  Lyder,  Kamma,« 
svarede  Rahbek  dæmpet,  mens  han  søgte  at 
undertrykke  en  hæftig  Bevægethed. 

Kamma  havde  atter  lagt  sig  tilbage  paa 
Lejet  med  let  tillukkede  Øjne.  Ilendes  Aande- 
dræt  var  ledsaget  af  en  svag  pibende  Brystlyd 
og  paa  hendes  Kinder  blussede  hektisk  røde 
Pletter. 

»Jeg  vil  lade  Dig  lidt  i  Ro,  Kammamia  — ,« 
hviskede  Rahbek  og  trykkede  let  hendes  Haand. 

Kamma  slog  Øjnene  op. 

»Ja  —  ja,«  kom  det  ligesom  langt  borte 
fra,  »hvis  jeg  vil  Egernet  noget,  skal  jeg  sende 
Bud  ind.« 

Bahbek  rejste  sig  og  listede  forsigtigt  ind 
i   sit  kolde  Arbejdsværelse.  — 

Kamma  laa  og  dosede  en  Timestid.  Saa 
kom  Stine  for  at  pusle  om  hende.  Kamma 
klagede  over  den  gruelige  Kulde,  —  det  trak 
ind  paa   hende  fra   Vinduerne. 

Stine  forsikrede  djærvt,  at  det  var  en  lix 
Idé,  som  Fruen  der  havde  faaet  i  Hovedet. 
Vinduerne  var  saamænd  saa  tætte,  som  man 
kunde  ønske.  Men  nu  skulde  hun  fyre  stær- 
kere i  Ovnen,  saa  for  nok  den  fæle  Kohlen  ud 
af  Kroppen  paa  Fruen. 

»Vejret  er  ogsaa  helt  bandsat,«  snakkede 
Stine,  »Gaardskarlen  siger,  det  fryser  fjorten 
Grader  derude.  Og  jeg  skal  ind  til  Byen  i 
Eftermiddag.  Jo,  det  er  saamænd  inte  videre 
gemytligt. 

Stine    kastede    et    Par    store    Bøgeknuder 


paa   Ilden. 

»Skal  Stine  til  Byen  idag.«  spurgte  Kamma 
let  interesseret. 

»Ja,  Professoren  vil  bardovs  ha'  mig  af- 
sted med  flere  Sager.  Det  kommer  s'gu  til  at 
gaa  gjennem  tykt  og  tyndt,  men  jeg  ta'r  Pro- 
fessorens store  Vandstøvler  paa.  —  Var  der 
ka'ske  novet  Fruen  ønskede,  jeg  skulde  besørge 
med  det  samme? 

»Jo — o,  kunde  Stine  ikke  tage  Bud  med 
til  Doktor  Brandis  —  og  til  Professorinde 
Oehlenschlåger.  Jeg  vilde  gjærne  tale  med 
min  Søster,  saasnart  det  passer  hende.  Bed 
hende  tage  en  Hyrekane  og  kjøre  herud.  Jeg 
længes  saa  stærkt  efter  hende,«  sagde  Kamma 
træt. 

»Det  skal  jeg  sige,  Frue.  —  Nu  gaar  jeg 
ind  til  Professoren  for  at  faa  Besked,  og  saa 
vil  jeg  ønske  Fruen    en  god  Dag  for  Besten.« 

»Tak,  Stine.«   — 

Kamma  var  atter  overladt  til  sig  selv. 

Hun  strakte  Haanden  frem  mod  Skuffen 
i  Bordet,  der  stod  ved  Siden  af  Lejet,  og 
fremtog  en  sirligt  tilbunden  Pakke  gulnede 
Breve.  Saa  løsnede  hun  varsomt  og  ligesom 
kærtegnende  den  røde  Silkesnor  og  aabnedc 
et  stort  bleget  Ark  — .  Men  Øjnene  vilde  ikke 
længer  gjøre  Tjeneste.  —  Skriften  llød  i  ét 
for  hende.  Hun  sukkede  resigneret  og  gemte 
atter  den  gamle  Brevskat  i  Skulfen. 

Saa  foldede  hun  Hænderne  og  lod  Blikket 
glide  ud  over  Havens  pudrede  Træer  og  Buske, 
udover  Snemarkerne  og  den  tilfrosne  Kallebod- 
strand. 

I  Tankerne  syntes  hun  at  skimte  et  lille 
sort  Punkt  længst  ude  i  Synskredsen.  Det 
var,  som  om  dette  Punkt  ganske  langsomt 
nærmede  sig  over  de  hvide  Marker  —  det 
blev  større  og  større.  Tilsidst  vilde  det  helt 
naa  hende  ....  indhylle  hende  ....  og 
tvinge  hendes  Øjne  i. 

For  det  var  selve  Døden,  der  nærmede 
sis  — . 


Den  følgende  Formiddag  havde  Doktor 
Brandis  aflagt  Kamma  et  Besøg.  Han  fandt 
hende  i  nogenlunde  godt  Lune  og  forlod  hende 
tilsyneladende  beroliget  og  med  Løfte  om  snart 
at  sé  ud  til*  hende  igen.  Kamma  kyssede  paa 
Fingeren  ad  ham,  da  han  sagde  hende  Farvel, 
og  hun  var  flere  Timer  derefter  næsten  helt 
oplivet  efter  den  kære  gamle  Mands  Besøg.  — 

Rahbek  var  for  første  Gang  efter  længere 
Tids  ufrivillig  Fraværelse  paany  inde  paa 
Theatret  denne  Formiddag  for  at  overvære 
Prøverne  paa  »Kabale  og  Kjærlighed.«  Da 
han  ved  Hjemkomsten  erfarede  Doktorens 
Besøg  blev  han  lidt  forstemt,  fordi  han  ikke 
af  dennes  egen  Mund  havde  hørt  om  Sygdom- 
mens Forlob;  Kamma  sagde  blot,  at  Brandis 
havde  fortalt  hende  om  alt  andet  end  Syg- 
dommen, og  hun  havde  med  taknemligt  Sind 
lyttet  til.       Rahbek    sluttede    heraf  i   sin   Sang- 

vinitet,  at  Faren  ikke  turde  være  altfor  over- 
hængende. 

»I  Eftermiddag  vilde  jeg  gjærne  op  og 
sidde  lidt  i  Lænestolen,  min  Ven,«  yttrede 
Kamma. 

Der  gled  et  lyst  Smil  over  Rahbeks  Ansigt. 

»Intet  kunde  Du  i  denne  tunge  Tid  glæde 
mig  inderligere  med  end  slige  Ord,  Kammamia. 
Tak  fordi  Du  selv  under  Dine  Smerter  skjænker 
mig  Trøst.  —  Ja,  jeg  skal  pusle  og  stoppe 
saa  lunt  med  Puder  om  Dig  i  Lænestolen,  at 
Du  skal  føle  Dig  vel,«  udbrød  Rahbek  for- 
trøstningsfuld. 

»Maaske  Christiane  kommer  i  Dag  —  jeg 
lod  Stine  bede  hende  derom  igaar,«  sagde 
Kamma.  »Derfor  vilde  jeg  gjærne  hvile  lidt 
nu  og  helst  ikke  sladre  for  meget.  —  Saa 
opsparer  jeg  dog  en  Smule  Kræfter  til  Efter- 
middagen.« 

Rahbek  forlod  hende  da  med  et  lettet 
Hjerte.  — 

Om  Eftermiddagen  klingede  der  Kane- 
bjælder langt  nede  bag  Alléen. 

Rahbek  rejste  sig  fra  Arbejdsbordet  og 
ilede  til  Vinduet.  Jo  vist  —  det  var  en  Gæst 
til  Rakkehuset  —  —  nu  svingede  Kanen  ind 
i  Alléen  —  husch  —  hvor  det  fine  Snestøv 
stod  i  Glimmerskyer  omkring  Kanens  Sider. 
Mellem  Kapper  og  Tæpper  skimtedes  akkurat 
Næsetip  og  Øjne  paa  det  Væsen,  der  stak  deri. 
Rahbek  vinkede  ud  —  det  var  jo  Christiane 
Oehlenschlåger !  Nu  maatte  Kamma  da  blive 
alad. 

Han  skyndte  sig  ud  i  Gaarden,  hvor  han 
befriede  Professorinde  Oehlenschlåger  for  Rejse- 
tøjet og  ridderligt  hjalp  hende  over  de  sam- 
menfygede   Driver  hen  til  Husets  Indgang. 

Christiane  spurgte  dæmpet  urolig  om 
Kammas  Tilstand.  Hun  havde  netop  i  Byen 
mødt  Doktor  Brandis,  som  ængstede  hende 
med  at  fortælle,  at  Kammas  Tilstand  gik  saa 
stærkt  ned  ad  Bakke. 

Det  gav  et  Sæt  i  Rahhek.  Havde  Brandis 
virkelig  sagt  dette?  — 

Christiane  Oehlenschlåger  gik  ene  ind  i 
Dagligstuen,  hvor  Kamma  sad  paa  sin  gamle 
Plads  i  Lænestolen  ved  det  store  Mahognibord. 
Hun  smilede  hjerteligt  og  strakte  begge  Arme 
ud  mod  Søsteren,  som  med  dulgt  Bekymring 
strax  øjnene  den  store  Forandring,  Kammas 
Udseende  i  Løbet  af  faa  Uger  havde  antaget. 
Hun  yttrede  intet  herom  men  anslog  strax  en 
forceret  livlig  Tone,  som  langt  fra  at  trætte 
Kamma  snarere  oplivede  hende  og  bragte 
hende  til  at  glemme  tunge  Tanker. 

Kamma  forsikrede  da  ogsaa  gentagne 
Gange,  hvilken  Glæde  Christiane  forskaffede 
hende  ved  dette  Besøg.  Og  Glæden  forøgedes, 
da  Christiane  overrakte  hende  »Bonstettens 
Breve  til  Friederike  Brun«  med  et  egenhændigt 
Brev  fra  selve  den  grandiose  Frue. 

»Men  Du  maa  læse  baade  Bogen  og  Brevet 
for  mig,  kjære  Christiane,«  bad  Kamma,  »der 
er  en  Taage  for  mine  Øjne  —  jeg  bliver  blot 
bedrøvet,  hvis  jeg  selv  skal  gjøre  et  nyt  for- 
tvivlet Forsøg." 

Christiane  trosiede  hende  med,  at  Ondet 
rimeligvis  var  forbigaaende.  Det  var  vist  kun 
et  lettere   Nervetilfælde.   — 

Fru  Bruns  Brev  svulmede  af  de  varmeste 
Forhaabninger  om  Kammas  Tilstand,  som  hun 
fra  troværdigste  Side  havde  hørt  var  aldeles 
ufarlig.  Hun  selv  led  —  aeh  —  forschreck- 
lige  Gigt-Smerzen,  skrev  hun,  —  leide,  leide, 
ich  musz  mich  wie  Regnar  Lodbrog  von  24 
Wfirmer  genagen  —  aber  doch  maatte  hun 
holde  Pinslerne  ud,  trods  Lægernes  ganz  frueh- 
teslose  Anstrængelser.  Die  susze  Bocca-mela 
turde  davon  sehen,  at  Friedchen  var  sehr  viel 
leidevoll. 

Kamma  smilede  ad  Fru  Bruns  kauder- 
vælske  Pludren  og  beklagede  samtidig  sin  kære 
Veninde,  som  trods  Sygelighed  altid  skulde 
staa  paa  Pinde  i  Selskabslivet. 

Saa  læste  Christiane  en  Del  Sider  højt  for 
Kamma  i  den  medbragte  Bog.  Hun  fulgte 
med  spændt  Opmærksomhed  den  aandfulde 
Brevvexling  mellem  Bonstetten  og  Fru  Brun 
og  afbrød  flere  Gange  Oplæsningen  med  smaa 
lune  og  forstaaende  Strøbemærkninger. 

»Fru  Friedchen  er  og  bliver  grandios.« 
bemærkede  Kamma  smilende.  Jeg  finder 
hendes  Gjensvar  kosteligt,  da  Bonstetten  kommer 
for  Skade  at  berøre  hendes  »respectable  Grosz- 
heit  og  Rundheit«!  Læs  de  Linjer  endnu  en- 
gang for  mig.« 

»Es  musz  zum  Steuer  der  Wahrheit  fiber 
diese  so  oft  erwåhnte  Rotonditet  gesagt  werden, 

das  dieselbc  nie  die  Granzen  eines  mas/igen 
Embonpoints  iibersehritten  hat.« 

»Ja,  ja,«  lo  Kamma,  »er  det  ikke  dejligt 
dette  retfærdige  Selvforsvar.« 

Hendes  Latter  kvaltes  pludselig  i  et  Hoste- 
anfald, som  tvang  Ckristiane  til  at  holde  inde 
med  Læsningen. 

»Drik  lidt  Morbærsaft,  Kamma,«  bad  Chri- 
stiane og  førte  et  Glas  til  Søsterens  Mund. 

Kamma  nølede  lidt  med  at  drikke  og 
stemte  begge  Hænder  mod  det  smertende 
Bryst. 

»Ak,  jeg  er  et  Vrag,«  klynkede  Kamma 
mat;   »et  stakkels,  udslukt  Menneske. 

Christiane  betragtede  hende  bekymret. 
Hendes  skarpe  Øjne  havde  hidtil  ikke  opdaget 
nogle  smaa  Trøskepletter  i  Mundvigene  og 
Pandens  underlig  matgule  Contrast  mod  de 
stærkt  blussende  Kinder.  Det  var  kun  altfor 
sikre  Tegn  paa  en  snarlig  Opløsning. 

Om  Kamma  ikke  ønskede  at  komme  i 
Seng,  spurgte  Christiane  varsomt. 

»Nej  —  nej,«  bad  Kamma  svagt,  »lad  mig 
være  sammen  saalænge  som  mulig  med  Dig  og 
Egernet  —  —  —  hvem  véd  .   .  .< 

Slutningen  af  hendes  Ord  var  næppe  hør- 
lige. Hun  stirrede  med  bønlige,  graadslørede 
Ojne  paa  Søsteren.  — 

Stuepigen  kom  nu  ind  for  at  tænde  Lys 
og  dækkede   derpaa   Aftensbordet. 

Et  Far  dampende  Dueposteier  udbredte 
en  fin  krydret  Duft  i  Stuen,  og  udsøgte  Sylte- 
tøjer og  Skaale   med    rødmosset  Frugt  fra  Kam- 

mas  Træer  prydede  den  skinnende  Dug.  Da 
den  snurrende  Themaskine  var  stillet  foran 
Kammas  Plads  ved  Bordet,  betydede  hun  Pigen 
at  hente  Professoren. 

Lidt  efter  kom  Rahbek  med  en  langhalset, 
rødlakket  Rhinskvinflaske  under  Armen  og 
hørte  til  sin  store  Glæde,  at  Kamma  vilde  del- 
tage i  Maaltidet. 

»Saa  skal  vi  da  drikke  en  Skaal  paa  vor 
Kammas  Sundhed,«  udbrød  han  oprømt,  mens 
han  trak  Proppen  op  og  skænkede  den  gyldne 
Vin  op  i  Glassene. 

Kamma  var  ingen  Ynder  af  »at  drikke 
Sundheder«,  fordi  det  i  sig  selv  ædle  Motiv 
ofte  havde  den  modsatte  Virkning.  Naturligvis 
ikke  dér  i  Kredsen,  men  Principet  — ! 

Alligevel  nikkede  hun  i  et  Smil  og  løftede 
med  let  rystende  Haand  det  duggede  Glas, 
hvoraf  hun  tømte  et  Par  Drag,  mens  hun  i 
tavs  Forstaaelse  mødte  Rahbeks  og  Ghristianes 
Øjne. 

»I  to  kjære  Mennesker  vil  overleve  mig,« 
sagde  Kamma  langsomt  og  ligesom  søgende 
efter  Ord,  —  > derfor  vil  jeg  ønske,  at  1  vil 
mindes  mig  saa  ømt  og  varmt,  som  jeg  dag- 
ligen  har  indesluttet  Jer  i  mine  Tanker. — Og 
hvis  Nogen  skulde  falde  paa  at  udbrede  sig  i 
miøsiske  Lovtaler  over  mine  Fortjenester,  naar 
jeg  ikke  er  mere  —  saa  skal  I  blot  sige,  at 
mine  virk  el  ige  Fortjenester  aldrig  har  strakt 
sig  udenfor  Bakkehusets  Grænser  —  dem  nød 
kun  min  snævreste  Kreds  godt  af.  —  Jeg  har 
elsket  dette    fattige  Sted    med    stedse    stigende 

Kjærlighed  —  —  jeg  har  plantet  og  saået  i 
de  mange  Aar  —  opelsket  de  unge  Spirer  og 
sét  dejlige  Blomster  myldre  frem  i  yppigt  Flor 
—  og  jeg  har  selv  høstet  min  rige  Løn  i  al 
deres  Skjønhed  — . 

Det  nytter  vel   ikke   længer  at    drikke  paa 

min  Sundhed men    lad  os   tømme    en 

Skaal  for  Bakkehuset  og  for  alle  dets  lyse 
Minder!« 

Glassene  mødtes  over  Bordet.  Bahhek 
sad  med  store  glinsende  Taarer  i  Øjnene,  mens 
Christiane  gav  et  længe   tilhageholdt  Suk  Luft. 

Da  Christiane  havde  hjulpet  Kamma  i 
Seng,  tog  hun  Afsked  med  hende,  mens  hun 
søgte  at  bekæmpe  Graaden,  som  arbejdede  sig 
op  fra  hendes  Bryst.  Hun  havde  en  sikker 
Forudfølelse  af,  at  denne  Aften  var  den  sidste, 
hun  havde  tilbragt  sammen  med  Kamma. 

Efter  at  Kamma  med  svag  Stemme  havde 
takket  hende  for  de  svundne  gode  Timer,  kys- 
sede Christiane  hende  heftigt  paa  Kinder  og 
Hænder,  blev  et  Øjeblik  staaende  og  stirrede 
paa  Kamma  for  ligesom  at  fæstne  hendes  Træk 
uudslettelige  i  sin  Erindring  og  gik  saa  stille 
og  langsomt  bort. 

Rahbek  havde  imidlertid  givet  Ordre  til 
at  lade  Kanen  forspænde  og  dens  muntre 
Klokkespil  hørtes  nu  ude  i  Gaarden.  Mens 
Christiane  Oehlenschlåger  indpakkede  sig  i 
Kaabe  og  Schawler  ude  i  Forstuen,  brast  hun 
pludselig  i  en  heftig  krampagtig  Graad,  som 
tydeligere  end  Ord  overbeviste  Rahbek  om 
hendes  Opfattelse  af  Kammas  Tilstand. 

Rahbek  søgte  at  bevare  Fatningen,  klap- 
pede hende  beroligende  paa  Skulderen  og 
stammede  skælvende:  »Knus  ikke  mig  —  for 
hvis  jeg  taber  Modet,  s}rnker  der  form  eget.« 

Saa  tog  de  tavs  Afsked  med  hinanden, 
mens  Christiane  med  tungt  Sind  kørte  ud  i 
den  mørke  Vinternat. 

Nede  i  Alléen  sendte  Christiane  et  taare- 
fyldt  Blik  tilbage  mod  Bakkehuset. 

Der  skinnede  endnu  et  svagt  Lys  oppe  i 
Kammas  Stue.   — 


Kamma  havde  tilbragt  en  nogenlunde  rolig 
Nat.  Da  Rahbek  om  Morgenen  kom  ind  til 
hende  for  at  hilse  Godmorgen,  spurgte  hun, 
hvad  Dato  det  var. 

Den  en  og  tyvende  Januar,  svarede  han 
og  overbeviste  sig  yderligere  derom  ved  at 
kigge  i  Almanaken,  som  altid  hang  i  et  af  Vin- 
duerne. 

»Jeg  har  her  et  lille  Brev  til  min  Kamma 
fra  Brandis,*  sagde  Rahbek  og  rakte  det 
hen  mod  hende.  Kamma  bad  ham  læse  det 
højt. 

Det  indeholdt  i  kort,  spøgefuld  Form  en 
Meddelelse  om,  at  Doktoren  i  Løbet  af  Dagen 
vilde  besøge  sin  kjære  Patient.  Desuden  til- 
føjede Brandis,  at  det  fra  Hans  Majestæt  Kong 
Frederik  den  sjette  var  ham  overdraget  at 
bringe    Professor    Rahbek    en     mundtlig    Tak- 

sigelse    for   den    skønne  Cantate  ved    den    nys 
stedfundne  Formæling  i  Kongehuset. 

Rahbek  følte  sig  rørt  over  den  kongelige 
Opmærksomhed,  og  der  for  et  lille  Glimt  af 
Glæde  over  Kammas  udtærede  Træk. 

Hun  syntes,  det  var  som  om  en  Solstraale 
midt  i  Natten  strejfede  hendes  Rahbek.  Han 
trængte  til  Opmuntring,  til  Glæde,  og  Kamma 
kunde  jo  ikke  mere  forskaffe  ham  sligt.  Hvor 
var  hun  dog  taknemlig  i  Tankerne  for  denne 
Smule  Erkendtlighed. 

»Desværre  faar  jeg  næppe  Lejlighed  til  at 
høre  disse  Hædersord  af  Rrandis'  egen  Mund, 
fordi  jeg  skal  til  Byen  i  Forretninger  i  Dag,« 
beklagede  Rahbek;  >men  saa  vil  jeg  fryde 
mig  saameget  mere  ved  at  høre  Ordene  fra 
Dine  Læber,  Kamma,  naar  jeg  kommer  hjem 
iaften.« 

Kamma  saa'  lidt  uroligt  paa  ham  og 
spurgte  : 

»Vil  Egernet  gaa   fra   mig  .  .   .   idag. « 

»Jeg  skal  ile  saa  stærkt,  jeg  formaar,« 
beroligede  Rahbek  hende,  »men  jeg  har  Murer- 
forretninger i   Logen,  som   ikke  tør  svigtes.« 

Kamma  vilde  ikke  overtale  ham  til  at 
blive  hjemme,  men  hun  følte  en  stedse  stigende 
Uro,  som  gjorde  hende  angst  ved  Tanken  om 
at  være  saa  mange  Timer  ene.  Ak,  hvis  Rahbek 
vidste,  hvordan  det  egentlig  var  fat  med  hende 
—  han  vilde  sikkert  svigte  baade  Logen  og 
alt  andet.     Men  Kamma  talte    ikke  herom.   — 

Da  Rahbek  havde  klædt  sig  paa  til  By- 
vandringen, dvælede  han  atter  nogle  Øjeblikke 

ved  Kammas  Leje  og  lovede  hende  at  være 
tilbage  paa  Bakkehuset  ved  Ottetiden  om  Af- 
tenen. 

Kamma  nikkede  tilfredsstillet,  mens  hendes 
Øjne  uafbrudt  hvilede  i  hans. 

Saa  tog  Rahbek  hendes  fine,  magre  Haand 
og  vilde  føre  den  mod  sine  Læber.  Men  hun 
trak  den  blidt  tilbage,  rejste  sig  halvt  op  paa 
Lejet,  bredte  begge  Arme  ud  mod  Rahbek  og 
udbrød  med  brudt  Røst: 

»Munden  — !« 

Hun  kyssede  ham  tre  Gange  heftigt,  næsten 
lidenskabeligt,  og  gled  derpaa  mat  tilbage  paa 
Puderne. 

Rahbek  forlod  hende  i  en  vis  rolig  og 
fortrøstningsfuld  Stemning,  mindst  anende  at 
disse  Kys  vilde  blive  de  sidste,  han  modtog 
af  sin  elskede  Kammas  Læber.  — 


Da  han  om  Aftenen  atter  nærmede  sig 
Bakkehuset,  kom  Stuepigen  forpustet  løbende 
ham  imøde  nede  i  Alléen  og  bad  ham  skynde 
sig  af  alle  Kræfter,  fordi  Fruen  var  saa  gru- 
lig syg. 

Rahbek  løb  saa  stærkt,  de  gamle  stive 
Ben  tillod  det. 

Om  Doktoren  havde  været  dér   — '.' 

Ja  —  han  vilde  komme  igen  imorgen 
tidlig. 

Hvad  han  da  havde  sagt? 


Kil 


Det  vidste  Pigen  ikke.  Men  Doktoren 
havde  opskrevet  en  Mængde  Medicin,  som 
Søren  Gaardskarl  nu  var  inde  i  Byen  efter. 

Hvornaar  Fruen  var  blevet  saa  syg,  spurgte 
Rahbek. 

Det  var  vel  ved  Sextiden — ,  svarede  Pigen. 
Nu  laa  Fruen  ganske  stille  hen,  men  Hosten 
havde  ogsaa  taget  forfærdelig  stærkt  paa  hende. 
Hun  havde  kaldt  engang  i  Aftenens  Løb  paa 
Professoren  og  sagt,  at  nu  kunde  hun  ikke 
holde  det  ud  længer. 

Da  de  havde  naaet  Bakkehuset,  skiftede 
Rahbek  i  Hast  de  kolde  Klæder  og  ilede  ind 
til  Kamma. 

Endnu  forstod  han  ikke,  at  Kammas  Til- 
stand var  kritisk.  Hun  laa  med  lukte  Øjne 
og  Ilænderne  foldede  over  Tæppet;  mens  An- 
sigtsudtrykket dog  ikke  var  mere  anstrængt  og 
forpint  end  ellers  i  denne  Tid. 

Hun  syntes  ikke  at  ænse  hans  Tilstede- 
værelse. 

Rahbek  bøjede  sig  over  hende  og  lyttede. 
Det  lød  som  om  svage  Orgeltoner  steg  op  fra 
hendes  syge  Bryst. 

Saa  satte  han  sig  ved  Sengen  med  Blikket 
ufravendt  hvilende  paa  hende.  Nogen  Tid  efter 
aabnede  hun  Øjnene,  smilede  svagt  til  Rahbek 
og  strakte  Haanden  hen  imod  hans. 

Haand  i  Haand  dvælede  nu  de  to  Gamle 
i  tavs  Forening.  — 

Da  Pigen  kom  ind  med  Medicinen,  slap 
Rahbek  Kammas  Haand  og  spurgte  hende  var- 

somt,  om  han  maatte  give  hende  en  Skefuld 
Draaber. 

Kamma  bevægede  svagt  Læberne. 

Med  Armen  om  hendes  Skulder,  løftede 
Rahbek  hende  lidt  fra  Puderne  og  førte  Skeen 
mod  hendes  Mund. 

Hun  syntes  ikke  at  ville  modtage  Medi- 
cinen og  hvilede  ubevægelig  i  hans  Arm. 

Han  vilde  kærligt  nøde  hende  dertil,  men 
mærkede  pludselig,  at  hendes  Aandedræt  var 
stanset. 

»Line  —  hun  er  saa  stille,«  udbrød  han 
hjerteangst   til  Pigen,    som    stod  ved  Siden  af. 

»Nu  trak  Fruen  sin  Aande,«  hviskede 
Pigen,  der  lyttede  i  ængstelig  Spænding. 

Et  langt,  befriet  Suk  —  —  det  var  det 
sidste. 

Kammas  skønne  rene  Liv  var  endt.   — 

Rahbek  sad  endnu  en  lang  Stund  med 
Kamma  i  sin  Arm.  Der  var  ingen  Dødskamp 
at  spore  over  de  blide,  forklarede  Træk.  Sna- 
rere hvilede  der  et  lyst  og  mildt  Smil  omkring 
de  smalle,  blodløse  Læber. 

Men  Rahbek  sansede  intet;  han  sad  blot 
og  rokkede  frem  og  tilbage  paa  Stolen,  lige- 
som ventende  paa  at  Kamma  atter  skulde 
aabne  Øjnene. 

I  flere  Timer  blev  han  siddende  saaledes, 
saa  forstod  han  pludselig,  hvilket  forfærdeligt 
Slag,  der  havde  ramt  ham.  Nu  følte  han  sig 
som  skibbruden  og  forladt  paa  en  øde.  fremmed 
og  sørgelig  Strandbred. 

De    skønne,    straalende    Øjne,    som    i    de 

mange,  mange  Aar  havde  fulgt  ham  med  dvn 
ommeste  Deltagelse,  var  nu  for  bestandig  lukte. 
Som  i  en  Sum  gled  svundne  Tiders  Lykke 
forbi  hans  indre  Øje.  Alt  havde  han  mistet 
nu;  hvad  Livet  yderligere  vilde  bringe,  havde 
ingen   Værd,   følte  han. 

Lyset,  som  udstraalede  fra  Bakkehuset, 
var  evig  slukt  fra   denne  Nat.   — 

Han  havde  lagt  sig  paa  Knæ  foran  Kammas 
Leje  og  mumlede  en   inderlig  Tak  til  den  Dodc. 

Saa  rejste  han  sig  omsider,  gik  hen  til 
et  Vindue  og  stirrede  op  mod  de  skælvende 
Stjærner  .   .   . 

Histoppe  havde  hendes  Aand  fæstet  Bo. 
I  den  evige  Morgenrode  hilstes  hendes  rene 
Sjæl  Velkommen  af  hedengangne  Venner,  som 
havde  elsket  og  forstaaet  hende. 

—  Ak,  en  Skare  vil  trænge  sig  sammen 
om  Dig,  min  Kamma:  de  vil  brede  Armene 
ud  mod  Dig  —  ikke  blot  de.  som  Du  i  Livet 
kjendte.  men  ogsaa  hine  store  Aander,  en  Homer. 
Shakespeare,  Cervantes  og  Byron,  med  hvem 
Du  var  saa  inderlig  fortrolig.  Thi  ingen  var- 
mere og  aandfuldere  og  mere  dybtfølende 
Skionnerindc   fandt  de  end   Dig! 

Beslægtede  Venner  havde  Du  som  Faa  — 
og  Faa  fortjente  Vennerne  som  Du.  thi  Dit 
Skjold  var  uden  Plet  — . 

Hør  mig  Gud  i  denne  natlige  Stund  !  Hav 
Tak  fordi  Du  sendte  mig  denne  Lysets  Aand 
—  Tak    fordi    Du    saalænge    lod    mig    kvæges 

ved  de  Straaler,  der  udgik  fra  hendes  ædle 
Sjæl. 

Tag  hende  tilhage  til  Din  Himmel,  thi  fra 
den  sendtes  hun  ud  til  Livet   — 

Og  giv  hende  da  en  evig   blid  Sjælefred.« 


RETTELSER 


Side  16.  5.  L.  f.  q. :    omvendte,  læs:  u omvendte. 
Side  72,   18.   L.  f.  o.:   Rahbek,  læs:   Molbech. 


H.  HAGERUPS  FORLAG.  KØBENHAVN. 

NOGLE  BARNDOMS- og  UNGDOMS- 
ERINDRINGER 

AF 

MARIE  KONOW  født  OEHLENSCHLÅGER 

A.NDET   OPLAG 

Pris  1  Kr.  50  Ork.   —  Indb.  2  Ku.  50  Øre 

Har  De  været  Gæst  i  et  Hjem.  hvor  der  findes 
et  af  disse  sjældne,  gammeldags  Spinetter,  da  har  De 
sikkert  lyttet  med  hellig  Andagt  til  dets  spæde,  rene 
Toner,  der  kalder  alle  Minder  frem  fra  vore  Bedste- 
fædres og  Oldefædres  Tid. 

Saadanne  Toner  klinger  fra  den  lille,  fordrings- 
løse Bog,  den  store  Digters  Datter  sender  ud  i  Verden. 
Smaa  Skildringer  i  ganske  jævne  Ord,  uden  Sving  og 
Kruseduller,  godsligt  og  koseligt  fortæller  den  gamle 
Dame  og  fremmaler  lyslevende  Portræter  baade  af 
den  yndefulde  Kamma  og  den  sluskevorne  Knud  Lyne 
med  samt  deres  Bakkehus,  »hvor  de  holder  Jul  hele 
Aaret« :  man  ser  for  sig  den  gamle  Oehlenschlåger  og 
hans  vakre  Viv,  der  egentlig  først  gennem  Datterens 
Ord  faar,  hvad  der  tilkommer  hende. 

Lyslevende  staar  for  Læseren  det  literære  Køben- 
havn for  godt  et  halvt  Hundrede  Aar  siden,  og  man 
stanser  ikke,  før  man  har  læst  den  lille  Bog  til  Eude, 
saa  lukker  man  den  med  en  bestemt  Følelse  af  at 
have  været  i  godt  Selskab  og  fortaber  sig  i  Betragt- 
ninger om  >de  gode  gamle  Tider«.    (>Svendborg  Avis«). 

Den  lille  Bog  gør  i  al  sin  fordringsløse  Form  et 
overmaade  sympatetisk  og  fornøjeligt  Indtryk.  Den 
varmeste  Slægtskærlighed  lyser  fra  hver  Side,  og 
særlig  staar  Faderen  og  Moderen  i  al  deres  sunde 
.Menneskelighed  —  hver  paa  sin  Vis  —  smukt  mellem 
det  hele  Galleri  af  kendte  Skikkelser  fra  længst  for- 
svundne Dage.  (»Dannebrog«). 

Faas  i  alle  Boglader. 

H.  Hagerups  Boghandel. 
Gothersgade  30.  København. 


H.  HAGERUPS  FORLAG.  KØBENHAVN. 

EN  BORTFØRELSE  FRA 

THEATRET  PAA  KONGENS 

NYE-TORV 

AF 

KNUD  STEFFENSEN 

Pris  3  Kr.  —  Indb.  4  Kr.  50  Øre 

Uden  Tvivl  vil  denne  Debutbog  blive  læst  og 
atter  læst.  Paa  en  Baggrund,  der  virker  forbløffende 
bistorisk  stilret.  og  som  fremhæves  ved  en  saa  sikker 
Stilkunst,  en  saa  opfindsom  Afveksling  i  Udtrykkene, 
levendegøres  den  opsigtsvækkende  Bortførelse  af  den 
fejrede,  unge  Aktrice.  Jomfru  Marie  Bose,  hvis  Skønhed 
og  D}rd  havde  vakt  den  skamløse  Levemand,  Grev 
Danneskjolds  heftige  Attraa  ....  Beundringsværdig 
er  Hr.  Steffensens  Fremstillingsevne  Bogen  læses  som 
en  spændende  Roman.  Og  nydeligt  har  han  skildret 
den  unge  Skuespillerinde,  som  staar  ren  og  kysk  i 
en  Tid,  da  Aktørerne  betragtedes  som  Pariaer  og 
Aktricerne  som  fornemme  Mænds  Maitresser.  Tiderne 
har  forandret  sig.  Men  af  den  Grund  bliver  Hr. 
Steffensens  Bog  ikke  mindre  interessant  og  fængslende. 

('Vort   Land«). 

Det  er  en  underholdende  Bog.  Forfatteren  forer 
en  let  Pen,  og  man  læser  med  Fornøjelse  hans  livlige 
Skildringer  fra  den  Tids  Teater-  og  Hofkredse. 

(»Norske  Intelligenssedler«). 


Faas  i  alle  Boglader. 


H.  Hagerups  Boghandel. 
Gothersgade  30.  København. 

